
EDITORIÁL 

Vážení a milí čitatelia, 


máj, v ktorom bolo pripravované toto číslo 
PCSpace, býva označovaný ako mesiac lásky. 
Láska môže mať mnoho podôb, avšak práve 
v uplynulom mesiaci, ako tomu nasvedčujú 
rôzne politicko-fmančné a privatizačné kau- 
zičky, sa do popredia dostala láska k penia- 
zom. Láska k peniazom sa v našej spoločnos- 
ti, bohužiaľ, zakorenila príliš hlboko a často je 
silnejšia, ako tradičné ľudské hodnoty a v 
mnohých prípadoch aj silnejšia, ako ono tak- 
mer všetkými náboženstvami uznávané 
„Nepokradneš". Práve preto, aby ste sa mohli 
čo najlegálnejším spôsobom dostať k penia- 
zom, prípadne o ne neprísť, sme sa tentoraz 
rozhodli v pravidelnej rubrike venovanej www 
obsahu uviesť stránky venujúce sa financiám, 
ekonomike a investovaniu. Rovnako peňazí sa 
tentoraz v podobe ich ochrany týka aj náš 
pokračujúci test služieb internetového 
bankovníctva. Apropo internet Hádam ste už 
zaregistrovali zmeny, zavedené Slovenskými 
telekomunikáciami. V prípade služby Internet 
sa zmenila tarifikácia. Pozitívnou správou je 
zlúčenie slabej a nočnej prevádzky do jednej. 
Negatívom je zavedenie spojovacieho impulzu 
a tarifikácia - za internet cez bežnú vytáčanú 
analógovú linku zaplatíte viac. Impulz za 
1,476 Sk v silnej prevádzke má trvanie 
1,5 min., v slabej iba 4 minúty. V prípade sla- 
bej prevádzky tak za 30 minút internetového 
hovoru zaplatíte o 3,17 Sk viac. V prípade 
niekoľkonásobného neúspešného pripojenia, 
čo je v tomto štáte bežná situácia, váš účet 
vďaka spojovaciemu impulzu nepríjemne 
vzrastie. V prípade ISDN možno zavedenie 
novej tarifikácie hodnotiť ako úder pod pás. 


Ešte začiatkom mája bolo realizované výhod- 
né zníženie cien, na ktoré sa nechalo nalákať 
množstvo ľudí a o necelý mesiac sa ceny 
zdvihli, v prípade nočnej prevádzky až viac 
ako päťnásobne!!! Odporúčam prečítať si 
diskusiu na túto tému prebiehajúcu na inter- 
nete. Pobavíte sa i „zaplačete". Mierne ironický 
sa mi zdal protest Asociácie poskytovateľov 
internetu čo sa týka zmeny cien internetového 
volania. Vďaka „kvalitným" službám mnohých 
našich providerov, keď sa úspešné pripojenie 
zrealizuje vo väčšine prípadov až na x-tý 
pokus, nadobudne zvýšenie cien kumulatívny 
charakter. 

Internet predstavuje rýchly a bohatý zdroj 
informácií a jeho správne využitie v konečnom 
dôsledku predstavuje zvýšenie produktivity 
práce, zvýšenie úrovne vzdelanosti, a 1ým aj 
celkový prospech pre ekonomiku štátu. Každú 
prekážku, ktorá je postavená medzi bežného 
občana a prístup na internet, považujem za 
krok späť, za krok do priepasti. Paradoxom je 
aj to, že sa štát dobrovoľne vzdal cenovej re- 
gulácie internetových volaní, a 1ým aj možnos- 
ti ovplyvňovať rozvoj informačnej spoločnosti. 
Ďakujeme. 

Poznámka na záver: prirodzenou snahou 
zdravého podnikateľského subjektu je dosiah- 
nuť čo najvyšší zisk v čo najkratšom čase. Túto 
snahu má z pohľadu zákazníka kompenzovať 
práve konkurenčné prostredie. Tam, kde 
chýba, je táto prirodzená snaha ešte evident- 
nejšia. Je naivné očakávať od súkromných 
zahraničných subjektov, ktoré vstupujú na náš 
trh, iné správanie. 

Novín 


HarcIver 


Jednou z najvýznamnejších udalostí uplynulého obdo- 
bia bolo predstavenie mobilného procesora od spoločnos- 
ti AMD s názvom Mobile AMD Athlon 4, iným názvom 
Palomino. Ide už o štvrtú generáciu procesorov Athlon. 


Palomino má navyše priamo na čipe procesora diódu, 
ktorá meria jeho teplotu. Vďaka tomu je údaj o teplote 
procesora oveľa presnejší. Nové 3DNow! Professional ma- 
jú o 52 inštrukcií viac (podporujú intelovské SSE). Palomi- 
no by malo byť výkonnejšie asi o 3 - 16 %, než Thunder- 
bird na rovnakej frekvencii, predovšetkým vďaka zlepše- 
nej Ľ1 cache a hardvérovom prefetch. Podpora SSE by 
mohla v niektorých prípadoch takisto zohrať dôležitú 
úlohu. Nárast výkonu v Quake III Aréna je 6 %. 

S uvedením Athlonu 4 Palomino bol uvedený tiež nový 
Duron, založený na jadre Morgan, vyrábaný s medenými 
spojmi v nemeckých Drážďanoch. Oproti procesoru 
Palomino je jadro Morgan ochudobnené o L2 cache (má 
iba 64KB). Morgan podporuje všetky novinky - zlepšené 
TLB, prefetch, SSE, PowerNow! atď. 


Prehľad procesorov AMD: 


Procesor 

Externá 

Relatívny 


frekvencia 

výkon 

Duron 

200MHz 

92 % 

Athlon, Morgan 

200MHz 

100 % 

Athlon C (266MHz) 

266MHz 

115 % 

Athlon 4 (Palomino) 

266MHz 

122 % 


Spoločnosť VIA ohlásila nový čipset pre procesor AMD 
Palomino. Pri príprave bol označený ako Twister K. Je to 
Pro Savage KN133 s VIA KT133A North Bridge a inte- 
grovanou grafikou S3 Savage4. Podporuje frekvencie 
zbernice 200 MHz a 266 MHz v režime DDR. Ako pamäť 
je použitá PC-100/133 SDRAM. Samozrejmosťou je pod- 
pora technológie AMD PowerNow! a nových mobilných 
Duronov. 

Ani Intel nezostal bokom a uviedol svoju prvú generá- 
ciu procesorov Intel Xeon, založenú na architektúre 
NetBurst Procesory budú na začiatku určené pre vysoko 
a stredne výkonné pracovné stanice s podporou dvoch 
procesorov a budú dodávané s taktovacími frekvenciami 
až 1,7 GHz. Spolu s použitým čipsetom Intel 860 vybave- 
ným dvoma pamäťovými kanálmi RDRAM dosahuje 400 
MHz FSB (v režime Quad Channel Rambus) s priepust- 
nosťou až 3,2 GB/s. Okrem toho Intel oficiálne skončil 
produkciu procesorov v puzdre SECC2 pre Slot 1. 

Ale dosť o procesoroch. Čip vyrábaný 0,18-mikrónovou 
technológiou, s kódovým názvom Flipper pochádza 
z dielne ATI. Nie je to iba 2D/3D grafické riešenie, ale 


l< y ■ 

obsahuje tiež DSP audio a všetky vstupno/výstupné roz- 
hrania - procesor (IBM Gekko), pamäť, joystick (Wavebird 
- bezdrôtové riešenie s dosahom 10 m), optický disk, flash 
karty, modem. 

Firma Maxtor pripravuje predstavenie nového 
pevného disku s rozhraním UltraDMA/100 a kapacitou 
100 GB. Disk nesie názov 4W100H6 a jeho otáčky sú 
5400 ot/min. 


Firma HighPoint Technologies predstavila nový IDE 
radič HPT370A UltraDMA/100, ktorý je technologickou 
inováciou pôvodného obvodu HPT370. Oba podporujú 
IDE RAID typu 0, 1 alebo 0+1. Rozdiel oproti pôvodnému 
HPT370 je v použitej výrobnej technológii čipu. Nový 
HPT370A je vyrábaný 0,35 mikrónovou technológiou. 

(sjm) 

Zdroje: www. zive.cz; www.zive.cz/h/pctuning; www. 
svethardware.cz 


SoFtvér 


Spoločnosť Symantec oznámila uvedenie novej verzie 
pcAnywhere s číslom 10. pcAnywhere je veľmi obľúbená 
aplikácia pre vzdialený prístup ku vzdialeným počítačom, 
a to nielen prostredníctvom lokálnych sietí, ale aj internetu. 
Nová verzia prichádza so zdokonalenými bezpečnostnými 
prvkami, ktoré chránia počítače pri vzdialenom prístupe. 
Tieto bezpečnostné prvky zahŕňajú silné šifrovanie, NT au- 
tentizáciu, spätné volanie a povinnú ochranu heslom. Re- 
mote Access Perimeter Scanner prehliada podnikové siete 
a zisťuje či sú všetky na diaľku pripojené počítače bezpeč- 
ne nakonfigurované. Pre inštaláciu na vzdialených počí- 
tačoch je možné vytvoriť inštalačné balíčky Samozrej- 
mosťou je aj optimalizácia prenosu, ktorý sa výrazne zrý- 
chlil hlavne pri pripojení prostredníctvom internetu. 

Adobe uvádza české verzie svojich populárnych grafick- 
ých programov (Ilustrátor 9.0 CZ a tiež Photoshop 6.0 
CZ. Adobe I Ilustrátor 9.0 CZ obsahuje plne lokalizované 
české používateľské rozhranie. Funkcie lokalizovanej ver- 
zie ponúkajú pre používateľov lepšiu podporu stredoeu- 
rópskych a východoeurópskych znakových sád a píšem. 
Patrí medzi nich napríklad podpora stredoeurópskych (CE) 
píšem OpenType, funkcie Uložiť pre Web upravená pre CE 
kódovú stránku HTML, plná podpora lokalizovaného systé- 
mu Windows 2000 CZ, lokalizované používateľské rozhra- 
nie. Adobe lllustrator 9.0 CZ je možné použiť s pôvodným 
anglickým alebo českým lokalizovaným používateľským 
rozhraním, pretože inštalačné CD obsahuje obidve jazyko- 
vé verzie, a jazyka rozhrania si zvolíte v priebehu inštalá- 
cie. Česká verzia Adobe Photoshop 6.0 CZ bude lokalizo- 
vaná rovnako ako lllustrator, teda kompletné používateľské 
rozhranie, s podporou stredoeurópskych znakových sád 
a ďalšími vlastnosťami charakteristickými pre túto oblasť 


A máme tu ďalší väčší nákup v oblasti IT. IBM totiž 
kúpil databázovú sekciu spoločnosti Informix. Transakcia 
by mala prebehnúť v hotovosti za sumu, ktorá sa odhadu- 
je na 1 miliardu USD. IBM si týmto krokom posilní svoju 
pozíciu v oblasti distribuovaných databáz, ktorá je 
v súčasnosti prioritou IBM. Pri dokončení fúzie IBM inte- 
gruje obchodné operácie a personál Informix do IBM 
Software divízie data management, začne predávať data- 
bázové produkty Informix spoločnými predajnými kanál- 
mi ako svoje doterajšie produkty, a bude udržovať kon- 
takty so súčasnými zákazníkmi Informixu vrátane posky- 
tovania technickej podpory a aktualizácií. 

Microsoft uvádza Visio 2002, ktorej testovaciu verziu je 
možné si stiahnuť zo stránok Microsoftu. Microsoft Visio 
2002 umožňuje efektívnu komunikáciu pomocou nákresov 
a schém. V novej verzii Microsoft Visio 2002 bol zlepšený 
celkový vizuálny efekt produktu Visio, bol zladený produk- 
tový rad. Tiež bola zlepšená spolupráca s kancelárskym 
balíkom Microsoft Office a ostatnými produktmi Microsoftu. 
Visio 2002 tiež prináša množstvo noviniek, ako napríklad 
rozšírenie grafických možností, formátovania a manipulá- 
cie s obrázkami, tesnejšiu integráciu s webom, lepšiu pre- 
pojenosť s databázami a podobne. 

(šs) 


Línux 


• Na svete je Linux Mandrake 8.0 a o nových vlastnosti- 
ach sa dozviete viac na stránke http://www.lmux- 
mandrake.com/en/8.0.php. Mandrake 8.0 obsahuje 
KDE 2.1.1, GNÓME 1.4, jadro 2.4.3, Xfree86 4.03. 

• RedHat ohlásil príchod verzie 7.1 s jadrom 2.4. Do- 
movská stránka RedHat obsahuje zoznam najnovších 
vlastností http://www.redhat.com/products/soft- 
ware/linux/rhl_new_features.html 

• Firma Wind River prepustila vývojový tím Slackware. 
Patrick Volkerding, ktorého tiež prepustili, tvrdí, že má 
dostatočné množstvo prostriedkov pre uvoľnenie 
nasledujúcej verzie Slackware, ale nie dosť na to, aby 
zaplatil vývojárov za ich prácu. Toto bolo predmetom 
veľkej diskusie na fóre Slackware. 

• eCluster of XGforce (http://www.xgforce.com/) je 
škálovateľný cluster (systém pre zoskupenie počítačov) 
systém, pomocou ktorého možno vytvoriť až 1024 počí- 
tačových skupín a každá obsahuje až 1024 uzlov 
(1024X1024). Do zoskupenia je možné pridať oper- 
ačné systémy ako NT, Novell, Unix (SUN SPARC, 
OS2000 BSD, Linux). 

• Acti veSta te (http://www.ACtiveState.com/) prišiel 
s novou iniciatívou umožniť programovanie s tech- 
nológiou Open Source. 

• Open SSH oznámil uvoľnenie verzie 2.5.2, kde je ssh 
program, ktorý nahradí rlogin a telnet, scp nahradí rcp 
a sftp nahradí ftp. Open SSH podporuje protokol SSH 
verzie 1.3, 1.5 a 2.0. 

• Prichádza nová verzia PostgreSQL (http://www.ca. 
postgresql.org/index.html). PostgreSQL vyvíja komu- 
nita Open Source Database. Najnovší PostgreSQL ob- 
sahuje programátorské revízie od viac než 120 členov 
Open Source PostgreSQL komunity. 

• O novinkách novej verzie Python 2.1sa dozviete viac 
na adrese http://www.amk.ca/python/2.1/ 

• Visual Basic pod Linuxom je dostupný v aplikácii 
Visual MainWin, ktorý uviedla na trh firma Mainsoft 
(www.mainsoft.com). Pomocou aplikácie MainWin 
môžu vývojári preniesť programy napísané vo Visual 
Basic do operačných systémov Windows, AIX, Solaris, 
HP-UX, Linux a ďalšie. Balík si treba stiahnuť pre verz- 
iu operačného systému, ktorý práve používate. 

• Caldera International, ako píše www.lwn.net ohlásila 
akvizíciu systému WhatlfLinux od Acrylis. WhatlfLinux 
dokáže nájsť softvér kandidujúci pre upgrade, vyriešiť 
softvérové závislosti od inštalácie atď. 

(jš) 


IN ovi n ky v obUsTÍ 
MobilNých teLeFónov 


Firma Motorola: Motorola predstavila na nedávnej výs- 
tave CeBIT novú obchodnú značku Intelligence Eveiy- 
where, ktorá vo voľnom preklade znamená „Inteligentné 
riešenia pre každé prostredie". Stručne si predstavíme nové 
zariadenia, ktoré budú pod túto značku patriť 

Life Recorder umožní zaznamenať zážitky z každo- 
denného života a deliť sa o ne s kýmkoľvek prostred- 
níctvom osobného portálu. Zariadenie ukladá osobne 


Porovnanie Thunderbirdu a Palomina (Athlonu 4): 


Názov 

Mobile Athlon 4 

Athlon 

Kódové meno 

Mobile Palomino 

Thunderbird 

Výrobca 

AMD 

AMD 

Kompletný názov 

Mobile AMD Athlon 4 

AMD Athlon 

Interná frekvencia 

850, 900, 950 a 1000 MHz 

Rôzna 

Externá frekvencia (FSB) 

200 MHz (100 MHz DDR) 

200 alebo 266 MHz 

Veľkosť cache L1 

128 KB 

128 KB 

Veľkosť cache L2 

256 KB 

256 KB 

Množina inštrukcií 

Í486+, FPU 

Í486+, FPU 

Multimediálna množina inštrukcií 

MMX, 3DNow! Professional 

MMX, Enhanced 3DNow! 

Úspora energie 

PowerNow! 

Nie 

Napájacie napätie 

1,2 až 1,4 V 

Rôzne 

Patica 

Socket A 

Socket A 

Podpora viac procesorov 

áno 

Nie 

Technológia 

0,18 mikrónov, meď 

0,18 mikrónov, meď 

Počet tranzistorov 

37,5 miliónov 

37 miliónov 

Plocha čipu 

128 mm 2 

120 mm 2 

Továreň 

Fab30, Drážďany, Nemecko 

Fab30, Drážďany, Nemecko 

obrázky, zvuky, odkazy a poznámky z prežitých dní do 
denníka, který je prístupný cez sieťové spojenie. 

Always connected dovoľuje dlhodobé spojenie s pra- 
covným tímom, informáciami a dátami prostredníctvom 
firemných portálov. 

Mood Hood kombinuje bezdrôtovú a širokopásmovú 
technológiu s orientáciou na mladú mobilnú generáciu. 
Digitálny audiozáznamník, ktorý v sebe integruje zdieľa- 
nie hudobných a obrazových informácií v reálnom čase. 
Skupinové posielanie správ a portály zabezpečia zábavu 
prispôsobenú osobným požiadavkám. 

Other's Eycs integrácia multimediálnych zariadení 
dovoľuje rodinám, aby si vymieňali zážitky pohľadom cez 
„oči toho druhého". Použitím inovatívnej digitálnej tech- 
nológie a bezdrôtovej komunikácie, môže byť video 
a zvuk použité z domova, kancelárie alebo cudziny. Taká- 
to koncepcia rozširuje komunikáciu a zábavu o možnosť 
multimediálnej konverzácie. 

Shared knowledge je s schopné' zachytiť realitu 
a zdieľať vedomosti počas stretnutí mimo svojej kance- 
lárie a zároveň sprístupnenie údajov pre manažérske 
rozhodnutia. Umožní multimediálne konferenčné hovory 
s ostatnými v digitálnom prostredí prostredníctvom prí- 
strojov velkých ako dlaň. 

Nové telefóny a mp3 prehrávač od Siemensu: S35i 
Polar Silver má rovnaké vlastnosti ako jeho predchodca 
S35i. Patrí k nim napríklad prehliadač WAP 1.1 a inte- 
grovaný modem a infračervený poď, hlasové vytáčanie, di- 
gitálny organizér s kalendárom, hry... Od pôvodného mod- 
elu sa líši farbou (Polar Silver) a jantárovo podsvieteným 
displejom, podobne ako pri luxusnom modeli SL 45. 

S45 bol navrhnutý pre náročných používateľov, ktorí 
potrebujú spoľahlivú a flexibilnú mobilnú kanceláriu „do 
vrecka". Podpora GPRS im umožňuje oveľa rýchlejšie 
prehliadať internet a stránky WAP. Download dát z inter- 
netu na osobný počítač alebo laptop trvá vďaka GPRS pri- 
bližne o polovicu kratšie, ako s obyčajným mobilným tele- 
fónom. Telefón je kompatibilný s programom Microsoft 
Outlook a softvér pre synchronizáciu s počítačom je jeho 
príslušenstvo. Telefón má displej s jantárovým podsvi- 
etením a vysokým rozlíšením, preto sa výborne hodí na 
prezeranie stránok WAP alebo čítanie poznámok. Prehrá- 
vač MP3 s vymeniteľnou multimediálnou kartou sa dá 
kombinovať nielen s aktuálnymi mobilnými telefónmi 


C35i, S35i a M35i, ale firma garantuje aj jeho kompati- 
bilitu s pripravovanými modelmi. Prostredníctvom rozhra- 
nia USB môže používateľ rýchlo a jednoducho „stiahnuť" 
hudbu vo formáte MP3 z PC a uložiť ju na prenosnú 
vymeniteľnú 32 MB multimediálnu kartu. 

(II) 


HRy 


• Tak sa na nás valí pokračovanie kontroverznej hry 
Soldier Of Fortune. Táto bola obyčajnou 3D strieľačkou 
s nudným príbehom a prevedením. Dosiahla však 
úspech na základe výborného dema, v ktorom sa pred- 
viedli najlepšie scény z hry. Prestrelenie kokpitu vrtuľní- 
ka snajper puškou, ale hlavne brutalita, ktorá išla tak 
ďaleko, že hráč mohol protivníkovi odstreliť všetky 
končatiny a padajúcu mŕtvolu ešte skrátiť o hlavu. 
Soldier Of Fortune 2 bude na Q3 Aréna engine, takže 
už by hra mohla konečne vyzerať k svetu. Sľubovaná je 
tiež zlepšená brutalita, s ktorou si budete môcť dovoliť 
pravdepodobne chirurgické zásahy na tele protivníka. 

• Ďalšou hrou trochu vzdialenejšieho termínu je hra 
1942 Battlefield. Toto sa má stať konkurenciou české- 
ho Flashpointu (dátum vydania európskej verzie je 22. 
6. 2001). Má totiž obsahovať masívne povrchy a prostre- 
die druhej svetovej vojny. Vylodenie v Normandii a úvod- 
nú scénu z filmu Zachráňte vojaka Ryana si tak budete 
môcť prežiť na vlastné zmysly. Možnosť využívania po- 
noriek, lietadiel, osobných či nákladných áut dávajú hre 
tiež nové šance na úspech. Uvidíme na Vianoce 2001. 

• Duke Nukem Forever je hra, ktorá už zmeškala všetky 
svoje release dátumy. Naposledy to bol termín 
1. 5. 2001. Tvorcovia sa však dušujú, že hra bude k dis- 
pozícii k 1. 11. 2001. DNF je 3D akčná strieľačka 
z vlastného pohľadu, nadvädzujúca na slávneho pred- 
chodcu Duke Nukem 3D. Hra je postavená na značne 
modifikovanom engine Unrealu, takže si myslím, že sa 
môžeme tešiť na naozaj pekné scenérie. 

• BlueShift ďalšie datadiskové pokračovanie slávnej FPS 
Half-Life je už GOLD a práve aj v čase, keď držíte v ruke 
toto číslo je už Blue Shift vo vašom obchode s počí- 
tačovými hrami. V hre sa ponoríte do úlohy strážnika, 
ktorý vás víta pri vchode do komplexu pri vlaku. Objavíte 


s ním nové lokácie, zbrane a mimozemských patvorov. 
Hra nebude vyžadovať pôvodnú verziu Half Life a bude 
tiež obsahovať datadisk Opposing Force. 

• Tak nám v máji prebehlo E3, alebo Electronic Entertai- 
nment Expo v Atlante. Najväčšia výstava a prezentácia 
digitálnej zábavy na svete vyprodukovala množstvo 
videí na najväčšie očakávané tituly ako je Halo, Hidden 
and Dangerous 2 a podobne. Slovenská obec teda môže 
len smutne pozerať a ľutovať, že je Atlanta vzdialená 
zhruba na 500 dolárov za letenku. 

(zr) 


MuItímécIíá 


Sťahovanie z internetu zadarmo? Satelit na počítači? 
Video v kvalite MPEG-2? Všetko to môžete mať ak si teraz 
zakúpite novú kartu do PC (u nás ju distribuuje spoločnosť 
BGS). Táto karta vám umožňuje bezplatný príjem televíz- 
nych a rozhlasových programov vysielaných prostredníct- 
vom satelitu Astra. Nepotrebujete žiadne ďalšie zariadenia, 
len satelitnú anténu a kábel. Kvalita prijímaného obrazu 
zodpovedá kompresii MPEG-2, vďaka čomu sa dá pri mno- 
hých programoch zvoliť jazyková verzia (zvuk/titulky). Pod- 
pora slovenčiny a češtiny ale závisí na spoločnosti, ktorá 
daný program vysiela. Oveľa zaujímavejšia je podpora in- 
ternetu cez satelit! Získate možnosť sťahovať dáta rýchlos- 
ťou 2 Mbit za sekundu a to ZADARMO! po dobu jedného 
roka. Nezahadzujte modem! Budete ho žiaľ ešte potrebo- 
vať aj keď len na „objednávanie" downloadu. Môžete tak 
urobiť z práce, od známeho, či z internetovej kaviarne. Stačí 
sa pomocou www browseru pripojiť ku stránkam Europe- 
Online, kde si pomocou svojho mena a hesla „objednáte" 
download. Tu sa dozviete, kedy vám dáta pošlú a potom len 
stačí nechať spustený počítač zo satelitom. 650 MB dát (čo 
je celé CD) sa k vám satelitom dostane za necelú hodinu! 
Skúste si to stiahnuť cez modem... Ani bežná pevná linka 
nie je taká rýchla. V čase ďalšieho zdražovania telefónnych 
poplatkov je to určite pozitívna správa. Po roku síce budete 
musieť kredit obnoviť no satelitné vysielanie môžete sle- 
dovať aj bez dobíjania. 

Ak som Vás aspoň trochu navnadil a radi by ste sa 
dozvedeli viac, nenechajte si ujsť PC Space. Pripravujeme 
totiž recenziu tohto balíku. (jr) 

K dnešnému životnému štýlu neodmysliteľne patrí 
možnosť komunikácie. Azda najrozšírenejším spôsobom 
komunikácie je telefonovanie. Telefón dnes nechýba na 
žiadnom pracovnom stole bez ohľadu na to či sa jedná 
o právnika, lekára, architekta alebo IT manažéra. 
Netrúfame si odhadnúť, koľko percent bytov má zavedenú 
telefónnu linku, ale aj toto percento je určite pomerne vy- 
soké Možnosť telefonovania pochopiteľne nie je obme- 
dzená na byty a kancelárie. Mobilné telefóny umožňujú 
telefonovať odkiaľkoľvek, ak má majiteľ mobilného tele- 
fónu aktivovaný roaming a kamkoľvek, ak má aktivované 
hovory do zahraničia. 

Azda jediným faktorom, ktorý obmedzuje komunikáciu 
prostredníctvom pevných liniek a mobilných telefónov je 
pretelefonovaná suma. V niektorých prípadoch, napríklad 
dlhšie hovory do zahraničia, alebo veľké množstvo ho- 
vorov denne medzi pobočkami firmy, ktoré majú sídlo 
v rôznych častiach Slovenska tvoria pretelefonované 
sumy významnú časť nákladov firmy. 

Samozrejme, je možné namietať, že namiesto drahého 
telefonovania môžeme použiť komunikáciu prostred- 
níctvom e-mailu, ktorá je prakticky zadarmo. Zdalo by sa, 
že mailovanie má aj ďalšie výhody. Všetky dokumenty sú 
evidované, nevadí ak prijímateľ elektronickej pošty nesedí 
v okamihu jej doručenia pri počítači a podobne. Ak by 
sme však porovnali štatistiku „účinnosti" komunikácie 
prostredníctvom e-mailu s telefónnymi hovormi, zistili by 
sme, že telefonovanie prináša oveľa väščí efekt, a to 
okamžite. Na tomto mieste je potrebné vysvetliť, čo mys- 
líme pod pojmom účinnosť komunikácie. Ak napíšeme 
niekomu e-mail, alebo dokonca klasický dopis v obálke, 
odpoveď naň dostaneme až po určitom čase, to znamená, 
že v komunikácii nastáva veľké oneskorenie. Ak denne 
odošleme desiatky mailov, odpovede na ne dostaneme 
jednak neskôr a v úplne inom poradí než v akom sme 
jednotlivé maily odoslali. Preto nám určitý čas zaberie len 
samotná evidencia a utriedenie elektronickej pošty. Tento 
problém takmer úplne odstraňujú systémy, ktoré auto- 
maticky organizujú podnikové toky dát, napríklad Lotus 
Domino. Ďalším významným faktorom okrem rýchlosti 
odozvy je bezprostrednosť komunikácie. Okrem samot- 
ného obsahu hovoru nám veľa prezradí aj ton hlasu 
a nálada človeka na druhom konci telefónnej linky. Ak 
vidíme, že náš obchodný partner má zlú náladu, „nevy- 
balíme" na neho náš kľúčový zámer, ale vedieme 
rozhovor na menej dôležitú tému. Túto výhodu dopiso- 
vanie a mailovanie nemá. Nemôžeme predsa niekomu 
poslať e-mail s obsahom: „Ak máte dobrú náladu, napíšte 
a ja Vám obratom oznámim, čo od Vás chcem". Ďalšou 
výhodou telefonovania je úspora času od okamihu 
v ktorom nastane potreba komunikácie po jej začiatok. 
Na napísanie mailu potrebujeme niekoľko minút, tí for- 
málnejší budú možno potrebovať desiatky minút. 
Telefonickú komunikáciu môžeme začať bezprostredne 
po podnete na jej uskutočnenie. 

Pokúsme sa teda heslovite uviesť výhody a nevýhody 
e-mailovej a telefonickej komunikácie. 


E-maíL 


Výhody: 

• nízka cena, bez ohľadu na to, kam svoj e-mail 
posielame 

• možnosť evidencie korešpodencie v podnikovom infor- 
mačnom systéme 

• adresát nemusí byť v okamihu doručenia pošty pri svo- 
jom počítači 

Nevýhody 

• relatívne dlhá odozva na reakciu adresáta 

• strata času, ktorý je potrebný na napísanie textu e-mailu 


TElEÍONÍcký hoVOR 


Výhody: 

• bezprostrednosť komunikácie s druhým účastníkom 

• okamžitá odozva 

Nevýhody 

• vysoká cena hovorov, hlavne do zahraničia 

Z uvedeného prehľadu vyplýva, že ideálnym komu- 
nikačným prostriedkom by bolo spojenie internetovej 
a telefonickej komunikácie. Takýto spôsob by priniesol 


lacnejšiu komunikáciu pri zachovaní všetkých výhod tele- 
fónie, to znamená rýchlosť odozvy a bezprostrednosť 
komunikácie. Zachovali by sa aj výhody mailovania, to 
znamená možnosť evidencie hovorov, v niektorých špeci- 
fických prípadoch aj archivácie obsahu hovoru, pretože 
hlasy obidvoch účastníkov (prípadne viacerých účast- 
níkov v konferencii) sú prevedené do dátového toku, ktorý 
je možné zaznamenať na vhodnom pamäťovom médiu. 
Prenosová kapacita internetu je dostatočná, a tak vlastne 
tejto forme konunikácie nič nebráni. Jedinou nevýhodou 
je oneskorenie signálu, pretože z princípu komu- 
nikačného protokolu TCP/IP na ktorom je internet 
postavený vyplýva, že pakety môžu doraziť k cieľu rôzny- 
mi trasami a v rôznom poradí a až na mieste určenia sa 
poskladajú do výslednej podoby, ktorú je možné prekon- 
vertovať na zvukový signál. 

Keďže jednotlivé pakety sa prenášajú nezávisle od se- 
ba, pri svojom príchode nemusia byť uložené v správnom 
poradí. Ale na to, aby sa hlas účastníka mohol na druhej 
strane zrekonštruovať, je potrebné dekódovať pakety 
v správnom poradí. Preto sa pakety na cieľovom serveri 
ukladajú dovtedy, kým nie je požadovaný blok dát pre 
dekódovanie kompletný. Práve tento proces môže (a na 
Slovensku dokonca musí) vnášať do priebehu spojenia 
určité oneskorenie. Výkonný hardvér má na starosti, aby 
časové posuny buď nenastali, alebo boli čo najkratšie. 

V prípade, že pakety neprídu do cieľa v stanovenom lim- 
ite, systém s nimi prestane počítať a začne rekonštruovať 
hlas podľa zložitých algoritmov z neúplnej informácie, 
podobne ako je to pri prehrávaní poškodeného hudob- 
ného CD. Ak chýba príliš veľa paketov, vznikajú v hovore 
„hluché miesta". Ak porovnávame prenos dát a hlasu cez 
problematický kanál, v prípade prenosu dát TCP vrstva 
TCP/IP protokolu zabezpečí opakovaný prenos paketu. 

V prípade hlasových paketov to nemá význam. Vzniknuté 
oneskorenie môže dosahovať rádovo stovky milisekúnd. 
Čím je pripojenie k internetu rýchlejšie, tým je aj hlasová 
komunikácia plynulejšia a zrozumiteľnejšia. Pri dosta- 
točnej rýchlosti si účastníci ani neuvedomujú, že ich 
hovor je prenášaný cez internet Dokonalý prenos hlasu 
cez internet VolP (Voice over Internet Protocol) obvykle 
vyžaduje vyčlenenie kapacitného pásma výhradne pre 
hlasové prenosy. 

Rieši sa to napríklad dohodou s poskytovateľmi pripo- 
jenia do internetu, aby hlasový kanál dostal prednosť ISP 
(Internet Service Provider) zabezpečia prioritu hlasových 
kanálov obvykle za podmienky, ak si zákazník práve u 
nich objedná službu telefonovania cez internet 

V prípade pomalého spojenia je potrebné zmieriť sa 
z veľkým oneskorením, ktoré môže dosahovať aj 1 až 2 
sekundy. 


Podiel jednotlivých častí prenosovej cesty názorne 
ukazuje nasledujúci prehľad. 


Vysielač (kompresia hovoru 


a paketizácia údajov) 

20 - 25 ms 

Prenosová trasa (oneskorenie 


vo vyrovnávacej pamäti) 

50 - 750 ms 

Prijímač (synchronizácia, 


depaketizácia a dekompresia) 

20 - 175 ms 

Celkové oneskorenie 

100 - 1000 ms 


Táto zdanlivá nevýhoda, ktorá vyplýva z vlastností pre- 
nosovej cesty, ale paradoxne umožňuje prevádzkovanie 
internetového telefonovania na Slovensku. Prečo? Od- 
poveď je jednoduchá. Z legislatívneho hľadiska majú 
Slovenské telekomunikácie monopol na poskytovanie 
služieb týkajúcich sa hovorov uskutočňovaných prostred- 
níctvom pevnej telefónnej siete do konca roka 2002. 
Telefonovanie prostredníctvom internetu však nie je 
založené na klasickom prenose hlasu, ale na prenose 
dátových paketov. Rečový signál sa pretransformuje zo 
zvukovej podoby na digitálne dáta. Rovnaká veta, 
samozrejme, platí aj pre digitalizáciu rečového signálu 
v digitálnej telefónnej ústredni. V tomto prípade však ide 
o kontinuálny dátový tok, to znamená, že bloky dát sú 
prenášané prostredníctvom rovnakej prenosovej cesty 
v definovanom poradí. V prípade internetového telefono- 
vania pakety môžu doraziť do cieľového uzla rôznymi 
prenosovými cestami a dokonca v rôznom poradí. V cie- 


ľovom uzle sa dáta prekonvertujú na zvukový signál, 
a ten je smerovaný do miestnej telefónnej siete. Tento 
postup umožňuje vykonať napríklad medzinárodný hovor 
podstatne lacnejšie ako prostredníctvom medzinárodnej 
telefónnej ústredne. 

Princíp úspoiy nákladov na medzinárodný telefón- 
ny hovor si dokážeme oveľa lepšie vysvetliť na názornom 
príklade. Predpokladajme hovor z Bratislavy do New Yor- 
ku. Tento hovor môžeme logicky rozdeliť nasledujúco 

• miestny hovor od účastníka do ústredne prevádzko- 
vateľa IP telefónie 

• prenos hovoru prostredníctvom internetu do ústredne 
iného prevádzkovateľa v NewYorku 

• miestny hovor medzi ústredňou poskytovateľa IP tele- 
fonie a druhým účastníkom v NewYorku. 

Vidíme, že sa nám podarilo prekonvertovať medziná- 
rodný telefónny hovor na dva miestne hovory plus prenos 
dát prostredníctvom internetu. Náklady na takto uskutoč- 
nený hovor budú, samozrejme, vyššie ako súčet tarifu za 
obidva miestne hovory. Prevádzkovatelia IP telefónie si, 
samozrejme, pripočítajú určitú sumu, ktorá zohľadňuje 
ich investície a prevádzkovú réžiu. 

Okrem hovorov do zahraničia môžu výhody telefono- 
vania cez internet využívať aj firmy, ktoré majú svoje 
pobočky v rôznych mestách na Slovensku. Filiálky takejto 
firmy majú spravidla pobočkové ústredne a často komu- 
nikujú jednak medzi sebou a jednak s centrom. Ich hov- 
ory sa pochopiteľne tarifujú ako medzimestské. Aj v tomto 
prípade môžeme telefonovaním cez internet dosiahnuť 
značné úspory. 

Podľa použitých technických prostriedkov u obidvoch 
účastníkov hovoru môžeme rozdeliť telefonovanie cez 
internet do troch skupín. 

• telefonovanie z počítača na počítač 

• telefonovanie z počítača na telefón 

• telefonovanie z telefónu na telefón 


TeIeFonovaníe z počítača na počítač 


Obidvaja účastníci k uskutočneniu telefonátu potrebu- 
jú multimediálny počítač so zvukovou kartou, reproduk- 
tormi (alebo slúchadlami) a mikrofónom. Podmienkou je 
mať na obidvoch počítačoch nainštalovaný vhodný 
softvér na tento účel, napríklad Microsoft Net Meeting. 
Hlavnou nevýhodou tejto formy „telefonovania" je to, že 
volaný účastník musí mať v čase nadväzovania spojenia 
zapnutý počítač a musí byť pripojený na internet Na 
rozdiel od klasického telefónu nie je možné aby vypnutý, 
alebo nepripojený počítač kedykoľvek signalizoval vola- 
nému účastníkovi prichádzajúci hovor. Táto forma preto 
nájde uplatnenie len pre dopredu dohodnuté hovory. 


TeIeFonovaníe z počítača na teIeFón 


Volajúci účastník inicializuje spojenie zo svojho multi- 
mediálneho počítača vybaveného zvukovou kartou, 
slúchadlami s mikrofónom, ktorý je pripojený k internetu. 
Druhému účastníkovi stačí telefónny prístroj pripojený 
v sieti miestnej telekomunikačnej spoločnosti. Spojenie sa 
nadviaže prostredníctvom www stránky poskytovateľov 
služby VolP (Voice over IP). Niektorí poskytovatelia tejto 
služby umožňujú používateľovi stiahnuť si z ich stránky 
špecializovaný klientský softvér, prostredníctvom ktorého 
sa telefonovanie uskutočňuje. Telefónne číslo cieľového 
účastníka sa zvolí prostredníctvom dialógu na HTML 
stránke, alebo v klientskej aplikácii. 

Prepojenie z webu do verejnej telefónnej siete sa reali- 
zuje prevažne ako miestny hovor. Niektorí poskytovatelia 

tejto služby umožňujú telefonovanie zadarmo, takže sa 
platí len za pripojenie k internetu. Podobne ako platí veta, 
že nie je možné zostrojiť perpetuum mobile, platí aj iná 
veta, že na Internete nie je nič zadarmo. Firmy ktoré túto 
službu poskytujú, žijú z reklamy. Počas telefonovania si 
totiž klient prezerá reklamu na stránke providera. Príjmy 
hojne navštevovaných stránok z reklamy sú určite vyššie 
ako náklady na miestne hovory. 

Ako príklad si uvedieme niekoľko zahraničných firiem, 
ktoré bezplatne poskytujú tieto služby VolP: 

Delta Three (www.deltathree.com) Prostredníctvom 
tejto stránky je možné zdarma telefonovať do USA 
a Kanady. Po určitom čase je možné získať nejaké kredi- 
ty na telefonovanie do krajín západnej Európy, Austrálie 
a Flongkongu. 

Callrewards (www.callrewards.com) Podobne ako 
v predchádzajúcom prípade je možné zdarma telefonovať 
do USA a Kanady. Určitou nevýhodou je potreba stiahnuť 
si obslužný softvér. 

HotTelephone (www.hottelephone.com) Služba po- 
núka po zaregistrovaní a stiahnutí javovského appletu 
možnosť telefonovania do mnohých krajín Európy 
a zámoria. Dĺžka hovoru je obmedzená na 5 minút Toto 
obmedzenie je možné prekonať opätovným nadviazaním 
komunikácie po uplynutí časového limitu. 

PhoneFree (www.phonefree.com) Okrem bezplat- 
ných hovorov je ponúkaná možnosť telefonovania do Eu- 
rópy za mierny poplatok. Nevýhodou je potreba stiahnuť 
si obslužný softvér. 

Dialpad (www.dialpad.com) poskytuje možnosť bez- 
platného telefonovania do USA. 

V princípe je možné využívať obidve spomínané formy 
telefonovania cez internet pri akomkoľvek pripojení 
k internetu (pevná linka, komutovaná linka, LAN...). Ná- 
roky na technické prostriedky a softvér sú skutočne mi- 
nimálne. Zvukový signál sa komprimuje na dátový tok 
s prenosovou rýchlosťou približne 5.6 až 8 kbit/s. K tomu 
musíme, samozrejme, pripočítať prenos údajov, ktoré sú 
súčasťou protokolu, takže nároky na dátový tok vzrastú 
na 10 až 15 kbit/s. Zvládnuť takýto tok údajov nie je prob- 
lém ani pri dial-up pripojení napríklad cez modem 
s prenosovou rýchlosťou 56 kb/s. 

Ako príklad riešenia si ukážeme adaptér USP i-phone, 
ktorý umožňuje pripojiť telefónny prístroj k počítaču cez 
štandardné rozhranie USB. Adaptér je kompatibilný so 
softvérom a službami Microsoft NetMeeting, MSN 
Messenger Service, Tahoo Messenger a Net 2 Phone. 



Tento spôsob je z hľadiska používateľského komfortu 
najzaujímavejší. Obidvaja účastníci hovoru používajú 
telefónny prístroj, či už ide o klasický telefón, alebo 
špeciálny prístroj IP-telefón. Ak ide o klasický telefón, 
musí účastník pred telefónnym číslom do zahraničia 
navoliť telefónne číslo svojho poskytovateľa. Niektorí 
poskytovatelia nainštalujú zákazníkovi zariadenie, ktoré 
ak zachytí predvoľbu pre hovor do zahraničia, automat- 
icky najskôr navolí telefónne číslo operátora a prihlaso- 
vací PI N kód. 

Služby v oblasti telefonovania prostredníctvom inter- 
netu poskytujú na Slovensku okrem viacerých firiem svo- 
jim klientom aj obidvaja slovenskí mobilní operátori. 

lnterCall33 (EuroTel) 

Táto služba je prístupná pre každého používateľa siete 
EuroTel vrátane EASY a NMT bez osobitného aktivovania. 
Postup voľby čísla do zahraničia je veľmi jednoduchý. 
Stačí, ak účastník namiesto medzinárodnej predvoľby 


(znaku + či 00) zadá predvoľbu 33. Napríklad volanie cez 
lnterCall33 do Českej republiky na číslo 004202123 
45678 uskutočníme prostredníctvom voľby 33 42021234 
5678. Tarifikácia je uvedená v tabuľke. 


Pásmo 

CENA ZA MINÚTU BEZ DPH 

Pásmo 1 

10 Sk/min. 

Pásmo 2 

13 Sk/min. 

Pásmo 3 

20 Sk/min. 

Pásmo 4 

40 Sk/min. 


V prvom pásme s najnižším tarifom je Česká republi- 
ka. V druhom pásme sú niektoré krajiny Európy, USA 
a Kanada. V treťom pásme sú ostatné krajiny Európy 
a niektoré krajiny z iných kontinentov. V štvrtom cenovom 
pásme sú zaradené krajiny: Argentína, Bahamy, Bermudy, 
Brazília, Čína, Egypt, Filipíny, Chile, India, Indonézia, Ko- 
lumbia, Kórea, Kuba, Libanon, Malajsko, Mexiko, Singa- 
pur, Spojené arabské emiráty, Sýria, Tadžikistan, Thajsko, 
Taiwan a Vietnam. 

Medzinárodná linka G1 (Globtel) 

Spoločnosť Globtel poskytuje zákazníkom svojej mobil- 
nej siete možnosť telefonovať do zahraničia prostred- 
níctvom medzinárodnej linky Gl. Prístup k tejto službe je 
z hľadiska používateľa jednoduchý: stačí na mobilnom 
telefóne zadať pred medzinárodnou predvoľbou prefix 
1 (napríklad číslo 00420212345678 bude vyzerať 
100420212345678) a automaticky sa vytvorí spojenie 
do zahraničia uskutočňované prostredníctvom internetu. 
Služba nie je spoplatňovaná ani aktivačným poplatkom, 
ani mesačným paušálom. Ceny hovorov za minútu sú 
uvedené v tabuľke. 


ZÓNA 

CENA ZA MINÚTU BEZ DPH 

1 = Česká republika 

9,90 Sk 

2 = Európa + Svet 

12,90 Sk 

3 = Európa + Svet 

19,90 Sk 

4 = Svet 

39,90 Sk 


V prvej zóne je podobne ako v EuroTel i Česká republi- 
ka. Zaujímavá je druhá skupina, kde sú niektoré krajiny 
Európy a dokonca aj mnohé krajiny, ktoré sú od Európy 
veľmi vzdialené, napríklad USA, Japonsko, Izrael, Kanada, 
Portoriko, Nový Zéland, Austrália a Hongkong. Posky- 
tovanie tejto služby bolo na určitý čas prerušené pre 
rozhodnutie ministerstva dopravy, pošta telekomunikácií, 
vzhľadom na spomínaný monopol Slovenských teleko- 
munikácií. Toto záporné stanovisko však bolo prehod- 
notené, pretože prenos hlasu prostredníctvom internetu 
uskutočnený formou prenosu dátových paketov, nie je 
verejnou telefónnou službou na ktorú sa monopol 
Slovenských telekomunikácií vzťahuje. 

Princíp obidvoch služieb mobilných operátorov je jed- 
noduchý. Zakódovaný hovor je v ústredni mobilného ope- 
rátora smerovaný na internet, prostredníctvom ktorého sú 
dátové pakety dopravené do cieľového uzla, kde sa dekó- 
dujú a výsledný „analógový" hovor je smerovaný do prís- 
lušnej telefónnej siete. 

Klienti „pevnej" siete si môžu vybrať služby, ktoré 
poskytujú firmy: 

Nextra 

Firma Nextra poskytuje riešenia jednak pre klientov 
pripojených na internet prostredníctvom modemu až po 
veľké spoločnosti, ktoré majú pobočky v rámci Slovenska 
či Európy, ktoré môžu využiť svoje intranetové dátové pre- 
pojenie WAN aj pre hlasovú komunikáciu. 

Najjednoduchšie, každému dostupné riešenie pred- 
stavuje univerzálna predplatená Karta Marta, ktorá umož- 
ňuje nielen telefonovanie do zahraničia, ale aj iné služby, 
napríklad pripojenie na internet bez zmlúv a paušálnych 
poplatkov. Požiadavky na telefonovanie do zahraničia 
prostredníctvom tejto služby sú skutočne minimálne. Po- 
stačí telefón s tónovou voľbou alebo telefónny automat 
Používateľ najskôr navolí telefónne číslo operátora a prih- 
lasovací PIN kód, ktorý sa nachádza pod stierateľnou 
ochrannou fóliou na karte. Karta obsahuje kredit 500 
bodov za 500 Sk. 


Zóna 

CENA ZA MINÚTU VRÁTANE DPH 

Zóna A 

15 Sk/min. 

Zóna B 

24 Sk/min. 

Zóna C 

48 Sk/min. 


Pre väčšie firmy ponúka firma Nextra možnosť prekon- 
figurovania klasickej telefónnej ústredne a jej prepojenie 
so sieťou LAN. Jednoduchší spôsob je pripojenie klasick- 
ého telefónneho prístroja vyhradeného pre medzinárodné 
hovory priamo na port routera, ktorý realizuje smerovanie 
hovorov do internetu. Doplnenie existujúceho technic- 
kého vybavenia je súčastou ponuky služieb Nextra VolP. 

Nextra Interphone je služba určená na volania do za- 
hraničia prostredníctvom internetu, ktorá využíva preno- 
sové trasy medzinárodnej i nfra štruktúry Nextbone. 
Nadnárodné zmluvy s ďalšími medzinárodnými a národ- 
nými telekomunikačnými operátormi predstavujú kon- 
kurenčnú výhodu služieb VolP spoločnosti Nextra. Úspora 
nákladov sa pohybuje v rozmedzí 50 až 80 % . 

Nextra Intra phone je služba, ktorá umožňuje využiť 
existujúce internetové pripojenie klienta spoločnosti Nex- 
tra na jednoduchú a cenovo efektívnu integráciu dátovej 
a hlasovej komunikácie prostredníctvom dátovej siete 
spoločnosti. 

Služby VolP spoločnosti Nextra využívajú existujúce 
LAN a WAN siete v kombinácii s národnou a medzi- 
národnou internetovou i nfra štruktúra u spoločnosti 
Nextra. 

Ako sme už spomínali, služby VolP si vyžadujú vyčle- 
nenie kapacitného pásma určeného výhradne pre 
hlasové prenosy. Národná internetová siet ako aj medzi- 
národná sieť Nextbone tieto požiadavky spľňajú, a tým 
garantujú dostatočnú kapacitu internetového pripojenia 
pevnou linkou, ktorá spĺňa všetky nároky na kvalitu 
hlasových prenosov. Ceny sa pohybujú od 9,90 do 14,90 
Sk za minútu. 

KiwwiVoice 

Firma Kiwwi ponúka firmám riešenie úspory nákladov 
na hovory do zahraničia a do sietí mobilných operátorov 
v podobe služby KiwwiVoice. Ide tiež o prenos hlasu 
v podobe dát prostredníctvom internetu. Firma poskytuje 
technické zariadenia bezplatne za predpokladu, že sa 
mesačne uskutoční dostatočný počet hovorov do 
zahraničia. 

Frcc Tel 

Služba FreeTel je dostupná každému (zatiaľ len bra- 
tislavskému) používateľovi, či už ide o koncového použí- 
vateľa s jedným telefónnym prístrojom, alebo väčšiu firmu 
s pobočkovou ústredňou. Služba je riešená technicky tak, 
aby vyhovovala všetkým používateľom bez potreby doda- 
točnej investície do pripojenia. Túto službu je možné inte- 
grovať či už na koncové telefonické a faxové prístroje, 
alebo na pobočkové tel. ústredne bez zásahu do tech- 
nickej infraštruktúry používateľa. Veľkou výhodou je, že 
službu FreeTel je možné používať aj zo starších telefónov, 
ktoré používajú len pulznú voľbu. Používateľovi, ktorý 
používa službu FreeTel, odpadá zložité a zdĺhavé prih- 
lasovanie sa cez PIN a heslo na hlasovú službu. Všetky 
kroky sú automatické a používateľ po zadaní me- 
dzinárodného volacieho prefixu 00 je automaticky pres- 
merovaný na hlasovú službu FreeTel. Používateľ pred 
voľbou čísla do zahraničia navolí číslo na službu FreeTel, 
alebo môže dostať zariadenie, ktoré ak zachytí predvoľbu 
00 pre volanie do zahraničia, automaticky navolí tele- 
fónne číslo spolu s PIN kódom, ktorý je potrebný pre spo- 
jenie s prevádzkovateľom služby FreeTel. Ak to pobočková 
ústredňa umožňuje, je možné ju preprogramovať tak, aby 
automaticky presmerovávala medzinárodné hovory na 
službu FreeTel. 

Pre zaujímavosť uvedieme porovnanie cien služby 
FreeTel s bežnými cenami za hovor do zahraničia (tabuľ- 
ka je prevzatá z www.freetel.sk). 


KRAJINA 

FREETEL 

BEŽNÉ CENY 

Česká republika, 



Rakúsko, Nemecko, 



Maďarsko, Poľsko 

6,90 Sk 

10,10 Sk 

USA, Kanada, krajiny EÚ 

6,90 Sk 

12,20 Sk 

KRAJINA 

FREETEL 

BEŽNÉ CENY 

Austrália, Nový Zéland, Izrael, Japonsko 

6,90 Sk 

20,40 Sk 

Volanie do sietí mobilných operátorov 



GSM na Slovensku 

6,90 Sk 

10,00 Sk 


Tronct 

Firma Tronet poskytuje služby interne- 
tovej telefónie prakticky v jej „najčistejšej" 
forme, ktorú označujeme IP telefónia. IP 
telefónia je profesionálna technológia, 
ktorá sa vyznačuje kvalitou zvuku mi- 
nimálne na úrovni tradičnej telefónie, vy- 
sokým užívateľským komfortom, ako aj 
zvýšenou efektivitou pracovníkov, ktorí 
môžu využívať prínos nových aplikácií. 
Hlavnou myšlienkou IP telefónie je zjed- 
notenie komunikačnej infraštruktúry fir- 
my, to znamená, že napriek rôznym uží- 
vateľským rozhraniam (Voice Mail, E-Mail, 
Fax) existuje jednotný formát a miesto 
záznamu, ako aj jednotná databáza uží- 
vateľov. IP telefónia je založená na osved- 
čených štandardoch a otvorených rozhra- 
niach. To prispieva k jej rýchlemu rozšíre- 
niu, keďže ako otvorené riešenie sa vy- 
značuje vysokou mierou ochrany a efek- 
tívnosti vynaložených investícií. 

Tronet ako prvá firma na Slovensku 
i v Česku získala ceritifikát Cisco Voice 
Access Specialist Tento certifikát bol oce- 
nením firmy za aktivity v oblasti nielen 
dátových prenosov, ale aj v oblasti preno- 
su hlasu v dátových sieťach. Firma Tronet 
používa IP telefón iu v rutinnej prevádzke 
pre hovory do zahraničia a pre komu- 
nikáciu medzi bratislavskou centrálou 
a pobočkami firmy v Banskej Bystrici 
a Košiciach. 

Základnými komponentmi riešenia IP 
telefónie vo firme Tronet sú: 

• IP telefón (hardvér Cisco IP Phone 
7960, softvér Cisco IP SoftPhone) 

• Call Manager 3.0 (softvér na platforme 
W 2000, štandardný hardvér Compaq) 

• Smerovač Cisco (vstupno/výstupná brá- 
na, prepojenie na „starý svet telefónie", 
digitálne alebo analógové rozhrania) 

IP telefón Cisco IP Phone 7960 

Je zariadenie podobné komfortnému 
telefónnemu prístroju pre manažérov, 
samozrejme, s oveľa väčšími možnosťami. 
IP telefón Cisco IP Phone 7960 sa pripája 
prostredníctvom štruktúrovanej kabeláže 
ethernet cez konektor RJ-45 priamo k sieti. 
V rámci siete má vlastnú IP adresu. Je vyba- 
vený veľkým dobre čitateľným LCD disple- 
jom, šiestimi tlačidlami na priamy prístup 
k linkám s programovateľnými funkciami. 


Z hľadiska architektúry siete IP telefóny 
slúžia ako koncové body pre interakciu s 
používateľom. Pre svoju činnosť spravidla 
vyžadujú podporu servera a routera, ktorý 
sprostredkuje prepojenie do vonkajšej 
telefónnej siete, alebo vybuduje priame 
spojenie v prípade, že ide o hovor vo 
vnútri siete. Telefón pracuje s dokumentmi 
vo formáte XML, prostredníctvom vlast- 
ného XML browsera. Môžeme napríklad 
získať databázu kontaktov z podnikového 
informačného systému vo formáte XML 



Cisco IP SoftPhone 

Je softvérový telefón bežiaci na počí- 
tačoch vybavených zvukovou kartou a slú- 
chadlami s mikrofónom. Môže byť inštalo- 
vaný samostatne, alebo s ním môžeme 
ovládať IP telefón. Softvérovým telefónom 
môžeme začínať a prijímať hlasové volania, 
uskutočniť konferencie, prijímať video- 
konferencie z aplikácie Microsoft Net Mee- 
ting, posielať textové správy, používať hla- 
sovú poštu a iné funkcie. Cisco IP SoftPho- 
ne beži na operačných systémoch Windows. 

Call Manager 3.0 

Jadrom IP telefónie je softvérová 
ústredňa Call Manager, ktorá poskytuje 
vlastnosti bežných telefónnych ústrední, 
ako je spojovanie hovorov, riadenie kon- 
ferencií, smerovanie hovorov a podobne. 
Servery Call Manager môžu byť inštalo- 
vané samostatne, alebo v takzvaných apli- 
kačných clusteroch. Jeden Call Manager 
obslúži až 2500 IP telefónov. 

Pre zaujímavosť uvádzame obrázok 
smerovača Cisco. Predstavu o jeho rozme- 
roch si môžeme urobiť na základe detailu 
časti 15-palcového monitora v pravej časti 
obrázka 

Nasadením IP telefónie v Tronete sle- 
duje firma nasledovné ciele: 

• v praxi ukázať zákazníkom výhody tejto 
technológie, 

• zefektívniť prácu vlastných zamestnan- 
cov, najmä v oblasti technickej a ob- 
chodnej podpory zákazníkov, 

• znížiť náklady na telekomunikačné poplatky, 

• zefektívniť správu a dohľadovanie telefónneho systému. 

Výhody IP telefonie 

• otvorená architektúra založená na doterajších štandar- 
doch, 

• vysoká dostupnosť a odolnosť voči poruche - interface 
10/100BaseT Fast Ethernet, 

• smerovanie hovoru podľa ceny, náhrada v prípade 
výpadku (failover), celosieťový číselný plán, 

• redundantnosť na úrovni Call manager, 

• rozsiahly balík aplikácií, 

• servis a technická podpora. 

Ekonomická rentabilnosť 

Telefonovanie do zahraničie cez internet je v priemere 
o 20 až 40 percent lacnejšie ako klasické telefónne spo- 
jenie prostredníctvom služieb Slovenských teleko- 
munikácií. Pre väčšie firmy, prípadne pre firmy ktorých 
zamestnanci často telefonujú do zahraničia sa vyplatí 
nechať si preprogramovať pobočkovú ústredňu a hovory 
do zahraničia smerovať cez vlastný router do internetu. 


Najmenšia záťaž pre ekonomickú rentabilnosť sú 2 až 4 
súčastne uskutočňované hovory do zahraničia. Pre zaují- 
mavosť cena nového routera sa pohybuje od 150 000 do 
200 000 Sk. V prípade, že sa vo firme ešte len zriaďuje 
pripojenie na internet, cena klasického routera aj tak 
vyjde na 80 000 Sk, takže náklady na hardvér pre IP tele- 
fóniu nie sú také vysoké. Vždy je potrebné uvážiť dobu 
návratnosti počiatočnej investície, ktorá by mala byť 12 až 
18 mesiacov. Inou formou je leasing routera, ktorý ponú- 
ka napríklad firma NEXTRA. V tomto prípade sa nepo- 
sudzuje návratnosť, ale mesačný ekonomický prínos. Na 
jednej strane sú náklady na lízing, na druhej strane úspo- 
ra v porovnaní s klasickým telefonovaním. 

Na záver ešte jedno praktické odporúčanie čo sa týka 
hovorov do zahraničia. Je potrebné brať do úvahy aj 
časový posun času v cieľovej krajine voči nášmu stre- 
doeurópskemu času. Kým my pracujeme, u protinožcov 
práve hlboko spia. Napríklad pre hovory do USA ide 
o časový posun -6 až -9 hodín podľa toho, či sa volaný 
účastník nachádza na východnom, alebo západnom 
pobreží. 

Ľuboslav Lacko 

Naše počítače už dospeli. V dávnych časoch sa učili vykresľovať grafiku (2D). Keď 
zvládli tento neľahký problém, začali sa učiť 3D grafiku. Ruku v ruke s pokrokom šiel 
zvuk. Od pípania sme sa dostali k spracovaniu zvukov na počítačoch v kvalite prevyšu- 
júcej kvalitu CD. Momentálne sú počítače v štádiu, keď zvládnu akúkoľvek prácu s mul- 
timédiami - grafika, zvuky a dokonca ani video im nerobia najmenší problém. 

Video na počítači nemusíte len pozerať Skúste si vyrobiť vlastné! Môžete ho dis- 
tribuovať cez internet, poslať známym ako e-mail alebo napáliť na CD či najnovšie na 
DVD. Alebo ho môžete nahrať aj na videokazetu. Lenže ako na to?! 

Predovšetkým potrebujete dostať obraz do počítača. K tomuto slúži GRABBER, ľudovo 
povedané VIDEOKARTA - prídavná karta, ktorá dokáže prevádzať signál z videa (VHS, 
S-VHS, videokamera, TV a podobne) do počítača. A strihový softvér. Ten býva obvykle pri- 
balený priamo ku karte, ktorá dokáže spracúvať (strihať) video. 

Táto téma je stále lákavá, o čom nás presvedčujete vo svojich listoch. Zhruba pred 
rokom sme sa chvíľu venovali domácim „lacným" graberom a dnes sa k tejto téme na 
vaše želanie radi vraciame. Pretože technika postupuje míľovými krokmi rozhodli sme sa 
myslieť trochu dopredu. Preto v našom teste nájdete okrem klasických analógových ka- 
riet aj digitálne. Jedinou našou podmienkou bola cena. 

Latku sme si postavili vysoko. Nezaujímajú nás superlacné riešenia. S tým vystačíte 
chvíľu pokiaľ nezistíte, že vaše nároky sú niekde inde. Výkon a hlavne kvalita musia byť 
čo najvyššie. Ak budeme rozmýšľať trochu dopredu, nastupuje DVD. Ešte to pár dní 
potrvá, kým si budete môcť dovoliť aj doma luxus v podobe DVD-R mechaniky. Je len 
otázkou času, kedy sa dostane na priateľnejšiu cenovú úroveň. Prečo však nemyslieť 
trochu dopredu? Veď nemá veľký význam kupovať dnes čosi a o rok o dva si búchať 
hlavu o stenu, „prečo som vtedy neuvažoval na týmto, keď vývoj už vtedy naznačoval 
tento smer..." 

Do testu sme zaraďovali karty, čo sú v úvodzovkách „pripravené" pre DVD. Čo sa pod 
tým myslí? Karta musí vedieť spracovať videosignál v plnom PAL rozlíšení, t j. 704x576 
bodov pri 25 fps (obrázky za sekundu). Nemusí mať priamo akceleráciu videozápisu do 
MPEG-2 formátu. To sa dá urobiť dodatočne aj softvérom. Síce to nejakú tú hodinku 
potrvá, no je to stále prijateľné lacné riešenie aj vzhľadom na rastúci výkon počítačov. 

Medzi kartami máme aj lacnejšie riešenia aj drahšie digitálne, už skoro profesionálne. 
Podmienkou zaradenia do testu bola aj cena. Tu sme stanovili ako hornú hranicu sumu 
40 000 Sk. Niekomu sa to zdá byť veľa, niekomu nie. Poznám ľudí, čo si na „domáce" 
strihanie kúpili karty pomaly za 100 000. Keď na to niekto má... 

Myslím, že štyridsaťtisícová hranica je pre domácnosť skutočný strop. Ak si to nemys- 
líte, radšej si rok počkajte. Ešte nedávno státisícový MATROX stojí dnes necelých 58 000 
a jeho cena ešte klesne... 

Hardvér je hlavný, ale bez dostatočne dobrého softvéru je vám nanič. Preto nás zau- 
jímalo aj aký softvér vám výrobca ku karte pribalil, aké sú jeho možnosti, čo všetko sa 
s ním dá urobiť a prípadne či možno použiť aj iný strihový program. Väčšinou takýto soft- 
vér zvláda softvérový encoding videa do MPEG formátu (1 a najnovšie aj 2). 

Vo svete PC videosoftvéru sa na vrchole usadili dve firmy - Adobe (s ich geniálnym 
programom Adobe Premiere) a Ulead (skvelý softvér Média Štúdio Pro). Každý má niečo 
do seba. Čo sa týka funkčnosti myslím, že sú si obe firmy až nápadne podobné. 
Rozloženie okien, funkcie, základná idea práce a obsluha sú si až príliš podobné. Je prak- 
ticky jedno, pre ktorý sa rozhodnete, ale vaša karta by ho mala podporovať (priama pod- 
pora strihového hardvéru). 

Pri kvalitnom videu je dôležité či dokáže obísť 2 GB limit Windows. To by malo byť 
dnes samozrejmosťou aj pri najlacnejšom riešení. Maximálna veľkosť videosúboru vo 
Windows totiž môže byť iba 2 GB. Pri rozlíšení 704x576 s 25 fps (t j. plné rozlíšenie PAL 
- totiž ak chcete kvalitné video) do 2 GB aj s určitou kompresiou nahráte iba pár minút 
(pozri náš test). Rodinná oslava trvá zvyčajne dlhšie, preto je zaujímavé ako si poradí 
CAPTURE softvér s 2 GB limitom. 

Kvalita videa závisí od použitej kompresie. Spracúvať nekomprimované video je 
utrpenie pre vás, aj pre disk. Čím viac dát je potrebné pri zachytávaní (nahrávaní videa 
do PC - CAPTURING) zapisovať na disk, tým viac sa vystavujete riziku, že to disk 
nezvládne. Disky majú obmedzenú priepustnosť a ak nestíhajú, prichádza k FRAME- 
DROP (strata obrázkov). 

Kompresiu IM-JPEG (Motion-JPEG = pohyblivý JPEG) postupne vytláčajú nové kodeky 
s lepšou kvalitou záznamu. Dnes už nemáme problémy s veľkými rýchlymi diskmi, či 
supervýkonnými procesormi, preto si môžeme dopriať aj luxus v podobe veľkého videa 
s menšou kompresiou. 

Ideálny pomer kvality voči veľkosti ponúka MPEG formát Pôvodný MPEG-1 vznikol 
práve za týmto účelom. Dôležité bolo zachovať čo najlepšiu kvalitu zvuku, obraz bol 
druhoradý. Formát sa ujal. Kvalita obrazu bola síce len niekde na úrovni VHS, ale zvuk 
bol v kvalite zrovnateľnej s CD. A bol to digitálny záznam! Uplatnenie našiel prakticky 
ihneď. Na klasické CD sa vmestilo 74 minút videa, čo síce nestačí na celý film (ten má 
väčšinou okolo 90 až 100 a viac minút), ale ako základ to bolo dobré. 

Jednotku vystriedala dvojka s výrazne lepšou kvalitou obrazu a lepšími zvukovými 
možnosťami - kvalita prevyšujúca CD, priestorový zvuk, 5.1 kanálové audio - skrátka DVD 
vo formáte MPEG-2. Ruku v ruke s kapacitou médií si môžeme dovoliť tento luxus 
s výrazne vyšším dátovým tokom. 

Dnešným hitom číslo jeden je však MPEG-4 s jeho pirátskou verziou DivX. Tento for- 
mát bol vyvinutý špeciálne pre mobilné videozariadenia, ako sú napríklad digitálne foto- 
aparáty či digitálne videokamery na malé a hlavne drahé pamäťové médiá (karty). Lenže... 
Dobrý úmysel mal obmedzenia týkajúce sa najmä veľkosti obrazu, čo nebol problém pre 
šikovného počítačového piráta. Upravil tento kodek a stal sa hviezdou. 

Kvalita síce nie je taká dobrá, ako v prípade DVD, no približuje sa jej. A navyše, na kla- 
sické CD s kapacitou 650 MB nie je problém v „pozerateľnej" kvalite nahrať aj dve hodiny 
videa! Žiaľ, nie je to štandardný formát, čiže ho neprehráte v žiadnom HI-FI zariadení (ako 
sú napríklad DVD/VCD prehrávač). Možno je len otázkou času, kedy začnú vyrábať 
špeciálne DivX prehrávače niekde v Číne (vraj sa to už deje), no ich predaj v rámci Európy 
bude výrazne komplikovanejší ako je to momentálne s MP3... 


MPEG-4 je viac ako zaujímavý pre internetové video. Nemusíte totiž posielať minia- 
túrne maximálne skomprimované video s 160x140 bodov, kde je problém rozoznať 
obrysy postáv. Rovnakú malú kapacitu vám ponúkne čosi podobné klasickému VideoCD 
s kompresiou MPEG-4. Streaming videa na nete môže mať aj podobu videa QuickTime, 
no tento formát má svojich skalných priaznivcov skôr na počítačoch MAC, hoci s ním nie 
je problém ani na PC. 

Momentálne je najzaujímavejším médiom na záznam videa CD-R a CD-RW disk. 
Pravda, DVD-R klope na dvere. V najbližších dňoch by sa konečne mala aj u nás objaviť 
prvá cenovo prístupná mechanika DVD-R (samozrejme, jej test nájdete v našom 
časopise). Nejaký ten deň však budeme musieť počkať na zlacnenie čistých DVD-R médií 
na prijateľnejšiu cenu. Terajších 1500 bez DPH je viac ako dosť Aj tak som rád, že sa 
konečne veci rozhýbali. Budúcnosť klope na dvere... 

Vráťme sa späť k nášmu testu. Na čom sme testovali? Rozhodli sme pre najlepšie 
riešenie - osloviť odborníkov. Ak to s videom myslíte seriózne, urobte tak aj vy. Ohlásil 
som sa vo forme Syntex, ktorá nám ponúkla na testovanie skutočné delo! 
Dvojprocesorové PC osadené 2x CPU Pentium 950 MHz, s riadne nadupanou RAM (tuším 
až GIGA) a extrémne rýchlymi diskmi! Super! Srdiečko každého „strihača" zaplesá, lenže 
kto z vás si to môže dovoliť? Dohodli sme sa preto na kompromise. Našli sme riešenie, 
čo myslím vyhovuje väčšine bežných používateľov aj nárokom hardvéru. Menej výkonný, 
menej náročný pre vašu peňaženku, ale stále dostatočne dobrý počítač pre video! 

V Syntexe sa skrátka vyznajú! Vedia presne, čo potrebujete, ak chcete robiť video na PC, 
takže pokiaľ to myslíte skutočne vážne neskladajte si počítač sami, ale nechajte to na 
odborníkov. Vedia, čo treba, ktoré komponenty navrhnúť ako ich zladiť a ako z toho 
vyžmýkať maximum. Zájdite za dobrým predajcom zo skúsenosťami, ktorý vie ako na video! 

Naša finálna testovacia zostava sa výraznejšie nelíšila od dnes už hádam bežného PC. 
Klasické Pentium osadené procesorom Celeron taktovaným na 800 MHz, 256 MB RAM 
a hlavne veľký rýchly disk (7200 rpm, ATA 100)! Ako zobrazovací adaptér nám poslúžil 
GeForce MX 400. Skrátka klasika. Testovací hardvér dopĺňala videokamera SONY. Okrem 
digitálneho DV (SONY i.LINK) rozhrania má aj klasické analógové výstupy, čiže nám 
poslúžila ako ideálne testovacie zariadenie pre všetky karty - analógové aj digitálne. 
Testovacie video bolo nasnímané touto kamerou a obsahovalo vysoko dynamické, ale aj 
statické scény. Rovnako ako PC nám aj kameru zapožičala firma Syntex. 

Karty sú zoradené podľa abecedy a v záverečnej tabuľke nájdete kompletný prehľad 
nášho testu. 


ATI AIW RacIeon 



Prvá karta v našom teste kombinuje výhody výkonného grafického akcelerátora zo 
strihovým hardvérom. Séria All-ln-Wonder má mnoho priaznivcov aj mnoho odporcov. 
Tých si získala hlavne nepružnosťou firmy ATI pri výrobe ovládačov. Tie boli nestabilné, 
problematické a často sme sa až rok po uvedení na trh dočkali niečoho, čo bolo ako tak 
spoľahlivé. Našu kartu sme testovali pod operačným systémom Windows 98 a Windows 
2000. Obe inštalácie prebehli na prvý raz bez zaváhania. Ani po čase sa neprejavili 
nejaké problémy. Hádam sa situácia okolo ovládačov v ATI konečne vyriešila. Karta je 
určená pre AGP zbernicu v prevedení 4x a dispnuje 32 MB DDR pamäťami. Konektory na 
karte sú zredukované na minimum. Inak sa to ani nedá, vzhľadom na rozmery počí- 
tačovej karty a počet konektorov. Takže jeden pre vstup, jeden pre výstup, jeden pre TV 
anténu a monitor. Na karte sa nachádza digitálny konektor pre LCD (DVI-I konektor). Pre 
klasický analógový monitor je nevyhnutné použiť pribalenú redukciu. 

Vstupovať môže analógové video (S-VHS aj kompozitné) cez šikovný BREAKOUT-BOX. 
Obsahuje aj audiovstupy, ale ATI nenahrádza zvukovú kartu. S tou sa prepája pomocou 
linkového vstupu. Samotný grafický čip je ukrytý pod malým aktívnym chladičom. 
Na karte sa nachádza aj známy čip ATI RAGE THEATER, ktorý sa stará o dekódovanie 
DVD. Nahrádza tak kvalitný DVD prehrávač, dokonca aj s možnosťou digitálneho výstupu 
audia! Karta je totiž vybavená AC3 výstupom na dekodér domáceho kina DD 5.1. 

ATI sa vždy snažila ponúkať o čosi viac. Radeony sa preslávili ako geniálne čipy pre 
videomaniakov technológiou TV-ON-DEMAD. Majú totiž výhody známe z duplexných kari- 
et Môžete sledovať televíziu a kedykoľvek zastaviť obraz (PAUSE). Okamžite sa spustí 
rekordér, ktorý nahráva živé vysielanie. Keď sa vrátite, môžete sledovať ďalej váš 
obľúbený program, pričom o nič neprídete, lebo karta nahráva a prehráva video súčasne! 
Dá sa to využiť aj ako REPLAY napríklad v prípade športových prenosov. Ak vám niečo 
uniklo, pretočte si to o minútku späť! Je to akoby ste sledovali video a pritom ide o živé 
vysielanie. Tuner sa navonok tvári ako neznačkový „čínsky", ale vo vnútri ukrýva logiku 
Philips, vďaka čomu dosahuje pomerne kvalitný obraz. 

Okrem statických obrázkov umožňuje, samozrejme, aj záznam videa vo formáte 
MPEG-2 pri rozlíšení 720 x 480, respektíve 352 x 240 bodov. Kvalita obrazu je závislá od 
výkonu procesora, preto pre plné video výrobca odporúča čo najvýkonnejší počítač s pro- 

cesorom Pentium III. Pri štvrtinovom (VHS) rozlíšení vám postačí aj Pentium II 350 MHz. 
Medzi dodávaným softvérom nechýba ATI Multimedia Center s TV a DVD prehrávačom. Na 
domáce strihanie je tu Ulead VideoStudio vo verzii 4.01 a pre efektné titulky je učený 
Ulead COOL 3D SE vo verzii 2.5. Výbavu uzatvára program na tvorbu prezentácií Mediator 5. 

Záver: Chýba tu výraznejšia akcelerácia pri strihu videa, no treba si uvedomiť, že karta 
je primárne určená ako VGA akcelerátor. To, že zvláda aj video je jej veľké plus. Karta 
ponúka dobrý kompromis medzi rýchlosťou a cenou. Výkon 3D akcelerácie grafiky 
oceníte aj pri náročnejších hrách a zaujímavý videovýkon poteší domácich používateľov. 
Pravda, za predpokladu, že máte výkonnejší procesor. ATI AIW Radeon možno smelo 
odporúčať aj ako výborný DVD akcelerátor s možnosťou výstupu na solídny AC3 zvukový 
dekodér. Otázkou je, či ho bude ATI podporovať (ovládačmi) aj o nejaký ten rok v novom 
Windows XP. 


AV Master 2000 



Je to jedna z najdlhších počítačových kariet aké som mal kedy možnosť vidieť Karta 
je predurčená skôr na domáce použitie, ako niekde do štúdia. Karta spracúva analógový 
signál. Využíva kompresiu M-JPEG (YUV 4:2:2) s voliteľnou kompresiou od 1:1 (1GB=49 
sekúnd) po 1:20(1GB=16:10 minút). O kompresiu a dekompresiu sa stará čip ZORAN. Ako 
DAC prevodník je použitý chipset Philips. 

Vstupovať môžete S-VHS video, alebo (pomocou redukcie) klasické kompozitné video. 
Pre účely nášho testu sme použili kvalitnejší S-VHS vstup i výstup. Obraz zodpovedal 
možnostiam. Pri v úvodzovkách „prefiltrovaní" videa cez počítač späť na VHS musí 
zákonite pri analógovom zázname dôjsť k miernej strate a kompresia tomu rozhodne 
nepomôže. 

Karta má na môj vkus trochu divoké rozlíšenie 768 x 576 (PAL) a 640 x 480 (NTSC). 
Výrobcom je nemecká spoločnosť FAST, čo naznačuje skôr PAL-ové využitie. Myslelo sa 
aj na distribúciu videa. Obslužný softvér FAST umožňuje nastaviť „štvrtinové" grabbovanie 
v rozlíšení 320x240 (voľba AVI/MPEG Capture). Bohužiaľ, pre VideoCD potrebujete formát 


352x288, čiže video sa bude konvertovať do iného rozlíšenia, čo mierne skresľuje obraz... 
AV Master obsahuje aj zvukový vstup a výstup, takže nepotrebujete prídavnú zvukovú 
kartu pri spracovaní videa. Samozrejme, toto riešenie nenahrádza klasickú zvukovku 
v počítači! Karta je v prevedení PCI a je vybavená vyrovnávacou pamäťou s kapacitou 512 
KB.. Samozrejmosťou je bezproblémové obchádzanie 2 GB limitu a veľmi bohatá soft- 
vérová nádielka. Základom je softvér FAST s grabberom FAST Cap. Spolu s kartou dostá- 
vate profesionálne nástroje na strih videa od firmy Ulead - ich kompletné Média Štúdio 
PRO vo verzii 6.0. Okrem iného obsahuje aj softvérový MPEG encoder, audioeditor 
a skvelý titulkovač. Na výrobu 3D nápisov výborne poslúži program Cool 3D (tiež program 
Ulead). Kompletný balík dopĺňa program MEDIATOR vo verzii 5. 

Dodávané sú ovládače pre Windows 95, 98 a NT 4.0. Rozchodiť kartu pod Win 2000 
je trochu problematické, čo nepoteší „profíkov". Kvalita záznamu je slušná vzhľadom na 
spôsob použitej kompresie. Balenie neobsahuje žiadne káble na prepojenie audio 
a videoariadení. Celú extra výbavu tvorí jedna jediná redukcia S-VHS mini DIN na kom- 
pozitný cinch. Káble nie je problém dokúpií Stoja len pár korún, a preto ma prekvapuje, 
že sa tu práve tu snažil výrobca ušetriť 

Záver: AV Master je dobrá voľba pre čisto analógové riešenie. Spolu s kartou získate 
veľmi dobrý softvér pre strih videa na profesionálnej úrovni. Väčší rozmer by nemal byť 
problémom v moderných doskách, ale absentuje podpora Windows 2000. Skrátka EXTRA 
karta pre domáceho analógového strihača, ale ťažko použiteľná karta pre náročných pro- 
fesionálov. 


DVD • IMASTER 













T e s t y 


Čo nám hovorí názov? Čo má DVD spoločné s touto kartou? Dokáže g rabovať video 
priamo vo formáte MPEG-1 a MPEG-2! Kartu považujem za ideálny domáci grabber 
pripravený na VIDEO CD a dokonca najnovšie aj na DVD! Jednoduchá obsluha, základné 
strihacie možnosti a dodávaný authoringový softvér pre prípravu BASIC DVD hovoria 
jasne. Karta pripravená pre domáci authoring DVD. 

Karta je dodávaná v prevedení PCI s masívnym BREAKOUT BOX-om. Jeho prostred- 
níctvom vstupujete video a audio do počítača. K dispozícii sú klasické vstupy pre kom- 
pozitné VHS, mini DIN konektor pre S-VHS a 2x cinch pre stereo audio. Box obsahuje rov- 
naké konektory aj pre výstup. Zachytávať obraz možno v rozlíšení 720 x 576, 352 x 288 
a 176 x 144 v rozlíšení PAL, pričom kvalitu kompresie, a tým aj kvalitu výsledného videa, 
samozrejme, možno nastaviť Rozpätie je od štandardu VideoCD až po DVD. Pri MPEG-2 
videu sa dá samozrejme nastaviť aj premenlivý dátový tok, ktorý sa mení vzhľadom na 
náročnosť videosekvencie. Takže kvalita obrazu sa dá nastaviť od veľmi slušnej až po 
kvalitu na hrane póze rate ľn osti. 

Dodávaný softvér uspokojí základné požiadavky väčšiny domácich používateľov. 
Obsahuje extrémne jednoduchý strihový softvér, s ktorým sa dá video grabbovať, titulko- 
vať, ozvučovať, z liepať a nahrávať späť na VHS. Dajú sa aplikovať aj veľmi zjednodušené 
prechodové efekty medzi dvoma videozábermi. Súčasťou programu je aj image grabber 
(fotoaparát na video). Program umožňuje aj správu videoklipov - Média Manager. 

Na kompletné spracovanie DVD to nepostačuje. Potrebujete Authoringový softvér, 
ktorý je však tiež pribalený v balíku. Ide o populárny program DVDit!, na prípravu DVD. 
Nedokáže plný authoring, ako napríklad regionálne kódovanie, ochranu proti kopírova- 
niu, ochranu MACRO VISION alebo viacnásobnú audiostopu (o titulkovaní videa ani 
nehovorím). Vytvoriť sa s ním dá len jednoduché grafické menu bez veľkej stromovej 
štruktúry, no ide o domáci produkt Načo ho zbytočne komplikovať a zneprístupniť ho tak 
širokej verejnosti. Toto je základ, na ktorom sa dá učiť V prípade, že potrebujete viac, 
musíte siahnuť nielen po výkonnejšej verzii, ale aj oveľa hlbšie do peňaženky. 
Profesionálne programy tohto druhu sa pohybujú v cenách okolo 1000 dolárov! 

Svoje vytvorené dielo môžete cez DVDit! napáliť na DVD médium. Výrobca myslel aj na 
nás „obyčajných" smrteľníkov, pre ktorých je DVD-R drahou hračkou. Svoj výtvor preto 
môžete napáliť aj na klasické CD-R, lenže vzhľadom na kompresiu sem nahráte iba 640 
MB videa a nie každá mechanika vám ho potom prečíta. Ide totiž o MINI DVD - DVD štruk- 
túru napálenú na CD disk. Softvérové vybavenie uzatvára prehrávač DVD filmov - Média 
Express. Nie je to nič extra, ale na obyčajné prehrávanie DVD diskov to stačíe. Nie je to 
pirátsky program, preto dodržujte všetky medzinárodné normy, ako ochrana proti kopírova- 
niu, prehrávanie iba vybraného regiónu a podobne. Trochu neštandardná je podpora iba 
dvojkanálového audia. Osobne si myslím, že pre potreby prehrávania na počítači to musí 
bohato postačovať. To je zo softvéru všetko. Nepotrebuje žiadny softvérový encoder, nakoľko 
o encoding do MPEG 1 alebo MPEG 2 sa stará priamo hardvér. Ide to aj na „relatívne" 
pomalšom počítači! Ako minimálnu hardvérovú konfiguráciu odporúča výrobca počítač 
s procesorom Pentium II na 400 MHZ, 64 MB RAM, Windows 98 a dostatočne veľký disk. 
Ruku na srdce - keď vynecháme bazár, kde dnes kúpite niečo pomalšie? 

Záver: Veľmi zaujímavé riešenie pre domácku výrobu DVD diskov. Jednoduché, rých- 
le a hlavne bez zdĺhavého softvérového encodingu. Škoda len, že nie je k dispozícii aj 
digitálne rozhranie a výkonnejší softvér. Ak ešte neuvažujete nad DVD, môžete si rovnako 
rýchlo vyrobiť video CD, alebo si iba nahrať svoj výtvor späť na video. Nadštandardné 
riešenie pre domácnosť no nič pre „profíkov" pre DVD authoring. Čo som v opise 
nespomenul je možnosť akcelerácie MPEG aj pri audiu! Kartu vyrába opäť nemecká 
spoločnosť FAST, tentokrát, žiaľ, len s ovládačmi pre OS Windows 98. 


DV.qo! 



Digitálne video a notebook? O tom, že to ide, som sa presvedčil pred pár mesiacmi na 
tlačovke v Budapešti, kde nám predstavili superrýchle notebooky Apple s digitálnym 
rozhraním FireWire. Ale o tom, že sa to dá aj na pomalom počítači ma presvedčil až FAST! 

Táto karta sa trochu vymyká z nášho testu. Nejde totiž o klasickú PCI kartu, ale o note- 
bookovú PCMCIA kartu. A keďže sme chceli držať krok s možnosťami „normálnych 
smrteľníkov", použili sme slabšiu testovaciu zostavu vybavenú iba procesorom Celeron 
taktovaným na 466 MHz a pamäťou dokonca IBA 32 MB, s pred inštalovaným i Windows 
98 SE (podporovaný OS). 

Spočiatku som bol veľmi skeptický, lebo takáto zostava je skutočne dnes najmenšie 
možné minimum na akúkoľvek prácu s jednoduchšou grafikou a nie so zložitým videom. 
Čuduj sa svete, fungovalo to bezchybne. Samého ma prekvapil výkon celej zostavy. 
Zachytávanie a strih videa bol rýchly takmer ako pri klasickom DV zariadení. Karta je 
vybavená aj podporou MP3, čiže nie je problém doozvučiť video hudbou z vášho archívu. 

Kvalita bola na úrovni digitálneho videa, asi taká, na akú sme zvyknutí v prípade „stol- 
ných" kariet Dodávaný softvér je ale určený skôr pre amatérov, či začiatočníkov. Ulead 
vyvinul špeciálny softvér Video Štúdio ako alternatívu k ich (Média Štúdio PRO) s výrazne 
zjednodušeným a vysoko intuitívnym rozhraním pre základný capturing, editing, titulko- 
vanie, ozvučenie a publishing. Je navrhnutý tak, aby sa maximálne zjednodušila práca, 


a aby sa maximálne zredukovali možnosti detailného nastavovania. Skrátka program, pre 
normálnych ľudí bez väčších znalostí strihov... 

Záver: Áno, môžete si vyrobiť mobilnú „videostrižňu" s digitálnym rozhraním. Lenže 
prečo? Prečo investovať toľké peniaze do takéhoto riešenia? Prečo nevyužiť výhody 
veľkého monitora? Prečo by ste potrebovali strihať video nepohodlne na notebooku? Na 
túto otázku si musíte pred kúpou odpovedať sami. Toto riešenie je zjavne zamerané na 
„domáci" trh, čo dokazuje aj pribalený softvér. Pre úplnosť len dodávam, že existuje aj 
klasická PCI verzia DV.go!, ktorá má rovnaké vybavenie. Je len na vás, či potrebujete kartu 
do PC, alebo do notebooku. 


DV.now LITE 



O niečo viac ponúka model DV.now LITE. Ide o klasickú PCI kartu pre počítač. V úzkej 
škatuli nájdete okrem samotnej karty prepojovací DV kábel (na prepojenie ku kamere). 
Neviem, či som to už niekedy spomínal, ale DV zariadenia potrebujú ku svojej práci väčši- 
nou videokameru. Tá slúži nielen ako vstupné médium, ale plní aj funkciu akcelerátora. 
Bez nej toho veľa nenastriháte, pretože sa časť kodeku spracúva mimo počítača. 

Vhodný program by vám mal umožniť spätný zápis videa do kamery. Vstup na novej 
kamere býva väčšinou zablokovaný. Európske dovozné clo je totiž vyššie pri zariadeni- 
ach, ktoré umožňujú nielen prehrávanie, ale aj záznam. Vstup sa jednoducho zablokuje 
v ROM kamere priamo u výrobcu, čo naoko zníži jej cenu. Pokiaľ máte záujem, nie je 
problém uvoľniť (odblokovať) kameru aj pre záznam. Stačí k tomu jedna disketa, kábel 
a počítač PC. Potom vám už nič nebráni v práci oboma smermi. 

Karta je vybavená tromi konektormi digitálneho rozhrania. Keď sa na ňu pozriete 
pozornejšie, zistíte, že ide o veľmi jednoduchú kartu. Je to vlastne len jednoduchšie 
rozhranie, ktoré sa výkonom spolieha na zvyšok hardvéru PC. Takže plne zodpovedá svo- 
jmu menu. Ide totiž o skutočnú LITE verziu. Ak máte výkon minimálne na úrovni 400 
MHz s podporou MMX inštrukcií, niet veľmi čo riešiť Za rozumné peniaze získate slušný 
hardvér. Minimálny dátový tok určuje samotné DV rozhranie a DV kodek. Je to okolo 
4 MB za sekundu, čo dnes aj tie najpomalšie pevné disky ďaleko prekračujú. Presná hod- 
nota je 25 Mbit/sekunda, čo je štandard DV pri rozlíšení 720x576 bodov a kompresnom 
pomere 5:1. Ku karte je dodávaný program FAST.forward pre jednoduchý capturing, 
s možnosťou obísť 2 GB limit a program Adobe Premiere 5.1 (bohužiaľ, vo verzii LITE). Čo 
ma trochu prekvapilo bol formát videa. Nie je to totiž klasické AVI, ako sme zvyknutí, ale 
FDC (Fast Digital Clip), alebo DIF (video) s dvoma WAV súbormi (stereo audio). 

Súčasťou každej videokarty spoločnosti FAST je malá príručka s názvom Pocket Video 
Guide. Hoci má iba pár strán, naučí vás ako si nakrútiť video. Dostanete návod, akých 
chýb by ste sa mali vyvarovať, aby vaše video nebolo len také „domáce". Skrátka, ako 
dosiahnuť profesionálny vzhľad. 

Záver: Jednoduché DV rozhranie s jednoduchšou verziou profesionálneho strihového 
softvéru, ale dobrou kvalitou. A taktiež rozumnejšou cenou. Dodávané sú kvalitné ovlá- 
dače pre operačný systém Microsoft Windows od 98 po 2000. Vzhľadom na spoľahlivosť 
výrobcu sa dá očakávať podpora aj do budúcnosti (aspoň neďalekej). 


DV.now AV 

StríIhníte si doMA vidEO 


A ďalšia karta spoločnosti FAST. Ako sa sami môžete presvedčiť, v našom teste nájdete 
všetky možné kombinácie. A, samozrejme, nechýba ani kombinovaná karta pre digitálne 
aj analógové video (dve v jednej) zastúpená práve touto DV.now kartou s prívlastkom AV. 

Prevedenie PCI je doplnené BREAKOUT BOXom (BLUE-BOX), obsahujúcim konektory 
na vstup a výstup. Okrem klasiky (ako kompozitný VFIS, S-VFIS mini DIN, RCA audio) 
obsahuje aj DV IN/OUT konektor. Ďalší je umiestnený vzadu na karte. Analógový signál 
sa konvertuje pomocou DAC Philips na digitálny a ďalej sa spracúva ako klasický DV 
kodek. O samotnú akceleráciu natívneho digitálneho kódu sa stará čip C-CUBE DVxplode. 
Kodek pracuje s kompresiou 1:5, čomu zodpovedá dátový tok cca 25 M bit/sekunda. 
Kvalita obrazu pritom ostáva na veľmi slušnej úrovni. 

Výrobcom odporúčaná minimálna konfigurácia sa mi zdá vzhľadom na výkon zostavy 
prehnaná. Nechápem, prečo uvádzajú Pentium III 500 MFIz, keď to celé určite svižne beží 
aj na výrazne pomalšej zostave. Podporované sú všetky vyššie systémy Windows. 
Pôvodne to boli len 98 a NT 4.0, ale dnes k nim pribudli aj WIN 2000 a Milénium. A nie- 
len to! Pokiaľ vlastníte myšku série IntelliMouse, oceníte podporu kolieskového ovláda- 
nia videa. Koliesko slúži ako ovládač Jog-And-Shuttle. 

Nemenej zaujímavé je softvérové vybavenie. Základ tvorí program FAST.forward. 
Použijete ho skôr na grabbovanie videa, v krajnom prípade na rýchly strih a spätný zápis 
na kazetu. Na seriózne strihanie videa potrebujete seriózny softvér. Stačí plná verzia 
Adobe Premiere 6.0? Myslím si, že áno. V balíku nájdete aj MPEG nadstavbu pre Premiere 
od spoločnosti Ligos. Ich LSX-MPEG enkóder je rýchly a pritom vysoko kvalitný. Bez prob- 
lémov s ním vyrobíte aj MPEG-2 video. Takéto video môžete pomocou programu DVDit! 
napáliť aj na DVD. Bohužiaľ, s verziou LITE vyrobíte len BASIC verziu DVD, no ako základ 
to stačí. Ďalšie CD obsahuje zvukovú nadstavbu pre Premiere, program Sonic 
SmartSound. S ním jednoducho vygenerujete vhodný hudobný podmaz pre ľubovoľné 
svoje video. 

Záver: Veľmi zaujímavé riešenie. Spája v sebe výhody digitálneho videa s analógov- 
ým vstupom a výstupom. Oceňujem veľmi dobré softvérové vybavenie. Prekážal mi len 
podivný formát uloženého videa FDC / DIF, tak ako v prípade modelu DV.now LITE. 




Karty firmy Canopus nie sú naším verným čitateľom neznáme. Vďaka spoločnosti 
Syntex sme vám mohli predstaviť už zopár zaujímavých modelov, medzi ktorými nechýbal 
ani tento model. Konštrukčne vychádza z populárneho RAPTOR u, ale má o niečo menšie 
vybavenie a prítulnejšiu cenu. 

Okrem výborného výkonu dostanete aj výborný softvér. Ten pochádza priamo od 
výrobcu a je konštruovaný karte priamo na mieru. Nie je tu Ulead MediaStudio ani Adobe 
Premiere, ale nemusíte zúfať, lebo ten pribalený je skutočne výborný a hlavne neu- 
veriteľne rýchly. Pozostáva z niekoľkých častí: EZ Video, EZ Audio, EZ Navi a EZ Edit 
Pohodlne s nimi spracujete video - jednoducho a rýchlo. 

Ako nadstavba vám môže poslúžiť Plugln SoftXplode. Ide o nové veľmi zaujímavé stri- 
hy, ktoré sú však renderované softvérovo, čo je dosť nepohodlné, zato však ohromne 
lacné. Výkon dnešných počítačov túto funkciu zvládne za malú chvíľu. Za zmienku stojí 
aj prehľadný a pomerne obšírny manuál pribalený k SoftXplode. 

Na druhom CD nájdete program SmartSound. Ide o generátor hudby. Neviete si to 
predstaviť? Klip bez hudobného podmazu je tak trochu bezduchý. S týmto programom 
nemáte žiadny problém vygenerovať ten správny hudobný motív. Zvolíte si dĺžku trvania 
(15, 20, 30, 45, 60, 120 sekúnd či ľubovoľnú inú), typ skladby (intro, background, klasi- 
ka...), bližšie určíte melódiu (šport, akčná, jemná, ...) a vyberiete si jednu z ponúkaných 
variant Za pár kliknutí myšou sa vám vygeneruje melódia požadovanej dĺžky, ktorú 
môžete ešte upraviť v editore, alebo jednoducho exportovať do WAV formátu. Má to hlavu 
aj pätu, takže s tým netreba už nič viac robiť Výborná vec!!! Nekradnite hudbu, nekom- 
ponujete, ale generujete! 

Požiadavky na systém sú bežné ako u iných podobných DV zariadení - počítač 
Pentium II 400 MFIz (príp. Celeron 466 a viac), 64 MB RAM, VGA karta podporujúca 
DirectDraw (VGA overlay), jeden voľný PCI slot, dostatočne veľký a rýchly disk. Prenos dát 
je okolo 4 MB/s. Pri DV kodeku vám 1 hodina videa pri plnom rozlíšení zaberá cca 13 
GB dát Do dvoch GB nahráte 9 minút a 26 sekúnd pri plnom rozlíšení PAL, ale nezúfaj- 
te. Softvér šikovne obchádza 2 GB obmedzenie Windows. 

Karta nemá analógové vstupy a výstupy. Nájdete tu len jeden vstupno-výstupný konek- 
tor pre DV. Okrem karty nájdete v balíku 4-pinový i.LINK kábel, dve CD so softvérom, 
podrobný asi 300- stranový tlačený manuál v angličtine a CD s českým manuálom. 

Záver: EZ easy DV predstavuje zaujímavé riešenie spracovania digitálneho videa. 
Ponúka používateľsky prítulné rozhranie s príjemnou výkonnou softvérovou podporou. A 
to všetko za veľmi zaujímavú cenu. Pokiaľ vlastníte videokameru s rozhraním DV, resp. 
i.LINK v prípade Sony, môže byť práve EZ DV vašou vstupenkou do sveta spracovania 
videa na počítači. Poskytuje kvalitu a výkon na úrovni. 

Matrox už pár rokov presadzuje svoje riešenie pre domáce video - kombinovanú VGA 
a videokartu pod názvom MARVEL Po úspešných predchádzajúcich modeloch bolo len 
otázkou času, kedy sa objaví aj novší model v tomto prevedení. 

Základ tvorí rovnaký čip, ako pri klasickej VGA Matrox G 450 ukrytý pod masívnym 
pasívnym chladičom. Výkonný grafický procesor dokáže viac ako len zobrazovať grafiku, 
či fungovať ako výkonný 3D akcelerátor. Výkon umožňuje výborne akcelerovať aj video, 
a to oboma smermi - prehrávanie aj záznam (komprimáciu). Navyše obsahuje aj TV tuner 
s výborným softvérom. Na konštrukcii karty ma trochu prekvapil použitý čipset (DAC pre- 
vodník). Pri predošlých modeloch sa používal ZORAN, kombinovaný s tunerom Philips. 
Teraz tvorí celú výbavu grafický procesor (ten zabezpečuje aj kompresiu) a séria čipov 
Samsung s tunerom Samsung. Keď tak na to pozerám, tak okrem samotnej G450 sú 
všetky „chrobáky" od Samsungu. 

Martox je známy ako kvalitný výrobca. Ich karty ponúkali vždy výbornú stabilitu 
a špičkovo prepracované ovládače. Neviem, či mal vôbec niekto lepšiu podporu. Karta je 
vybavená 32 MB DDR pamäte. Je určená pre zbernicu 2x/4x AGP. 

Naša testovaná karta bola v OEM prevedení. Napriek tomu má celkom slušnú soft- 
vérovú výbavu. Základom je Matrox PowerDesk a ich VideoTools, doplnený o softvér 


spoločnosti Ulead. Žiaľ, len o jeho „domácu" verziu VideoStudio SE vo verzii 4 a Photo- 
Explorer - oba upravené špeciálne pre Marvel. Marvel využíva Motion JPEG kompresiu 
s peknými možnosťami podrobného nastavovania. Kvalitu strihaného videa si môžete 
zvoliť sami v závislosti od veľkosti videosúboru. Výsledné video sa dá konvertovať cez LSX 
do MPEG formátu, no vďaka MJPEG kompresii sú detaily obrazu málinko skreslené. 

Záver: Stabilita a prepracované ovládače. Matrox je výkonný a nezabúda na podporu 
starších modelov v najnovších operačných systémoch. Z toho sa dá usudzovať, že kartu 
nemusíte o pár rokov vymieňať, lebo bude vždy podporovaná. Kvalita videa je vďaka 
použitému kodeku možno mierne zastaraná, ale Marvel je stále za perfektnú cenu 
vzhľadom na výkon, ktorý ponúka. Označenie eTV znamená, že Matroch sa chce stať cen- 
trom elektronickej videozábavy a zatiaľ sa im darí. Pokiaľ túžite len po analógovom 
videu, nie je čo riešil. 


ZÁVER 


Všetky testované karty ponúkajú presne to, čo od nich očakáva väčšina používateľov. 
Závisí od vás, pre ktorú sa rozhodnete. Podľa môjho názoru, ponúkajú všetky testované 
modely výbornú kvalitu obrazu a veľmi vyrovnaný výkon. Ak chcete za málo peňazí veľa 
muziky, bude pre vás zaujímavým riešením kombinovaná VGA s videokartou. Oba mo- 
dely v našom teste (ATI aj MATROX) sú vybavené aj slušným TV tunerom, čo ich stavia 
do trochu inej pozície. Analógové video ešte nie je úplne mŕtve. Nejaký ten deň ešte preži- 
je, ale už to nie je ono. Má silného konkurenta v podobe digitálnych kariet Okrem vyššej 
kvality spracovania ponúkajú inteligentnejšie kodeky ako zastaraný M-JPEG. 

Pri digitálnom videu vám navrhujem orientovať sa podľa výkonu vášho počítača. Pri 
slabšej zostave sa radšej orientujte na výkonnejší hardvér. Ak stále váhate medzi analó- 
govým a digitálnym videom, urobte kompromis v podobe DV.now AV. Skutočne skvelá 
karta, lenže DVD nám už klope na dvere. Je tu prvý veľký rekordér od Pioneeru a čosko- 
ro ho budú nasledovať ďalší, lacnejší výrobcovia. Aj médiá sa určite čoskoro budú zlacňo- 
val Softvérový encoding do MPEG-2 formátu je síce lacná záležitosť, ale aj na dnešných 
šupe rvýkonných mašinkách si musíte na výsledok nejakú tú hodinku počkaí Preto môže 
byť zaujímavý DVD.master, alebo ATI, ktorý to síce robia v reálnom čase, ale ich možnos- 
ti sú predsa len trochu inde. 

Skrátka, neexistuje čosi univerzálne a hlavne lacné. Lenže vývoj ide dopredu míľový- 
mi krokmi. Toto tvrdenie už zajtra nemusí byť pravdou. Začína sa leto, čas dovoleniek. 
A čo vy? Vyberiete si rokmi osvedčenú klasiku či digitálny záznam? Budete robiť fotky na 
film alebo na pamäťové kartičky (mimochodom aj tie sa dajú pekne napáliť na CD, 
dokonca aj na Video CD)? Nahráte si video na VHS alebo na disk? 

K tejto téme sa rozhodne ešte vrátime v nasledujúcom čísle, kde pre vás chystáme 
malý návod ako na Video CD. 


Juraj Redeky 



ATI All-ln-Wonder 

Radeon 32 DDR 

AV Master 2000 

DVD.master 

DV.now LITE 

DV.go! Notebook edition 

DV.now AV 

Canopus EZ easy DV 

Matrox Marvel 

eTV 450 OEM 

Rozhranie: 

AGP 2x / 4x 

PCI 

PCI 

PCI 

PCMCIA typ 1 

PCI 

PCI 

AGP 2x / 4x 

Breakout box: 

iba pre vstup 

- 

komplet 

- 

- 

komplet 

- 

- 

Vstupy: 

a na log 

analog 

analog 

digital DV/i.LINK 

digital DV/i.LINK 

analog + digital 

digital DV/i.LINK 

analog 

Výstupy: 

a na log 

analog 

analog 

digital DV/i.LINK 

digital DV/i.LINK 

analog + digital 

digital DV/i.LINK 

analog 

Audio: 

áno 

áno 

áno 

cez DV 

cez DV 

cez DV 

cez DV 

áno 

Kompresia: 

MPEG 1/2 

M-JPEG 

MPEG 1/2 

+ audio MPEG 

DV kodek 

DV kodek 

DV kodek 

DV kodek 

M-JPEG 

Batch capturing 

(2 GB LIMÍT): 

nepotrebuje 

podporuje 

nepotrebuje 

podporuje 

podporuje 

podporuje 

podporuje 

podporuje 

Rozlíšenie: 

voliteľné 

voliteľné 

voliteľné 

fixné 

fixné 

fixné 

fixné 

voliteľné 

Podpora Windows: 

WIN 95, 98, NT 4.0, 

2000, Me 

WIN 95, 98, NT 4.0, 

2000, Me 

WIN 95, 98, NT 4.0, 

2000, Me 

WIN 98, NT 4.0, 

2000 

WIN 98, NT 4.0, 

2000 

WIN 98SE, NT 4.0, 

2000, Me 

WIN 95, 98, NT 4.0, 

2000, Me 

WIN 95, 98, NT 4.0, 

2000, Me 

Subjektívne 

zhodnotenie kvality: 

slušné 

slušné 

výborné 

výborné 

výborné 

výborné 

výborné 

slušné 

Potrebný výkonný 

počítač: 

áno pre MPEG-2 

nie 

nie 

odporúča sa 

prekvapivo nie, 

ale odporúča sa 

nie 

nie 

nie 

Softvér: 

Video Štúdio 4.0 

Cool 3D v 2.5 

Mediator 5 

Média Štúdio PRO 6.0 

Cool 3D v 2.5 

Mediator 5 

Video Štúdio 4.0 

DVDit! 

Fast Media.Master 

Adobe Premiere 5.1 LITE 

FAST.forward 

Video Štúdio 4.0 

Adobe Premiere 6.0 FULL 

Photoshop LE 

Ligos LSX 

DVDit! 

FAST.forward 

CANOPUS EZ Software 

SoftXplode 

SmartSound 

SpruceUp DVD authoring 

Video Štúdio 4.0 

Photo Explorer 

Cena: 

13 590,00 Sk 

15 890,00 Sk 

14 400,00 Sk 

8 390,00 Sk 

4 999,00 Sk 

25 890,00 Sk 

13 500,00 Sk 

9 550,00 Sk 

Dodávateľ: 

BGS Distribution a.s. 

teľ: 07/49101525 

www.bgsdistribution.sk 

Opál Multimedia 

teľ: 07/54793010 

www.opalmultimedia.sk 

Opál Multimedia 

tel.: 07/54793010 

www.opalmultimedia.sk 

Opál Multimedia 

tel.: 07/54793010 

www.opalmultimedia.sk 

Opál Multimedia 

tel.: 07/54793010 

www.opalmultimedia.sk 

Opál Multimedia 

tel.: 07/54793010 

www.opalmultimedia.sk 

Syntex Bratislava 

tel.: 07/4525471 

www.syntex.cz 

BGS Distribution 

tel.: 07/49101525 

www.bgsdistribution.sk 

ABBYY FíneRea<Jer 9.0 OFFíce 



0 šikovnosti a ume ruských programátorov sme sa 
mohli presvedčiť už v mnohých prípadoch (bohužiaľ, 
nejde vždy len o užitočné programy, ale aj vírusy). Jednou 
z ruských firiem, ktorá to skutočne vie, je aj ABBYY 
Sofiware House z Moskvy. V tejto firme pracuje takmer 
200 softvérových odborníkov, aby vytvorilo v súčasnosti 
jeden z najlepších OCR programov na svete - Fine Reader. 
Aj keď bol tento program u nás doteraz dosť neznámy, 
v priebehu rokov 1998 a 1999 sa dostal medzi 3 sveto- 
vo vedúce programy vo svojej kategórii. V minulom roku 
dostal takmer 20 svetových ocenení. K tohtoročným 
oceneniam patrí aj jedno slovenské - cena Počítadlo 2001 
za najpokrokovejší softvér - udelené pri príležitosti výstavy 
Cofax. 

O jeho výnimočných vlastnostiach svedčí aj fakt že ho 
používajú firmy ako Siemens Nixdorf (Nemecko), Sam- 
usung Electronics, NEWSOFT, eFAX, Arkenstone, OTG Soft- 
ware (USA), Archivista (Švajčiarsko), Sumitomo Electric 
Industries (Japonsko) a mnohé ďalšie. S jeho rôznymi 
verziami ste sa mohli tiež stretnúť v dodávkach niektorých 
typov skenerov. 

OCR 

FineReader 5.0 ponúka v oblasti OCR skutočne veľa. 
Umožňuje rýchle vytvorenie požadovaného textu, auto- 
matickú detekciu obrázkov vložených v texte, konverziu 
do textového formátu bez deformácií vrátane obrázkov. 
Ďalej umožňuje automatickú inverziu čiernych blokov 
textu s bledým písmom, rozpoznávanie textov až v 176 
jazykoch vrátane slovenčiny a češtiny, pričom je prípust- 
ná viacnásobná zmena jazyka na jednej strane. Tiež 
ponúka rozpoznávanie viacstĺpcových textov s obrázkami 
a tabuľkami a automaticky zachováva formátovanie 
strán. Rozpoznaný výsledný text môže byť priamo expor- 
tovaný do rôznych aplikácií, ako napríklad Microsoft 
Word, Microsoft Excel, Corel Word Perfect, alebo v ďalších 
formátoch ako PDF, FITML, RTF, CSV, DBF a pod. Rýchlosť 
spracovania a kvalita výstupu však, samozrejme, závisí od 
kvality vstupných podkladov a kvality skenera. 

Dodávka a systémové požiadavky 

FineReader 5.0 je dodávaný v dvoch verziách, a to 
FineReader 5.0 PRO a FineReader 5.0 Office. Verzia PRO 
je určená pre domáce použitie, prípadne menšie firmy. 
Verzia Office je určená pre použitie v sieti, teda pre typic- 


ké podnikové nasadenie. Oproti verzii PRO ponúka 
sieťovú inštaláciu, distribuované spracovanie dokumen- 
tov cez sieť, sieťové licencovanie, podporu multiprocessin- 
gu, vytváranie nových jazykov, rozpoznávanie čiarového 
kódu a podporu ODMA pre odosielanie dát 

FineReader 5.0 je určený pre systémy Microsoft 
Windows 95, 98, ME, 2000 a NT 4.0 (minimálne so Service 
Pack 3 a novším). Vyžadovaný je tiež Microsoft Internet 
Explorer 4.0 alebo novší (spolu s programom je dodávaný 
Internet Explorer 5.01). Flardvérové požiadavky nie sú 
nijako vysoké - PC s procesorom Pentium 133MFIz a lep- 
ším, 32MB RAM (ďalších 16MB RAM je odporúčané na 
spustenie ďalších procesov), 40MB voľného miesta na 
disku na minimálnu inštaláciu, ďalších 50MB voľného 
miesta na disku pre prácu programu, VGA a vyššie 
rozlíšenie monitora, jednotka CD-ROM pre inštaláciu, myš 
alebo kompatibilné zariadenie. Ďalej je potrebný 100 % 
Twain-kompatibilný skener alebo digitálna kamera (aj 
keď FineReader pracuje aj bez skenera, predlohy môžu 
byť načítané z grafického súboru). 

Prostredie a ovládanie 

Prostredie FineReader je jednoduché a prehľadné. 
Samozrejmosťou je jeho plná konfigurovateľnosť. 
Nechýba pruh menu, ani nástrojové lišty, ktorých ikony 
môžete zobraziť v dvoch veľkostiach (menšie zobrazenie 
ušetrí pracovnú plochu najmä majiteľom menších moni- 
torov). Pracovná časť je štandardne rozdelená na štyri 
časti (samozrejme, všetko môžete zmeniť podľa vlastných 
potrieb). V ľavej časti je zvislý stĺpec s nadhľadmi načí- 
taných dokumentov (môžete si nechať zobraziť podrobné 
textové informácie), ďalej sú tu okná so zobrazeným 
dokumentom a jeho analýzou pre rozpoznávanie, okno 
s rozpoznaným textom a v spodnej časti zväčšený výrez 
dokumentu na ktorom je kurzor (vlastne lupa). Keďže 
program ponúka široké možnosti konfigurácie prostredia, 
môžete si všetko prestaviť zobraziť v inej podobe, prí- 
padne úplne skryť, čím dosiahnete úplne odlišné 
prostredie. Záleží len na používateľovi. 







.. 


Z.-, I " Žj r n w ■. |«j 1 


Kutfun sa Hukot? 

mrrfŕHílŕc'* ň re h irn- i nt"- 

ĽÍlľj. owíi iicas iu.'L j i-Ľii m j-; au J 

Tnem* etcpaŕMnoacL jhicJ Lrrpwr W«sĽsrei 

anroR RŕifFcfímfieŕŕMníif Tsiť ttiť*- Tí 

L IV- 4TfcVJJ Ef-TdUlĽL IvlŠciť!P_ ; íi'ľ 


h-a.ťäs t h t.- gener átor wc haxi tft afoniu 
'■ say's ABBYY S (iftwa.ro jjiraei 

Houéhi pre äi cítili t Rzivid Yanjy. Rtuänu 

I / : Z- J 


Ovládanie je jednoduché a intuitívne. Nijako nevy- 
bočuje zo zásad štandardných Windows aplikácií, čo je 
určite dobre. K dispozícii je tiež sprievodca, ktorý vás 
prevedie celým procesom načítania dokumentu, jeho 
rozpoznávaním a exportom výsledného textu. Využíva sa 
pravé tlačidlo myši pre lokálne menu, technológia drag 
and drop a podobne. Skrátka, ak ste aspoň trochu znalý 
používateľ, môžete začať s programom FineReader ihneď 
pracoval Jednoduchým spôsobom je možné zmeniť 
používateľské rozhranie a ná povedú do iného jazyka. 


Rozpoznávame... 

Najjednoduchší spôsob ako prejsť vo FineReader celý 
proces OCR je použiť sprievodcu. Prvým krokom je urče- 
nie zdroj predlohy pre OCR. To môže byť buď skener, 


alebo súbor na disku. FineReader dokáže (ako každý OCR 
program) pracovať s väčšinou skenerov, a to buď pro- 
stredníctvom vlastných ovládačov, alebo cez rozhranie 
TWAIN, ktoré skener musí podporovať Podobne ako 
v konkurenčných programoch si môžete nastaviť rozlíše- 
nie, veľkosť svetlosť skenovanej predlohy, nastaviť jas 
a podobne. Skenovanie potom prebieha podľa nastavenia 
buď na pozadí, alebo cez TWAIN kompatibilný softvér 
dodávaný ku skeneru. Pri vkladaní predlôh do skeneru 
pre proces OCR si nemusíte vôbec robiť starosti s umiest- 
nením dokumentu, odsekov, textu, obrázkov, tabuliek 
a podobne. FineReader, rovnako ako každý kvalitný OCR 
program, sám rozpozná formát a rozloženie skenovaného 
dokumentu. 

Okrem skenera môžete predlohu načítať aj zo súboru 
na disku. Podporované sú grafické formáty BMP, DCX, 
JPG, PCX, PNG a TIFF. Myslím, že pre tieto účely je to 
postačujúce. 

Ďalej je potrebné zvoliť jazyk na rozpoznávanie. 
FineReader 5.0 podporuje pri rozpoznávaní znakov až 
176 jazykov, mimo slovenčiny aj napríklad bulharčinu, 
češtinu, dánčinu, holandčinu, estónčinu, fínčinu, fran- 
cúzštinu, nemčinu, gréčtinu, taliančinu, nórčinu, poľštinu, 
portugalčinu, španielčinu, ruštinu, turečtinu, švédčinu, 
ukrajinčinu a množstvo ďalších. Jazyky sú k dispozícii vo 
forme doplnkových modulov vrátane slovníka a pre každý 
z nich si môžete čiastočne upraviť rôzne nastavenia. 
Určite je zaujímavosťou, že FineReader 5.0 rozpoznáva 
dokonca aj výtlačky zdrojových kódov pre programovacie 
jazyky Basic, C/C++, COBOL, Fortran, Java a Pascal. 

Následne sprievodca spustí proces rozpoznávania 
predlohy. Automaticky rozpozná bloky textu, obrázky 
a podobne. Rozpoznávanie znaku sa robí pomocou 
inteligentnej väzby na slovníky tak, aby umožňovali 
naučený odhad pre správne písmeno. Používa sa aj 
prekrývanie lingvistických informácií, dostupných vo 
FineReaderi, v kombinácii s grafickou analýzou. Navyše 
sa používajú aj nové funkcie, ktoré s použitím vektorov 
analyzujú individuálne znaky. Ak symbol nie je jasný, pre- 
tože je napísaný dekoratívnym písmom, potom sa 
získavajú ďalšie informácie z druhej obrysovej analýzy. 

Ďalším krokom sprievodcu je kontrola pravopisu (ak, 
samozrejme, zvolíte túto možnosť). Táto kontrola prebieha 
v prehľadnom dialógu (podobnom ako Microsoft Office), 
kde sa zobrazuje okrem rozpoznaného textu a možných 
náhrad aj príslušný výrez predlohy, čo dáva pri tejto čin- 
nosti veľmi dobrý prehľad. 

Posledným krokom je uloženie alebo export rozpoz- 
naného textu. Ten môžete uložiť do súboru, kde sú pod- 
porované formáty Microsoft Word (DOC), RTF, PDF (veľmi 
potešiteľné), FITM, TXT, Microsoft Excel (XLS), DBF a CSV. 
Rozpoznaný text môžete však aj priamo vložiť do pro- 
gramov Microsoft Word a Excel (tieto aplikácie sa priamo 
spustia s načítaným dokumentom), poslať elektronickou 
poštou, skopírovať do systémovej schránky, alebo nechať 
zobraziť v okne web prehliadača. 

Veľkou prednosťou FineReaderu je, že výsledné doku- 
menty maximálne zachovávajú usporiadanie dokumentu, 
teda prenesú sa aj obrázky, textové bloky, formátovanie 
a vzhľad písma (napríklad tučné, kurzíva, rozostúp, riad- 
kovanie, farba a podobne). 

Pri použití sprievodcu sa všetko deje takmer automat- 
icky, čo je výhodou pre menej skúsených používateľov. 
Pre profesionálov sú však samozrejmé aj vlastné možnos- 
ti. Všetky jednotlivé funkcie sprievodcu je možné použiť 
samostatne, môžete vykonávať zásahy do skenovania 
a rozpoznávania. Pri ručnom rozdeľovaní blokov textu, 
obrázkov, tabuliek, čiarových kódov a blokov výnimiek (v 
ktorých sa nebude aplikovať OCR algoritmus) si môžete 
napríklad ku každému z blokov nastaviťjazyk aj typ textu. 
Jednotlivé bloky textu môžete v prípade potreby ručne 
prečíslovať 

FineReader 5.0 ponúka aj ďalšie zaujímavé možnosti. 
Šikovná je inštalácia makra a ikony FineReaderu priamo 
do nástrojovej lišty Microsoft Word, odkiaľ môžete priamo 
rozpoznávať určené predlohy a výsledok uložiť priamo do 

aktívneho dokumentu. Skenovanie z kníh, dvojhárkov 
a podobne uľahčí automatické oddeľovanie dvojitých 
stránok, pomocou ktorého ich spracujete na jedenkrát 
FineReader rozdelí dvojitú stránku na dve oddelené 
stránky a znázorní ich ako dve samostatné stránky. V tejto 
verzii je implementované aj rozpoznávanie indexových 
znakov a jednoduchých chemických vzorcov. Užitočná je 
tiež možnosť uloženia a načítania blokových informácií, 
kde bloky, ktoré boli definované na jedno zobrazenie 
môžu byť uložené a neskôr aplikované pri inom zobrazení 
(napríklad pri skenovaní väčšieho množstva rovnakých 
typov predlôh). Uložiť pre ďalšie použitie môžete tiež 
špecifické nastavenia dávky - skenovanie, rozpoznávanie, 
kontrola pravopisu, nastavenie formátovania a podobne. 
Zdokonalené je rozpoznávanie tabuliek, ako napríklad 
zvisle orientovaný text v bunke tabuľky, vyberanie buniek, 
nastavenie jazykov pre bunky, zlučovanie buniek a ďalšie. 

Verzia Office 

Doteraz opisované možnosti sa týkajú FineReader 5.0 
vo verziách PRO aj Office. Teraz sa však pozrieme, čo 
navyše ponúka verzia Office, ktorá je špeciálne navrhnutá 
pre použitie v kanceláriách a prostrediach sietí. 

Správcov siete určite poteší sieťová inštalácia na serv- 
er. Z tejto inštalácie je možné inštalovať na pracovnú 
stanicu bez potreby distribučného CD a spúšťacej diskety. 
Toto riešenie navyše poskytuje riadenie súbežnej sieťovej 
licencie. Môžete teda nainštalovať ľubovoľný počet inš- 
talácií na pracovné stanice a systém automaticky 
zabezpečuje, že počet súbežných používateľov v ľubovoľ- 
nom čase nepresahuje počet zakúpených licencií. 

Spracovávanie dokumentov distribuovaných cez sieť 
umožňuje používateľom spracovať dávku dokumentov 
simultánne, s použitím viacerých pracovných staníc. 
Môžete napríklad použiť jednu stanicu na skenovanie, 
ďalšiu na rozpoznávanie a znovu inú na kontrolu výsled- 
kov. Tento postup zvyšuje kapacitu spracovaných do- 
kumentov úmerne k počtu použitých pracovných staníc. 
Praktické využitie je hlavne v tom, že stačí jeden pripo- 
jený skener, ktorý bude skenovať predlohy pre všetkých 
používateľov. 

FineReader vo verzii Office podporuje platformu x86 
SMP (Symetrical Multiprocessor Processing - symetrické 


multiprocesorové spracovanie), ktorá zvyšuje vstupnú 
rýchlosť, a to úmerne k počtu procesorov nainštalovaných 
v systéme. 

Vytváranie nových jazykov je ďalšou z možností, ako 
môžete v niektorých špeciálnych dokumentoch významne 
zlepšiť kvalitu rozpoznávania. Táto možnosť sa odporúča 
pri spracovávaní veľkého množstva dokumentov, ktoré 
obsahujú skratky, značky tovaru a čiastkové čísla. 

Určite prínosom je aj automatické rozpoznávanie 
čiarového kódu. FineReader Office dokáže na stránke 
automaticky nájsť, zistiť typ a rozpoznať niekoľko priemy- 
selne štandardných čiarových kódov vrátane Code 39, 
Code 128 a EAN 13. 

Riešením, ako začleniť FineReader do existujúcich 
podnikových systémov, je podpora odosielania dát 
prostredníctvom ODMA (Open Document Management 
API - riadenie otvoreného dokumentu), ktoré je univerzál- 
nou normou na odosielanie informácií do spoločných 
informačných systémov. 

V dodávke FineReader 5.0 Office nájdete aj softvér na 
vypĺňanie formulárov s názvom Formulator. Táto šikovná 
aplikácia umožňuje vyplniť akýkoľvek tlačený formulár. 
Stačí, ak príslušný papierový formulár do Formulatora 
naskenujete. Ten automaticky rozpozná políčka na 
vyplňovanie a na ich mieste zobrazí vstupné polia pre 
vyplnenie v počítači. Samozrejmá (a občas aj nutná) je 


ručná korekcia. Po vyplnení môžete formulár kompletne 
vytlačil Poviete si nič moc, ale Formulator vám môže 
ušetriť dosť času a prepisovania pri chybne vyplnených 
papierových formulároch. Takisto môžeme previazať polia 
pre vypĺňanie s databázou a vytlačiť tak veľmi jednodu- 
cho a rýchlo ľubovoľné množstvo formulárov. 

Záver 

ABBYY FineReader 5.0 Office ponúka používateľovi 
možnosť automaticky vkladať do počítača texty, tabuľky, 
formuláre a obrázky z papierových dokumentov bez ich 
ručného prepisovania. Je špeciálne navrhnutý pre použi- 
tie v kanceláriách a prácu v sieti, čo znamená že umožňu- 
je spracovávať dávku dokumentov simultánne. Rozpoz- 
náva 176 jazykov a ich kombinácie (vrátane slovenčiny), 
umožňuje vytváranie nových jazykov, dokonca rozpozná- 
va aj zdrojové kódy programovacích jazykov a čiarové 
kódy. 

Praktické skúsenosti s rozpoznávaním sú veľmi dobré. 
Pri texte tlačenom laserovou tlačiarňou na kancelársky 
papier bolo rozpoznávanie 100 %, tak isto ako aj pri 
časopisoch na kriedovom papieri. Rozpoznávanie však 
bolo prekvapivo vynikajúce aj pri poškodených dokumen- 
toch, faxoch a výtlačkoch ihličkových tlačiarní v režime 
draft, kde sa chyby objavovali len sporadicky. Veľké prob- 
lémy nerobilo ani ozdobné písmo. Pravdaže, pri vyššom 
stupni deformácie vzniklo „more" chýb, avšak čítanie ori- 
ginálu robilo problémy aj našim očiam. 

Štefan Stieranka 

Stručne 

Program: ABBYY FineReader 5.0 Office 
- program na optické rozpoznávanie textu (OCR) 
Zapožičal: NUPSESO, a. s., Piaristická 2, 

949 01 NITRA, Teh/Fax: 087/6542391, 
email: nupseso@nupseso.sk 
Výrobca: ABBYY Software Flouse, Moskva 
Autorizovaný distribútor pre SR a ČR: 

NUPSESO, a. s., Tel./Fax: 087/6542381, 
email: nitra@nupseso.sk, www.nupseso.sk 
Cena: 4950 Sk (bez DPH) verzia PRO 20 750 Sk 
(bez DPH) verzia Office - zahŕňa 3 licencie 

Tak a máme to tu. Znovu sme k tomu trochu bližšie, 
mohli by si povedať všetci priaznivci Microsoftu. K dis- 
pozícii je totiž verejná, druhá betaverzia nového systému 
Windows XP, známeho tiež pod kódovým menom 
Whistler. Keďže sa jedna kópia objavila aj v našej redak- 
cii, podelíme sa s vami s prvými dojmami pri používaní 
tohto systému. 

Inštalácia 

Systémové požiadavky Windows XP sú približne porov- 
nateľné s požiadavkami Windows 2000, no budete potre- 
bovať viac pamätí. Zdroje uvádzajú minimum 128MB 
RAM, mne sa ako optimálna hodnota na rýchlu a bezpro- 
blémovú prácu javí ideálnych 256MB RAM. Procesor 
odporúčam 500MHz a rýchlejší (ak chcete pracovať 
s viacerými aplikáciami súčasne), aj keď pri našich tes- 
toch pracoval bez problémov aj Celeron 266MHz. 

Inštalácia z dodávaného CD je takmer rovnaká ako 
pri Windows 2000. Samozrejme, že oproti Windows 2000 
sú zmenené obrazovky, ktoré sú graficky lepšie prepraco- 
vané. Okrem toho je inštalácia rovnaká. Subjektívne však 
pripadá trochu rýchlejšia. Inštalovať môžete na diskový 
oddiel so súborovým systémom FAT, FAT32 a NTFS. V prí- 
pade potreby môžete konvertovať súčasný súborový sys- 
tém na NTFS (čo vám však kvôli betaverzii neodporúčam). 
Počas inštalácie môžete nastaviť regionálne a jazykové 
vlastnosti, prípadne vytvoriť používateľské účty (pri prvom 
prihlásení). Windows XP bez problémov rozpoznal všetky 
hardvérové komponenty štyroch počítačov, na ktorých 
sme skúšali inštalovať (aj keď všetky komponenty boli 
skôr štandardné). Napriek tomu je vidieť zmenu k lep- 
šiemu oproti Windows Me, ktoré má k bezproblémovej 
detekcii hardvéru dosť ďaleko (aj keď Microsoft tvrdí 
opak). Testovali sme aj inštaláciu na spoločný disk s Win- 
dows Me, a na prekvapenie to fungovalo bez problémov. 
Obidva systémy bez problémov štartovali z jedného 
diskového oddielu, a dokonca spoločne využívali adresár 
„Program Files". Zaujímavé je pozrieť sa na obsah inšta- 
lačného CD, ktoré obsahuje zhodné adresáre ako inšta- 
lačné CD Windows 2000, samozrejme, okrem inštalácie - 
teda adresára „1386". 

Prihlasovanie 

Tak a už máme skončenú inštaláciu, môžeme začať 
štartovať Štart prebieha podobne ako u Windows 2000, 
avšak o niečo rýchlejšie (meraním približne o 30 %). 
Rozdiel však zaujme pri prihlasovaní. Príjemný grafický 
výber prihlásenia s obrázkami a používateľským menom 
môže niekomu pripadať až komicky (navyše keď ako 
obrázok, alebo skôr ikonu, si môžete zvoliť aj vlastnú 
fotografiu). Prihlásenie je rýchle a potom vás už prekvapí 
príjemné používateľské rozhranie Windows XP. Na chvíľu 
však ešte zostaňme pri prihlasovaní a odhlasovaní. 
Vynikajúcou vlastnosťou je možnosť prepínania medzi 
používateľskými účtami. Nedôjde tu teda k odhláseniu, 
ale k prihláseniu ďalšieho používateľa, pričom ako pred- 
chádzajúci používateľ zostanete stále prihlásený aj so 
spustenými aplikáciami, otvorenými oknami a podobne 
(prepnutie je pomerne rýchle). Môžete teda pracovať vo 
viacerých oddelených prostrediach, v ktorých môžu 
nerušene prebiehať spustené úlohy, ako napríklad rôzne 
výpočty, sťahovanie z internetu a podobne. V prihlaso- 
vacej obrazovke sú navyše zobrazené informácie o prih- 
lásení a o počte spustených aplikácií. K odhláseniu dôjde 
teda len pri skutočnom odhlásení, reštarte alebo vypnutí 
počítača. Určite si už viete predstaviť využitie tejto 
možnosti. Ďakujeme ti Microsoft, ale mohlo to byť už skôr. 


- VyZERÁ TO NÁdEjNE 


Nové prostredie 

Vzhľad nových Windows XP bude najviditeľnejším 
rozdielom, ktorý zaznamená bežný používateľ. Prostredie 
je graficky vypracované skutočne pekne, aj keď profe- 
sionáli majú radšej strohý vzhľad. Problém však nerobí 
zmena vzhľadu prostredia Windows XP - je totiž „skíno- 
vateľné". To znamená, že si môžete zvoliť štýl prostredia 
aký chcete (lišta, menu Štart okná, ikony, pozadia, kurzo- 
ry, farby a ďalšie). Určite sa nájde množstvo „vychutná- 
vačov srandičiek", ktorí zmenia Windows na nepoznanie. 
Profesionál však určite zvolí možnosť nastaviť klasické 
prostredie v štýle Windows 2000. 

Programová lišta teraz ponúka množstvo najrôznejších 
nastavení. Vie napríklad združiť ikony otvorených okien 
do skupín podľa typu programu do jednej rolovateľnej 
ikony. Ak teda napríklad pootvárate toľko okien Internet 
Exploreru, že sa nezmestia prehľadne na lištu, automa- 
ticky sa združia do jednej ikony, ktorá sa po stlačení 
rozroluje a zo zoznamu si môžete vybrať to správne okno. 
Množstvo súčasných programov si umiestňuje svoje 
ikony na tray lištu (vedľa hodín). Ak máte takýchto pro- 
gramov viac, môžu vám tieto ikony značne zmenšiť lištu 
a tým sťažiť ovládanie. Windows XP si s 1ým však dokáže 
poradiť - jednoducho zakážete zobrazovanie týchto ikon 
alebo povolíte zobrazenie ikon len pre aktívne programy. 



Poriadne zmenené je menu Štart Nejde len o jeho 
novú podobu, ale aj vlastnosti. V novom štýle nie sú štan- 
dardne zobrazené všetky programy z menu. Menu je 
rozdelené na dva stĺpce, kde v ľavom sú zobrazené naj- 
častejšie používané programy a v pravom adresáre doku- 
mentov (dokumenty, obrázky, hudba), Môj počítač, Control 
panel, help, vyhľadávanie a spustenie programu. Na prí- 
stup ku všetkým položkám menu slúži nenápadná ikon- 
ka v spodnej časti ľavého stĺpca. Tam nájdete aj ikony pre 
prepnutie používateľa, odhlásenie, reset a vypnutie počí- 
tača. Našťastie je však možné zapnúť zobrazenie menu 
Štart v klasickom štýle. Neviem ako iný používatelia, no 
osobne som menu Štart prepol do štandardného zobra- 
zenia ihneď, ako som na to našiel príslušnú voľbu (skrát- 
ka zvyk je zvyk, ale možno sa to ujme). 

Control Panel vyzerá na prvý pohľad na spôsob 
Windows Me, pretože má dva módy nastavenia, avšak nie 
je to tak. Kým Windows Me zobrazuje zjednodušený 
(niektoré možnosti chýbajú) a normálny mód, Windows 
XP ponúka normálny mód (zobrazuje všetko) a rozdelenie 
podľa kategórie (zobrazuje sa niekoľko kategórií, ktoré 
zobrazia ďalšie voľby). 

Ouha, zabudli sme sa zmieniť o Windows Exploreri 
a o zobrazení obsahu diskov. Okná majú nielen nový 
vzhľad, ale aj nové vlastnosti. Ikony jednotlivých 
adresárov môžu mať rôznu podobu. Vlastne všetky ikony 
môžu byť teraz väčšie a farebnejšie (rozmer až 128 x 128 
pixelov) alebo si môžete nechať zobraziť nadhľady (u 
adresárov sa napríklad na ikone adresára zobrazia nad- 
hľady obrázkov vnútri adresára). Šikovné je aj označenie 
ikonky adresára z ktorého ste práve prešli o úroveň vyššie. 
Určite zaujímavé (a tiež užitočné) sú voľby a informácie 
v ľavej časti okna pri zobrazení obsahu disku v štýle web. 
Sú rozdelené do viacerých častí a ich obsah sa mení 
v závislosti od toho, kde máte nastavený kurzor (adresár, 
typ súboru...). Sú to časti System Tasks (ukrytie obsahu 
adresára, pridanie a odobratie programu, vyhľadávanie), 
Filé Tasks (premenovanie súboru, jeho presun, kopíro- 
vanie, publikovanie na web, poslanie emailom, tlač), 
Other Plačeš (Môj počítač, adresáre dokumentov, sieťové 


pripojenia) a Details (podrobné informácie o adresári 
alebo súbore, prípadne pri obrázkoch jeho nadhľad). 

V prípade, že otvorený adresár obsahuje obrázky sa 
zobrazí ešte Picture Tasks (voľby na premietanie 
obrázkov, ich tlač, nastavenie ako pozadia), a ak zvukové 
súbory, tak Mušie Tasks (voľby pre prehrávanie). Tieto 
časti sú akési okná, ktoré môžete v prípade potreby min- 
imalizovať do úzkeho pruhu. Sú to skutočne veľmi 
šikovné voľby ktoré budete mať vždy poruke. 

Samozrejme, že vo Windows XP nemôžu pri práci s ok- 
nami a položkami menu chýbať rôzne srandičky vo forme 
najrôznejších efektov, animácií a podobne, ktoré sa však 
dajú normálnym spôsobom vypnúť 

Stabilita a rýchlosť 

Musím povedať že od druhej betaverzie som očakával 
značnú nestabilitu a časté pády, nepríjemné modré obra- 
zovky a podobne. Bol som však milo prekvapený už pri 
viacerých bezproblémových inštaláciách (až som začal 
byť podozrievavý). Väčšie problémy sa však nevyskytli ani 
pri práci v systéme a všetko šlapalo tak ako má. Pre 
používateľov Windows 95/98 to bude skutočná zmena. 
Aplikácie vám tu už totiž nezamrznú, alebo ak aj áno, tak 
nie spolu so systémom. Stabilita je veľmi podobná na 
Windows 2000, Microsoft dokonca sľubuje ešte vyššiu. 
Začínam sa tešiť 

Ak však chcete hľadať problémy za každú cenu, potom 
skúste do druhej betaverzie Windows XP nainštalovať 
niekoľko lokalizovaných programov a zistíte, že diakritika 
tu robí veľké problémy. Windows síce zostane stabilný, ale 
aplikácie začnú padať ako hrušky. Pre neprispôsobivé 
aplikácie tiež existuje možnosť oklamať ich a spustiť ich v 
móde niektorých z minulých verzií Windows. 

Rýchlosť bude tiež určite zaujímať množstvo potenciál- 
nych záujemcov. Pri porovnaní s rýchlosťou Windows 
2000 je na tom Windows XP o niečo lepšie. Avšak 
neradujte sa, je to tak len na rýchlych počítačoch. Pri 
porovnaní na Pentium 200Mhz a 128MB RAM jasne vied- 
li 2000-ky. Kto však chce prejsť na Windows XP určite má 
dostatočne výkonný počítač. Rýchlejšie je teraz tiež pri- 
hlasovanie a odhlasovanie, pri ktorom nemusíte tráviť 
„večnosť". 

A čo ďalej? 

Zlepšení je na Windows XP skutočne neúrekom (aj 
keď kopec vecí sme už videli vo Windows 2000 a Win- 
dows Me). Zmeny sú hlavne „pod kapotou", prostredie je 
len obyčajné pozlátko, ktoré však bude bežného použí- 
vateľa zaujímať viac ako „motor". Súčasťou Windows XP 
je aj nový Internet Explorer 6. Vyzeral byť celkom (ak nie 
úplne) dokončený. Pracoval spoľahlivo a bez problémov 
(okrem toho, že sa stále pripájal). O jeho vlastnostiach sa 
toho popísalo už veľa, a tak len pripomeňme, že je opro- 
ti verzii 5.5 o niečo stabilnejší a hlavne rýchlejší. 
Ako zlepšenie ponúka jednoduchšiu a rýchlejšiu prácu 
s obrázkami a multimédiami. Nájdete tu aj novú nástro- 
jovú lištu na ľavej strane okna, nové funkcie a ovládacie 
prvky na prehrávanie videa a zvuku a ďalšie zlepšenia. 

V rámci nastavenia internetu je k dispozícii osobný fire- 
wall, ktorý zvýši bezpečnosť na internete. Ďalším novým 
prvkom je Windows Média Player 8, ktorý pracuje bez 
problémov. Podporuje všetky najnovšie štandardy na pre- 
hrávanie videa a zvuku. 

O nových vlastnostiach Windows XP by sa toho dalo 
napísať skutočne veľmi veľa, napríklad aj to, že sú teraz 
priamo podporované prepisovateľné CD jednotky, na 
ktoré môžete normálne kopírovať bez podpory externého 
programu, alebo napríklad podpora hibernácie na disk 
a ďalšie vlastnosti. Nespočetné množstvo zlepšení je z 
programovej stránky, zabudované sú nové technológie. 

Záver 

Keď mám zhodnotiť pripravovaný Windows XP na zák- 
lade druhej betaverzie, tak musím konštatovať, že to vy- 
zerá veľmi, veľmi nádejne. Náznaky vysokej stability 
a jednoduchého použitia hovoria jasne za všetko. Dá sa 
tiež očakávať najlepšia podpora pre hardvérové zariade- 
nia. Jedinou chybičkou krásy teda asi zostane otravná 
registrácia, bez ktorej vám skrátka Windows XP chodiť 
nebude (alebo len 30 dní). 

Štefan Stieranka 

Stručne 

Program: Microsoft Windows XP - nový pripravovaný 

systém od Microsoftu 

Výrobca: Microsoft Corporation, Kalifornia, 

www.microsoft.com 

Zapožičal: Microsoft, Slovakia 

R E C E N Z i E 


SIlAREWARE 


ItweakU 3.60 Limited Edition 

Skúsenejší používatelia systému Win- 
dows veľmi dobre vedia, že tento systém 
obsahuje veľké množstvo najrôznejších 
nastavení, pomocou ktorých môžete dosť 
zmeniť alebo prispôsobiť jeho vzhľad 
podľa vlastných potrieb. Bohužiaľ, Micro- 
soft tieto nastavenia ukryl pred bežnými 
používateľmi do „najzáhadnejšej" časti 
systému Windows - do registrov. Navyše, 
neponúka žiadny nástroj pre konfiguráciu 
týchto nastavení. Časom sa preto objavilo 
množstvo najrôznejších návodov ako tieto 
nastavenia meniť a upravoval Keďže 
ručná zmena bola dosť komplikovaná, 
objavili sa rôzne programy, ktoré to vedeli 
zmeniť jednoduchšie. Jedným z nich je aj 
ItweakU od PJF Data, ktorý ponúka asi 
bezkonkurenčné množstvo najrôznejších 
nastavení (až 160). 

Prostredie ItweakU je založené na okne 
so 14 hlavnými záložkami, ktoré pred- 
stavujú nastavenia rozdelené do skupín 
(druhá úroveň záložiek). Sú to napríklad 
Štart Menu, Desktop, systém, Control Pa- 
nel, Security, Web a mnohé ďalšie. A čo 
môžete nastaviť? Dalo by sa povedať že 
takmer všetko na čo Microsoft zabudol 
pribaliť utility. Napríklad v menu Štart 
môžete veľmi jednoducho meniť, zobrazo- 
vať a skrývať jednotlivé položky, môžete 
aktivovať alebo deaktivovať rôzne grafické 
efekty pri zobrazovaní okien a menu, 
položky v Control Paneli, meniť položky 
v menu Odoslať a podobne. Tiež môžete 
nastaviť automatické prihlásenie (pozor 
však na bezpečnosť). ItweakU je skrátka 
najkomplexnejšia utilita vo svojej oblasti. 
Verzia Limited Edition je voľne k dispozícii, 
avšak mnoho nastavení je tu nedostup- 
ných. Za poplatok môžete získať verziu 
Pro, ktorá ponúka plné možnosti. 

Program: 

tweakU 3.60 Limited Edition - freeware 
Výrobca: PJF Data 

Download: http://www.jockesoft.com/ 
Veľkosť: 1,04MB 

Registračný poplatok: verzia Limited 
Edition zdarma, plná verzia $19,95 

FmEdit98 3.0 

Pravdou je, že originálny Windows 
Explorer nestojí za veľa. Preto vzniklo 
nespočetné množstvo jeho najrôznejších 
náhrad. Jednou z nich je aj FmEdit98, 
ktorý môže byť veľmi dobrou náhradou 
Windows Explorera. Prostredie tohto pro- 
gramu je jednoduché a prehľadné. Ponú- 
ka viacero režimov zobrazenia - buď kla- 
sické ako Windows Explorer, zobrazenie 
v dvoch paneloch na spôsob Norton 
Commander, alebo vlastné zobrazenie, 
ktorým sa líši od iných náhrad Exploreru. 
Pri tomto zobrazení je pracovná plocha 
rozdelená na tri časti. Na ľavej strane sú 
nad sebou okná so stromovou štruktúrou 
a obsahom aktuálneho adresára. Zaují- 
mavejšia je však pravá strana, alebo lep- 
šie povedané pravý panel okna. Prostred- 
níctvom záložiek sú tu totiž dostupné 
prehliadače textových súborov, obrázkov, 
ZIP archívov, HTML dokumentov, multi- 
mediálnych súborov a tiež MS Word. Ak 
sa teda nastavíte na dokument prehlia- 
dateľnýv niektorom z týchto prehliadačov, 
automaticky sa aktivuje príslušná záložka 
a daný súbor sa v nej otvorí. Textové súbo- 
ry a súbory typu RTF je možné navyše aj 
editovať Pri ZIP archívoch sa zobrazuje 
ich obsah v prehľadnej tabuľke. Program 
ponúka aj možnosť vytvorenia ZIP 
archívov, aj keď trochu komplikovanejším 


spôsobom. HTML súbory môžete nielen 
prehliadať, ale aj editovať ich zdrojový kód, 
kde je podporované farebné rozlíšenie 
kódu. 

Výhodou je, že FmEdit98 ponúka aj 
vlastného FTP klienta. Pri jeho použití mô- 
žete pracovať s obsahom FTP serverov rov- 
nako ako z bežným obsahom diskov. 
Vytvoriť môžete viac pripojení. Taktiež je 
dostupná možnosť mapovania a odpája- 
nia sieťových diskov. 

Okrem toho ponúka FmEdit98 mnoho 
užitočných funkcií. Vidieť, že autor inten- 
zívne pracuje s Windows a do programu 
integroval všetko čo potrebuje. Nájdete tu 
napríklad veľmi šikovnú kalkulačku so 
zoznamom operácií, rýchle voľby pre nas- 
tavenie rôznych vlastností Windows, 
spustenie príkazového riadku MS-DOS 
a podobne. Nevýhodou je však nutnosť 
registrácie, bez ktorej pracuje FmEdit98 
len 14 dní. 

Program: FmEdit98 3.0 - Shareware 
Výrobca: Raymond Allan 
Download: http://software.monitor.hr/ 
softod/2000/10/09/ 

Veľkosť 1,24MB 
Registračný poplatok: $25 

Tiny Personál Firewall 2.0 

Firma Tiny Software je mnohým známa 
v súvislosti so skvelým firewallom a proxy 
severom WinRoute. V ich produkcii sú 
však aj iné produkty, aj keď podobného 
zamerania, akým je napríklad Personál 
Firewall, ktorý je teraz navyše pre osobné 
použitie úplne zdarma. O tom, že tu ide 
o špičkovú technológiu svedčí aj fakt, že 
tento produkt je jednou z kľúčových kom- 
ponentov systému centrálnej správy 
zabezpečenia počítačov, ktorý Tiny Soft- 
ware v súčasnosti vyvíja pre U.S.AirForce. 

Tiny Personál Firewall je výkonný 
nástroj na ochranu osobného počítača 
pred útokmi z internetu. Inštalácia je rých- 
la, podporované sú systémy Windows 
95/98/NT/Me/2000. Program sa spúšťa 
automaticky pri štarte počítača (spustenie 
je signalizované ikonkou na lište vedľa 
hodín). Jeho činnosť spočíva v tom, že fil- 
truje činnosť jednotlivých programov 
a prepustí len to, čo mu povolíte. Pri prvom 
štarte nepozná Personál Firewall žiadne 
aplikácie, avšak pri požiadavke niektorej 
na komunikáciu po internete dostanete 
požiadavku na odsúhlasenie alebo od- 
mietnutie prístupu. Takto si postupne vy- 
tvorí zoznam „čistých" aplikácií (napríklad 
web prehliadače, mailových klientov 
a podobne), ktoré môžu komunikovať Pro- 
ti trójskym koňom (ktoré často predstiera- 
jú falošné mená) je Personál Firewall za- 
bezpečený pomocou šifrovaných podpi- 
sov. Ďalšou možnosťou využitia Tiny Per- 
sonál Firewallu je bezpečné zdieľanie 
adresárov. Pomocou neho môžete určiť 
len vybrané IP adresy, ktoré budú mať do 
adresára prístup (alebo môžete určiť tie, 
ktoré prístup mať nebudú). Personál 
Firewall tiež dokáže filtrovať pakety IP pro- 
tokolu a sledovať otvárané porty (jednodu- 
cho mu môžete určiť ktoré prístupy sú 
zakázané). 

Program: Tiny Personál Firewall 2.0 
Výrobca: Tiny Software Inc. 

Download: http://www.tinysoftware.cz/ 

download_cz.html 

Veľkosť 1,3MB 

Registračný poplatok: pre domáce 
použitie zdarma 


LaBelLe CD 

Ak vlastníte napaľovačku, tak určite 
často vytvárate aj vlastné CD či už dátové 
alebo hudobné. Ak sa chcete „vytiahnuť" 
pred známymi, určite sa vždy pokúsite 
o vytvorenie pekných a originálnych oba- 
lov a nálepiek na tieto CD. Vytvoriť ich 
môžete takmer v akomkoľvek kresliacom 
programe, ale určite jednoduchšie s pro- 
gramom určeným práve na tento účel. My 
sa v dnešnej rubrike pozrieme na program 
LaBelLe CD, pomocou ktorého môžete pre 
svoje CD vytvoriť veľmi jednoducho a veľ- 
mi rýchlo pekné obaly a nálepky na CD. 

Prostredie je jednoduché a ľahko ovlá- 
dateľné (hneď od začiatku mi bolo akési 
povedomé, až som zistil, že bolo vytvorené 
prostredníctvom databázového (!) systému 
FileMaker Pro). Pri spustení si môžete 
zvoliť jazyk v akom bude program praco- 
vať, a to nemecky, anglicky, fínsky, fran- 
cúzsky, taliansky, portugalsky a španiel- 
sky. Hneď v úvode môžete z hlavného 
menu zvoliť či chcete otvoriť už existujúci 
projekt alebo vytvoriť nový. To môže byť 
buď nálepka na CD, predná, alebo zadná 
strana klasického plastového obalu CD. 

Možnosti na vytvorenie grafiky nie sú 
nijako široké. LaBelLe CD ide na to však 
iným spôsobom. Obsahuje totiž veľké 
množstvo už vytvorenej grafiky a kl i partov. 
Vytvorené sú napríklad pozadia CD a oba- 
lov, na ktoré môžete vkladať kliparty zo 
zoznamu. Ďalej sem môžete umiestniť 
ľubovoľný text so základnými možnosťami 
formátovania. Potom už len obal vytlačiť 
(k dispozícii je aj možnosť kalibrácie 
tlačiarne). 

LaBelLe CD síce neponúka možnosti 
pre kreatívnych grafikov, ale pomôže 
veľmi rýchlo vytvoriť celkom dobré obaly 
na vaše CD. Navyše je zadarmo. 

Program: LaBelLe CD - freeware 
Výrobca: SYNOSYS AG, Švajčiarsko 
Download: http://www.labelle.ch 
Veľkosť 3,7MB 
Registračný poplatok: zdarma 

Connection Meter 4.4 

Kto by si doma nestrážil koľko minút 
strávi na internete, a s tým spojené prete- 
lefonované poplatky (ak nie vy, tak určite 
vaši rodičia). Bežnými prostriedkami, ktoré 
ponúka Windows je to nemožné, a tak 
vzniklo a stále ešte vznikajú jednoduché 
programčeky, ktoré túto úlohu zvládajú 
automaticky. Jedným z nich je aj Connec- 
tion Meter, ktorý slúži na meranie celko- 
vých nákladov pripojenia k internetu, a to 
podľa slovenských aj českých špecifikácií. 

Prostredie tvorí jedno okno so záložka- 
mi. Na ovládanie si zvyknete veľmi rýchlo 
aj vďaka tomu, že pre prostredie môžete 
nastaviť slovenčinu (okrem nej ešte češti- 
nu, angličtinu a maďarčinu). Hlavnou úlo- 
hou programu je meranie celkových nák- 
ladov pripojenia k internetu, a to tak, že 
počíta čas pripojenia a podľa nastavenia 
dĺžky a ceny impulzu vypočítava náklady. 
Záznamy, samozrejme, archivuje v data- 
báze, odkiaľ môžete robiť rôzne štatistiky 
a prehľady pripojení a nákladov (textové 
alebo grafické). K dispozícii je množstvo 
najrôznejších užitočných nastavení. Con- 
nection Meter bez problémov pracuje 
v prostredí Windows 95/98/ME/NT/2000. 

Jedinou nevýhodou je, že bez registrá- 
cie (ešteže poplatok nie je vysoký) sú 
obmedzené niektoré funkcie programu (je 
ich dosť). 

Program: 

Connection Meter 4.4 - Shareware 
Výrobca: E + P Štúdio 
Download: http://www.con metcz 
Veľkosť 660Kb 
Registračný poplatok: 120 Kč 

Štefan Stieranka 

Fonty 

Aj keď ľudstvo pozná písmo už z obdobia niekoľkých 
tisícročí pred Kristom, dnešné písmo zdedilo mnoho 
z rímskeho písma, tvarov a rytectva. Mnohé typy písma, 
ktoré sa nám javia ako „normálne", pochádzajú aj z tzv. 
Karolínskej minuskule (malá abeceda). Názov Karolínske 
písmo sa používa preto, lebo Karol Veľký (742 - 814) ho 
prijal ako štandard pre vyučovanie. Dnes poznáme 
napríklad digitálny typ písma, ktoré nesie názov Carol 
Twombly's Charlemagne, ale i viaceré písma s názvom 
Roman (Times New Roman). 

Po objavení tlače Gutenbergom (1400-68) sa až asi do 
začiatku 19. storočia veľa nezmenilo. No po príchode 
industriálnej revolúcie, teda koncom 19. a začiatkom 20. 
storočia, nastali v polygrafických technológiách veľké 
zmeny (využitie pary, rotačky, fotografia), ktoré sa ešte 
viac prehĺbili s príchodom počítačov. 

V počítačovom svete sú typy písma (fonty) zastrešené 
veľkými i menšími tvorcami, z ktorých uvediem napríklad 
firmy ako Adobe Systems; DesignOnline; Quadrat 
Communications. Adobe Systems hádam ani nemusím 
predstavovať Sú aj iné firmy, ktoré pracujú na vývoji 
fontov a aplikácií. 

Mojím cieľom nie je opísať túto oblasť príliš exaktne 
a podrobne, skôr chcem v zásade iba osvetliť proble- 
matiku aj nezainteresovanému. Môžeme hovoriť o dvoch 
hlavných druhoch fontov: 

• bitmapové (bitmapped) 

• škálovateľné (outline) 

Bitmapové (rastrové) fonty predstavujú každý znak ako 
obrázkový prvok a distribuujú sa v princípe v textovom 
formáte BDF. Bitmapové fonty pomaly vychádzajú z módy, 
pretože prichádzajú nové technológie typu outline (škálo- 
vateľné). V prípade bitmapových fontov je problémom 
meniť veľkosť, tvar či rozlíšenie bez ujmy na kvalite. Na 
druhej strane ľahšie docielime tieňovanie či farebné 
vyplňovanie bitmapových znakov. Novšie verzie X 
serverov dokážu škálovať aj rastrové fonty, no výsledná 
kvalita nie je veľmi uspokojivá. 

Škálovateľné (vektorové) fonty predstavujú každý 
znak matematicky ako sériu čiar, kriviek atď. Ak chceme 
vytlačiť znak zo škálovateľných fontov, musí byť „rasteri- 
zovaný" do bitmapy v reálnom čase. 

PostScript Type 1 fonty: 

PostScript Type 1 fonty (tiež nazývané ATM fonty, čo je 
odvodené od Adobe Type Manager) predstavujú škálo- 
vateľné fonty. 

PostScript Type 3 fonty: 

PostScript type 3 fonty sú staršie škálovateľné fonty 
nekompatibilné s ATM. 

Bitmapové fonty: 

Bitmapové fonty obsahujú bitmapy fontov. 

Prípony fontov 

.afm - Adobe Type 1 font vo formáte ASCII. 

.bco - Škálovateľný komprimovaný Bistream. 

.bdf - Adobe Bitmap Distribution Formát Bitmapový 
formát v ASCII. 

.pfa - Adobe Type 1 PostScript font vo formáte ASCII, 
.pfb - Adobe Type 1 PostScript font v binárnom formáte; 
tento formát nie je vhodný na okamžité používanie tla- 
čiarňou PostScript 

.pfm - Printer font metric information. 

.ps - Súbor vo formáte PostScript 
.spd - Vektorový font vo formáte Speedo. 

.tfm - TeX font metric. 

.ttf - True Type fonty. 

Pre nutnosť platiť za používanie, teda licenciu firme 
Adobe, mnoho interpretov jazyka PostScript používajú iný 
formát Sun používa formát F3 a niektorý zase formát 
Bitstream Speedo. 

Fonty v Xll 

Fonty v Xll sa spravidla nachádzajú v adresári 
/usr/XHR6/lib/Xll/fonts. 

Existuje veľa formátov fontov, ktoré môžu zohrať úlohu 
pri konfigurácii systému X.. Nasledujúce formáty sa bežne 
používajú v prostredí X Window System: 

BDF - Bitmap Distribution Formát (BDF) je štandardný 


formát pre distribúciu fontov. Ide o ASCII formát ktorý 
možno aj editovať Ďalšou výhodou tohto formátu je, že 
väčšina konvertorov vie s ním pracovať a prekonvertovať 
ho do iných. BDF formátov. 

SNF - Server Normál Formát (SN F) je starší formát 
bitmapových fontov. Snftobdf je malá utilita, ktorá vie 
vygenerovať formát BDF zo SNF. 

PCF - Portable Compiled Font (PCF) formát je binárny 
formát bitmapových fontov. 

Intellifont - sú škálovateľné HP fonty. 

PFA/PFB - fonty Adobe Type 1 PostScript 

Speedo - formát od firmy Bitstream Inc. Bitstream 
dodal fonty pre prostredie X. 

FB - Formát Sun XI 1/NeWS bitmapových fontov použí- 
vaný v grafickom prostredí Sun OpenWindows . Môžete 
použiť utilitu „convertfonť na konverziu z/do BDF. 

Fontserver 

Ak používate X font server, výhodou je, že nemusíte 
mať k dispozícii fonty na každom X serveri. Cez font ser- 
ver sú dostupné aj True Type fonty. Na obrázku vidieť font 
Tahoma True Type z MS Windows, ktorý bol prenesený cez 
DrakConf (Linux Mandrake) do prostredia OS Linux. 

K dispozícii je viac serverov pre ttf (True Type) fonty - 
xfsft, xtt a xfstt Viac informácií získate na adrese 
www.freetype.org. FreeType je knižnica, ktorú využívajú 
font servery. 

Locale 

Pri lokalizácii prostredia je potrebné brať do úvahy, 
ktoré písmená bude systém chápať ako veľké, malé, ako 
sa majú malé písmená transformovať na veľké, aké sú 
národné zvyklosti pri písaní písmen, aký je formát dátumu 
či aké je riadenie písmen. Termínom „locale" chápeme 
lokalizáciu funkcií poskytovaných knižnicou glibc alebo 
libc. Takéto definície sa zapíšu do definičného súboru 
v adresári locale, ktorý je obyčajne v /usr/share. Kategórie 
locale sú: 

LC.MESSAGES - používa sa pre správy, ktoré vypisu- 
jú/zobrazujú programy 

LCJMONETARY - definuje formátovanie výpisov 
peňažných informácií 

LC.COLLATE - opisuje všetky znaky abecedy a určuje 
ich poradie 

LC.CTYPE - delenie znakov do tried: malé, veľké pís- 
mená a pod. 

LC.NUMERIC - definuje formátovanie výpisov čísel 

LC.TIME - výpis času a dátumu, názvy a skratky me- 
siacov, dní. 

Tu sa treba zamyslieť, či je potrebné nastavovať všetky 
hodnoty LC, pretože častokrát sa vám nemusí páčiť výpis 
systému v slovenčine a radšej preferujete angličtinu. 

Kódovanie 

Písmená tvoriace slová boli na počiatku počítačovej 
sféry v sedembitovom ASCII, kde každé písmeno bolo 
reprezentované číslom 0 až 127. Ôsmy bit rozšíril zna- 
kovú sadu o 128 nových pozícií. Tieto čísla boli použité 
k označeniu znakov národnej abecedy rôznych krajín. 
Čoskoro sa však ukázalo - vzhľadom na rozmanitosť 
rôznych jazykov - že 256 znakov nestačí. 

U nás na Slovensku, a podobne je to aj s češtinou, sa 
používa niekoľko kódovaní, napr. Windows 1250, IBM 
CP852, IS08859-2. 

Unicode 

Unicode je jednotné kódovanie, ktoré od roku 1991 
oficiálne zastrešuje tzv. Unicode Consorcium. Tento štan- 
dard predstavuje 16-bitové kódovanie na zápis znakov. 
Výhodou Unicode je jeho univerzálnosť Unicode obsahu- 
je aj znaky inak pre nás úplne exotické (hinduiština, 
čínština atď.)- Unicode má však aj svoje nevýhody, L j. 
výsledok v texte zaberie veľa miesta, pričom pre mnohé 
texty nám bude bohato stačiť aj ASCII. Na slovenskej 
klávesnici národné znaky predstavujú iba menšiu časť 
a na ukladanie textov nám postačia aj skromnejšie pod- 
mienky. Unicode používa niekoľko spôsobov na zapiso- 
vanie znakov - UCS-2 (základný spôsob zápisu); UTF-7 
(zápis znakov Unicode určený najmä pre elektronickú 
poštu) a UTF-8 (kompatibilita so starším prostredím, ľahká 
konvertibilita do UCS atď.)- Unicode je veľmi univerzálny 
a podporuje všetky národné abecedy (Európa, Blízky 
východ, Ázia, Afrika, Tichomorie). Nevýhodou jednotného 


kódovania je fakt, že ak napríklad prenesiete niekde 
dokument (alebo máte nesprávne zvolené kódovanie 
v internetovskom prehliadači), slovenské „š" sa môže 
javiť ako „ľ a pod. 

Prehľad kódových stránok v kódovaní ISO 

V mnohých prípadoch nám bude stačiť kódovanie ISO 
a Unicode nebudeme potrebovať. Používanie toho- 
ktorého jazyka patrí pod kódovú stránku, v ktorej je tento 
jazyk zahrnutý. 

IS08859-0 

Starší typ Latin 1 [nahradený ISO 8859-14 a ISO 8859- 
15, pozri nižšie]. 

IS08859-1 

Latin 1: Západná Európa, jazyk: holandský, dánsky, 
anglický, fínsky, flámsky, francúzsky, nemecký, Island, 
írsky, taliansky, nórsky, portugalský, španielsky a švéd- 
sky. Možno uplatniť mnoho ďalších jazykov vrátane 
indonézštiny či swahilčiny. 

IS08859-2 

Latin 2: Východná Európa, jazyk: český, slovenský, 
anglický, nemecký, maďarský, poľský, rumunský, srbo- 
chorvátsky, slovinský. 

IS08859-3 

Latin 3: angličtina, esperanto, turecký jazyk, maltézsky 
jazyk. Turecký jazyk sa skôr využíva pod kódovou 
stránkou IS08859-9. 

IS08859-4 

Latin 4: angličtina, pobaltské jazyky (Estónsko, Litva, 
Lotyšsko) a škandinávske jazyky. 

IS08859-5 

Latinka/azbuka: jazyk: bulharský, bieloruský, anglický, 
macedónsky, ruský, srbský, ukrajinský. 

IS08859-6 

Latinka/arabština: angličtina, arabština. 

IS08859-7 

Latinka/gréčtina: angličtina, gréčtina. 

IS08859-8 

Latinka/hebrejčina: angličtina, hebrejčina. 

IS08859-9 

Jazyk: dánsky, holandský, anglický, fínsky, francúzsky, 
nemecký, írsky, taliansky, nórsky, portugalský, španiel- 
sky, švédsky, turecký, rozšírené IS08859-1. 

IS08859-10 

Nordické jazyky: úprava IS08859-4 

IS08859-11 

Latinka/thajský jazyk. 

IS08859-12 

Rezervované. 

IS08859-13 

Latin 7 (Baltic Rim.). 

IS08859-14 

jazyk; pozri ISO/IEC 8859-14:1998 (E) na adrese 
http://www.indigo.ie/egt/standards/iso8859/8859- 
14-en.pdf. 

IS08859-15 

Latin 9 (podobný Latin 1; pozri dokumenty na adrese: 

http://www.indigo.ie/egt/standards/iso8859/lat9-en.pdf 

and. 

IS08859-16 

Jazyk: albánsky, chorvátsky, anglický, fínsky, francúzs- 
ky, nemecký, maďarský, írska kelština, taliansky, latin- 
ský, poľský, rumunský a slovinský. 

Lokalizácia ešte raz 

O lokalizácii som sa už zmienil, no keďže s príchodom 
novších verzií KDE sa všeličo pomenilo, spolu s informá- 
ciami o kódovaní sa sem určite hodia aj rady, ako lokali- 
zovať Linux, najmä Xll. 

SuSE (konfigurátor yast) aj RedHat (setup) umožňujú 
nastavenie národnej klávesnice pre konzolu. Xll sa 
lokalizuje inak, v zásade dvoma spôsobmi. 

• Buď editujeme súbor XF86Config, napríklad: 
XkbKeymap ,,xfree86(us_sk_qwertz)" 

XkbOptions „grp:shift_toggle" 

Prepínač grp:shift_toggle umožňuje prepnutie kláves- 
nice na slovenskú a naopak.. 

• Alebo editujeme súbor /etc/sysconflg/il8n, ktorý 
v RedHat vyzerá takto: LANG=sk_SK 

a použijeme riešenie na báze xmodmap. Isteže, mô- 
žeme skombinovať prvý spôsob s druhým, alebo zaktivi- 
zovať slovenskú klávesnicu príkazom setxkbmap: 
setxkbmap -symbols 'czsk(us_sk_qwertz)' 
alebo prípadne môžete skúsiť aj „setxkbmap cs" z prí- 
kazového riadku X terminálu. 

Súbor /etc/sysconflg/il8n v Mandrake 7.2, ktorý je 
o niečo väčší než v RedHat, som zmenil nasledujúco: 

SYS FO NT= I atO-s u n 1 6 

LC_MONETARY=en_US 

LC_CTYPE=cs_CZ 

LC_NUMERIC=en_US 

LC_MESSAGES=en_US 

LANGUAGE=cs_CZ:cs 

LC_TIME=en_US 

RPM_INSTALL_LANG=en 

LC_COLLATE=en_US 

SYSFONTACM=isol5 

LANG=sk 

Až potom som využil diakritiku. Tu si 
všimnite riadok LC_MESSAGES=en_US, 
ktorý zabezpečí vypisovanie hlások pro- 
gramov v angličtine, nie v slovenčine. 

KDE 2.0 a 2.1 vyhodili utilitu kikbd pre 
medzinárodnú klávesnicu a používajú 
štandardné súbory (mapy) Xll. To zname- 
ná, že v adresári /usr/XHR6/lib/Xll/xkb/ 
symbols máme niekoľko takýchto súbo- 
rov, kde je definované národné prostredie. 
Ak napríklad máte zapísané v Red Fiat 
Linuxe potrebný riadok LANG=sk_SK, 
netreba editovať súbor XF86Config, v KDE 
2.x stačí iba nastaviť prostredie charset 
IS08859-1 na IS08859-2 voľbou Settings > 
Personalization > Country & Language. Na 
niektorých iných Linuxoch s KDE 2 a vyš- 
ším môže byť potrebné zmeniť fonty 
v položke Personalization > Look and Feel 
> Fonts. Po zvolení klávesnice v položke 
Personalization >...> International Key- 
board (zvoľte Czechoslovakia) by diakriti- 
ka mala fungovať okamžite, hoci v češtine, 
samozrejme, ak ste nainštalovali aj fonty 
IS08859-2. Ak nechceme češtinu buď 
uplatníme riešenie xmodmap na defino- 
vanie klávesnice, alebo editujeme súbor 
„cs" v adresári /usr/XHR6/lib /Xll/xkb/- 
symbols. Skôr, než sa pustíme do úprav 
alebo tvorby takýchto súborov, najprv by 
sme si mali vysvetliť, čo znamenajú mená, 
ktoré definujú písmená s diakritikou. Tu 
nemusí hocikto so mnou súhlasiť a môže 
považovať editáciu „cs" súboru za „nečis- 
tú", hoci som to odskúšal bez problémov. 

Ak otvoríte súbor „cs" (ktorý tu nie je 
celý), uvidíte niečo takéto: 


bodky nad písmenom), nič sa nezobrazí, 
iba ak použijete druhú klávesu - u, čím 
dostaneme ú. 

Ďalšie pojmy sú: caron - mäkčeň 
(rcaron - ŕ, ccaron - č, tcaron - ť atď.); acute 

- dĺžeň (aacute - á, iacute - í atď.); ocir- 
cumflex - ô), stačí nám teda zmeniť iba 
niektoré české definície (uring - ú, ecaron 

- é, rcaron - ŕ) a hneď dostaneme sloven- 
skú klávesnicu, na ktorú sa prepneme z 
panela KDE dole kliknutím myšou (podob- 
ne ako v MS Windows). Takto si upravíme 
rozloženie klávesnice celkom podľa vlast- 
ných predstáv. 

Xmodmap 

Xmodmap je program, pomocou 
ktorého editujeme a manipulujeme 
klávesnicovú mapu. Ak si vytvoríme súbor 
s definíciou slovenskej klávesnice, 
GNÓME aj KDE budú spolupracovať s 
touto definíciou. Ukážkové súbory 
xmodmap sú v distribúcii GNÓME niekde 
v adresári /usr/share/xmodmap (závisí to 
od vašej distribúcie). Ak nainštalujete 
GNÓME, mali by sa súbory xmodmap 
nachádzať v uvedenom adresári. Kódy 
(keycode) pre jednotlivé klávesy sa dozvi- 
ete z utility xkeycaps alebo xev. Súbor pre 
slovenčinu vyzerá asi takto (nie je celý): 

! Výkričník znamená komentár 
clear Modl 
clear Mod2 
! Slovák keyboard 
Icharset „iso-8859-2" 
keycode 9 = Escape Escape 
keycode 10 = plus 1 asciitilde 
keycode 11 = Icaron 2 dead.caron 
keycode 12 = scaron 3 asciicircum 
keycode 13 = ccaron 4 dead.breve 
keycode 14 = tcaron 5 degree 
keycode 15 = zcaron 6 dead.ogonek 
keycode 16 = yacute 7 dead.grave 
keycode 17 = aacute 8 dead.abovedot 
keycode 18 = iacute 9 dead.acute 
keycode 19 = eacute 0 dead.doublea- 
cute 

keycode 20 = equal percent 

dead.diaeresis 

keycode 21 = dead.acute dead.caron 
dead.cedilla 


name[Groupl]= „Czech"; 


key <TLDE>{ 


key <AD01>{ 


key <AE01>{ 


key <AB01>{ 


key <AC02>{ 


dead.diaeresis, dead_abovering 


grave, asciitilde 


q, 

q, 

plus, 

1 , 

y, 

z, 

s, 

S, 


Q 

Q 

1 

exclam 

Y 

Z 

S 

s 


]; 


}; 


}; 


}; 


}; 


key <AC01>{ 


a, A 


Na US klávesnici vidíme znak „tilde" 
CTLDE), to znamená, že ho nebudeme mať 
v definícii národnej klávesnice (hoci v US 
klávesnici bude prítomný), ale po stlačení 
na znak dostaneme dead_diaeresis. 
Dead znamená mŕtva klávesa, t j. ak 
stlačíme klávesu dead.diaeresis (dve 


keycode 22 = BackSpace Delete 
keycode 23 = Tab Tab 
keycode 24 = q Q backslash 
keycode 25 = w W bar 
keycode 26 = e E currency 
keycode 27 = r 
keycode 28 = t 


keycode 29 = z 


keycode 116 = Mode.switch 
! right windows-menu key 
keycode 117 = MultĽkey 

i 

add Modl = Alt_L 
add Mod2 = Mode.switch 

Mapu musíme najprv zaktivizovať, čo 
dosiahneme príkazom „xmodmap /xmo- 
dmap.sk", kde xmodmap.sk je nami 
zadefinovaná klávesnica, ktorú máme 
v domovskom adresári. Potom stačí iba 
použiť Alt na prepnutie z anglickej kláves- 
nice do slovenskej. 

Do súboru xmodmap môžeme ešte pri- 
dať tzv. ISO_NEXT_GROUP, čo je definícia 
ďalšej skupiny znakov, ktorú vyvoláme 
napr. klávesou Scroll Lock. 

Taký riadok v súbore xmodmap vyzerá 
asi takto: 

keycode OxlD = y Y z Z 

Znamená to, že po načítaní mapy 
(xmodmap /root/xmod map.sk) budeme 
mať y Y tam, kde ho normálne máme; po 
stlačení klávesy Scroll Lock budeme mať 
namiesto písmena y písmeno z. Scroll 
Lock však treba zadefinoval 


Tipy 

a slovNiček 


• Ak chcete načítať nanovo pridané fonty 
v Xll a nechce sa vám reštartovať 
X server, dajte príkaz: xset fp+ 
/usr/XHR6/lib/fonts, resp. cestu k fon- 
tom, ktoré ste pridali do systému (môže 
byť aj usr/share/fonts...) a potom: xset 
fp rehash. Po vykonaní týchto príkazov 
bude systém vidieť pridané fonty 
a zobrazia sa vám napríklad v tex- 
tových editoroch. Nesmiete zabudnúť 
ani na príkaz mkfontdir, ktorý vy- 
tvorí sú-bor fonts.dir (mkfontdir /adre- 
sár_s_fontami). 

• Konverziu medzi fontami Adobe Typel, 
Adobe Type2 a TrueType dosiah- 
nete aj aplikáciami FontMonger či 
Fontographer. 

• UCS - Universal Coded Character Set 

• UTF - Universal Transformation Formát 

• Netscape podporuje zobrazovanie tex- 
tov vo formáte Unicode (UTF-8 a UTF-7). 
Stačí, ak otvoríte menu v položke View 
> Character Set 

• NLS je skratka pre National Language 
Support 


SoFtvér 


• Afm2pfm a pfm2afm robia konverziu 
fontov z/do afm a pfm. 

• Xbfe, xfed a xfedor sú editory 
bitmapových fontov v prostredí X. 

• Tlutils sú nástroje určené pre manip- 
uláciu fontov Typel. Umožňujú, okrem 
iného, konverziu medzi formátmi PFA 
(ASCII) a PFB (binárny). 

• Mkfontdir je príkaz, pomocou ktorého 
načítame fonty v adresári do súboru 
fonts.dir, ktorý musí byť súčasťou 
adresára s fontmi. 

• Mmake vygeneruje súbory Makefile 
pre Java programy (freshmeatnet). 

• Rock 'n' Diamonds je hra podobná hre 
Emerald Mine (Amiga) pre prostredie X. 

• XW.TOOLS je ovládač pre atramentové 
tlačiarne Epson a Canon pre tlač 
fotografií v najvyššej kvalite (fresh- 
meatnet). 


Juraj Šípoš 






PREdsTAVUjEM 


ChuŤ ISDN S ModEMAMi MÍNiViqOR 128 
a Taícom IS 128 PCI 


Multiprotokolový analyzátor ISDN 
Externé zariadenie s napájaním zo 
zbernice USB 


Tieto dva modemy som odskúšal 
na počítači so základnou doskou 
Mánii MVP3, AMD K6-2 500, 128 MB 
RAM, Windows 98 Second Edition. 

Tak som si napokon nechal zriadiť 
ISDN - ST mi zriadili linku v priebehu 
týždňa, resp. v piatok som si podal 
prihlášku a o týždeň v piatok som už 
internetoval. 

Starú analógovú linku som si po- 
nechal a až teraz vidím, že som uro- 
bil dobre. Napokon od apríla je 
v ST v ponuke ISDN telefón v cene 
niečo vyše 3000 Sk, takže keď 
budem mať prebytočné peniaze, 
kúpim si ho. 

Pri kúpe ISDN modemu je rozho- 
dujúcich niekoľko faktorov. Buď si 
kúpite sériový ISDN modem (pozor, 
chrbtica sériového portu neunesie 
viac než čosi vyše 115 000 bps), 
interný modem alebo USB modem. 
Problémom je analógový telefón, 
ktorý už nebudete môcť používať na 
ISDN linke okrem prípadu, že máte 
modem, ktorý má tzv. analógové 
porty. Sériové modemy v ponuke ST, 
ZyXEL Omninet Plus, ZyXEL Omninet 
LCD Plus, 3Com U.S. Robotics majú 
síce analógové porty, takže svoj 
staručký telefón pekne zasuniete do 
týchto portov a bez problémov ho 
budete môcť používal Je tu však 
malý problém - cena, ktorá sa pohy- 
buje od 7000 Sk a viac. 

Z interných modemov má zase 
analógový port napríklad modem 
Microcom Porte Plus, ktorého cena je 
niečo vyše 4000 Sk aj s DPH. Tu 
vidíte, že riešenie, ktoré ponúkam, je 
naozaj najlacnejšie. Modemy mini- 
Vigor 128 a Taicom IS 128 PCI nema- 
jú síce analógové porty, ale ak si 



ponecháte svoju starú linku, Taicom 
IS 128 PCI vás vyjde na 1930 Sk 
bez DPH a cena ISDN modemu mini- 
Vigorl28 je 2499 Sk bez DPH. 
V oboch prípadoch je však možné 
uskutočniť telefonovanie cez zvu- 
kovú kartu. 


MÍNiViqOR 128 



Modem miniVigor 128 je maličký 
USB modem, ku ktorému dostanete 
inštalačné CD. CD obsahuje ešte 
balík Phone Tools, pomocou ktorého 
sa okrem iného dovoláte na iný tele- 
fón cez zvukovú kartu. Pomocou CD 
nainštalujete aj virtuálne porty, ktoré 
použijete pre svoj softvér (napr. 
Winfax). Virtuálne porty sa vám 
zobrazia na paneli System > Device 
Manager > Ports (kliknete pravým 
tlačidlom myši na My Computer 
a vyberiete Properties) a v nejakej 
aplikácii pre analógovú komuniká- 
ciu vyberiete jeden z nich (napr. 
COM3). Inštalácia ovládačov pre 
miniVigor 128 je pri inštalácii spre- 
vádzaná otázkou či chcete inštalovať 
virtuálne porty COM3/COM4 alebo 
COM5/COM6. COM5/COM6 je vhod- 
né vybrať, ak máte už COM3 alebo 
COM4 port niečím obsadený, 
no inak by som odporúčal vybrať 
COM3/COM4. 

Balík Phone Tools (fax, telefono- 
vanie cez zvukovú kartu, tel. odkazo- 
vač) je určený, aspoň podľa doku- 
mentácie, pre Windows 98 a pod 
Windows 95 nebude fungoval Je tu 
však možnosť dokúpiť si od do- 
dávateľa súbor programov RVSCOM 
(www.rvscom.com) pre komuniká- 
ciu s analógovým prostredím, ktorý 
je určený rovnako pre Windows 95 
i 98. 

Modem miniVigor 128 má 
nasledujúce vlastnosti: 

• Prístup k Internetu - www (PPP/ 
MLPPP) 

• Videokonferencie 

• Fax 

• BBS (X.75, T.70, V.120) 

• GSM Dáta (V. 110) 


• 16/ 32 bit CAPI2.0 s podporou faxu 
a hlasu 

• Plne kompatibilný s MS Win95 OSR 
2, Win98, Win2000 

• Podporuje NDIS WAN mini-port 
inteďace 

• Rozmery: 79mm x 47mm x 22mm 

• Príkon: max. 0.2 5W 

Výhody: 

• Možnosť kontroly ISDN linky 
pomocou programu. 

• Cena. 

• Virtuálne COM porty. 

• Nie je potrebné externé napájanie. 

• Bez problémov ho dáte do vrecka. 

• Ovládače aj pre Linux, OS Mac a 
BeOS 

• Nie je limit na 115 000 bps. 

Nevýhody: 

• Modem treba niečím prichytiť, 
alebo umiestniť na bezpečné 
miesto, lebo je dosť ľahký a padá. 

• Nemá analógový port 



Taicom IS 128 PCI je interný mo- 
dem, ku ktorému nie je CD, ale dis- 
keta s ovládačmi pre Windows 9x 
a Windows NT. Modem pracuje na 
sériovom rozhraní, takže viac ako 
115 000 bps nevytiahnete. Ovládače 
a ostatný softvér nenainštalujú vir- 
tuálne COM porty a ani nijakú pod- 
poru pre komunikačné aplikácie pre 
analógové spojenie (terminálový pro- 
gram, fax atď.), čo však vyriešime 
balíkom RVSCOM, o ktorom som sa 
už zmienil. V prípade ponechania si 
analógovej linky tento problém 
netrápi, no ak si zakúpite RVSCOM, 
budete určite môcť využívať aj 
možnosť faxovania cez samotný pro- 
gram RVSCOM. 

Taicom IS 128 PCI zasuniete do 
prázdneho PCI slotu, a to ostatné už 
urobí za vás PnP (Plug and Play). 
Windows spozná nové zariadenie 
a po inštalácii ovládačov kliknete na 
ikonu Dial-Up Networking > Make 
New Connection, pričom pripojenie 
urobíte takisto ako pre klasický 


E 

modem (nastavenie serverov) s tým 
rozdielom, že namiesto analógového 
modemu vyberiete (kliknete na 
ikonu Dial-Up pravým tlačidlom 
myši) zariadenie wdxwmacO, ktoré 
sem, samozrejme, pridal inštalačný 
program. Ak chcete viac než 64 kbps 
spojenie a váš ISP ho podporuje, 
kliknite pravým tlačidlom myši na 
ikonu Dial-Up vášho ISP, vyberte 
z panela Multilink > Use Additional 
Devices > Add, a tu zvoľte zariadenie 
wdxwmacl, pričom telefónne číslo 
ponechajte rovnaké. 

Taicom IS 128 PCI umožňuje 
odosielanie a príjem faxov tried G.3 
a G.4, odosielanie a príjem súborov, 
telefonovanie pomocou zvukovej 
karty, používanie zariadenia ako 
telefónneho záznamníka. S nainšta- 
lovanou zvukovou kartou môžete 
telefonovať aj bez použitia telefón- 
neho prístroja, avšak s tým rizikom, 
že budete počuť echo. 

Modem Taicom IS 128 PCI má 
nasledujúce vlastnosti: 

• PCI zbernica s podporou Plug & Play 

• Multilink-PPP pre 128Kbit/s prístup 

k internetu 

• V.110/ V.120 rýchlostná adaptácia 

• X.75, ISO8208, T.70NL, T.90 proto- 
koly pre BBS, BIX a Eurofile transfer 

• CAPÍ 1.1, 2.0 pre ISDN aplikácie 

• Windows 95/98/NT WAN Miniport 
ovládač na prístup do vzdialených 
sietí a internetu 

Výhody: 

• Pád na zem je vylúčený. 

• Cena. 

• Podpora aj pod Linuxom. 

Nevýhody: 

• Aj keď reklama hovorí o 128 kbps 
rýchlosti, limit sériového rozhrania 

• • v v / 

je mzsi. 

• Nemá analógový port 

Na záver 

Modem v rýchlosti 64 kbps prene- 
sie okolo 20 MB za hodinu pri plnej 
priepustnosti. Rýchlosť závisí, samo- 
zrejme, od flexibility v sieti. Ani jeden 
modem nepadol z linky ani počas 
priebehu niekoľkých hodín. 

Juraj Šípoš 


Dodávateľ: AtTEL, s. r. o. 
tel.: 07 /444 577 58, 

www.attel.sk 

Cena: miniVigor 128 2499 Sk 
bez DPH, Taicom IS 128 PCI 
1930 Sk bez DPH 
Záruka: 1 rok 

Seagate TapeStor 20 GB Travan - USB/SCSI 



V minulom čísle sme vám prestavili zálohovacie 
zariadenia. Bohužiaľ, nám chýbal základ - páskové jed- 
notky, nakoľko sa nám ich nepodarilo získať do 
uzávierky. Prisľúbili sme vám, že sa k nim vrátime, no 
a dnes splníme tento sľub. 

Páskové mechaniky sú stále najzaujímavejším mé- 
diom, ktoré zaujme kapacitou a cenou. Rýchlosť mecha- 
ník zaznamenala výraznejší nárast, no stále je tu prob- 
lém s núteným prevíjaním pásky. Využívajú sekvenčný 
záznam, čiže ak chcete prečítať len jeden malinký súbor, 
tak čas potrebný na samotné čítanie sa predlžuje o čas 
previ nútia pásky na určené miesto. Rovnako ako keď si 
chcete pustiť napríklad tretiu skladbu na mag- 
netofónovej, alebo videokazete. Pri takom CD (DVD) to je 
okamžite, zatiaľ čo magnetofón musí prevíjať pásku. 

To je ich hlavná nevýhoda. Ak si aj odmyslíme 
rýchlosť stále ide o magnetický záznam, ktorý je možné 
poškodiť vplyvom vonkajšieho magnetického poľa. 
Páska je zvyčajne dobre chránená v masívnom puzdre, 
ale aj tak je vhodné skladovať ju mimo akéhokoľvek 
zdroja magnetického poľa. Nemusí to byť len klasický 
magnet! Magnetické pole vzniká napríklad aj v okolí 
reproduktorov, monitorov a podobne. Prečo sa potom 
používajú pásky? Lebo zálohovanie na magnetický pás 
je jednoduché a hlavne lacné! 

S páskovými mechanikami dostanete obvykle aj 
dobrý zálohovací softvér. Inak to nebolo ani v našom 
prípade. S páskami sa pracuje trochu inak ako s diska- 
mi. To je určené spôsobom záznamu. Lenže ak sa 
rozhodnete pre Segate, nebudete ľutovať. K mechanike 
totiž bol pribalený program Retrospect Express Backup 
vo verzii 5.15, ktorý umožňoval pohodlnú a prehľadnú 
archiváciu dát na páskové médium, rovnako ako 
obnovu dát z neho. 


Na testovanie sme použili rovnakú zostavu, ako pri 
predošlých testoch, aby ste mohli v prípade záujmu 
zrovnávať výsledky. Použili sme aj rovnaký balík testo- 
vacích súborov, ktorých celková kapacita bola čosi okolo 
400 MB. Testovali sme rýchlosť zápisu a rýchlosť čítania, 
pričom v tabuľke nájdete aj namerané časy potrebné na 
prevíjanie pásky. Dáta sa zapisovali a čítali pomocou 
dodávaného softvéru Retrospect 

A ako je to s kapacitou? Všade sa udáva kapacita 20 
GB, čo je trochu marketingový podvod. Skutočná kapa- 
cita médií typu QIC-3220 je polovičná, to znamená iba 
10 GB! Mechanika nám však umožňuje kompresiou 
kapacitu zdvojnásobiť takže sem možno zaznamenať 
skutočne až 20 GB dát, lenže v komprimovanom tvare. 



Pri kúpe sa presvedčte, aká je skutočná kapacita 
mechaniky a médií. Mechanika údajne dokáže čítať aj 
menšie kapacity, ale iba čítať Zápis na iné médiá nie je 
možný. Žiaľ, otestovať v praxi sme to nemohli, nakoľ- 
ko nám chýbali menšie médiá (QIC-3095 s kapacitou 
4/8 GB). 

Prvá testovaná mechanika bola v prevedení USB, 
teda externá mechanika. Vďaka USB môžete využiť aj 
MAC alebo notebook! Skrátka univerzálne rozhranie 
dneška. Rýchlosť záznamu je však veľmi pomalá. Veď 
rátajte so mnou, 20 GB dát podľa údajov výrobcu (trans- 
fer do 5.1 GB dát za hodinu) odzálohujete najskôr za 
4 hodiny, čo je viac ako dosť času. 

Na napájanie žiaľ, USB nepostačuje, preto je k me- 
chanike dodávaný externý adaptér. Nechýba ani zálo- 
hovací softvér a jedno čisté médium. Mechaniku môžete 
používať horizontálne aj vertikálne. K tomuto účelu je tu 
malý plastovo-gumený stojan. 

Naša druhá mechanika bola v internom prevedení 
SCSI. Znamená to ďalšiu investíciu do SCSI radiču. 
Mechaniku sme testovali s radičom ADAPTEC 2904 
v prevedení PCI. Montuje sa do voľnej 3,5" pozície pre 
klasickú disketovú mechaniku. Ak nemáte voľnú pozí- 
ciu, nezúfajte. V škatuli je motážna sada s redukčným 
rámikom pre 5,25" mechaniku. Inštalácia bola bezprob- 
lémová. K mechanike je dodávaný štandardne aj softvér 
Seagete Backup Exec, no pre účely testu sme použili 
Retrospect Backup z USB verzie. 



Interné prevedenie nemá veľké nároky na hardvér. 
Pohodlne ho nainštalujete aj do starého počítača, teda 
za predpokladu, že sa vám na ňom podarí rozchodiť 
Windows 9x a počítač je vybavený radičom SCSI. 
Výrobca udáva ako minimum počítač 386DX s 8 MB 
RAM, radič SCSI/SCSI-2 a 10 MB na disku. 

Náš test dokázal výrazne vyššiu rýchlosť v prípade 
použitia internej mechaniky (rýchlejší zápis, rýchlejšie 
čítanie), čo je celkom pochopiteľné, vzhľadom na prie- 
pustnosť dát jednotlivých rozhraní. 

Záver: Každá má nejakú výhodu. Interné prevedenie 
je rýchlejšie, no bez radiča SCSI s nim veľa nenarobíte. 
Pomalšie USB je zase ľahko prenosné na ľubovoľný 
počítač, takže s ním jednoducho môžete zálohovať dáta 
z niekoľkých PC. Externú mechaniku môžete skladovať 
v bezpečí spolu s mechanikou, takže v prípade katas- 
trofy si dokážete pomôcť sami, nevýhodou je jej nízka 
rýchlosť 

Jednoduchá inštalácia, jednoduchá obsluha, 
jednoducho Seagate. Nezabudnite, že zálohovanie trvá 
len pár minút, ale môže vám v prípade katastroíý 
zachrániť mesiace tvrdej práce... 


čas je v tvare mimsec 

USB 

SCSI 

Príprava na zápis: 

4:00 

1:45 

Začiatok zápisu: 

4:00 

1:45 

Koniec zápisu: 

18:30 

7:50 

Koniec kontroly: 

34:30 

15:00 

Prevíjanie: 

0:48 

0:20 

Čítanie - obnova dát: 

10:37 

7:02 

Rewind: 

11:05 

7:18 

Mazanie pásky: 

3:34 

3:37 



Juraj Redeky 


Seagate TapeStor 20 GB Travan - USB/SCSI 
Zapožičal: Seagate Technology, tel.: +33(0)141861000, 
www.seagate.com, Cena: interná verzia od 15700 Sk, 
cena 20 GB média od 1900 Sk, Záruka: 2 roky 
SCSI radič ADAPTEC zapožičal: BGS Distribution a.s., 
tel.: 07/49101525, www.bgsdistribution.sk 
Cena: približne 1953 Sk (podľa predajcu) 

Záruka: 2 roky 


DVD SoFtvérové INoviNky 


Po menšej prestávke sme tu opäť s DVD novinkami. 
Čo nového vo svete DVD titulov? Ako sme vás už infor- 
movali na Slovensko sa začali konečne dovážať DVD 
disky spoločnosti Paramount vďaka novému DVD dis- 
tribútorovi spoločnosti Demar. Tento na najbližšie me- 
siace pripravuje sériu filmov Startrek, alebo bláznivú 
sériu komédií Bláznivá strela 1 až 33 a 1/2. Samozrejme 
to nie je všetko. V júli sa dočkáme série špionážnych 
filmov ako je Vysoká hra patriotov, Jasné nebezpečenst- 
vo (oba s neohrozeným H. Fordom), či legendárny Hon 
na ponorku (Červený Október). Nádielka je viac ako 
bohatá. Bohužiaľ vám pre nedostatok priestoru 
nemôžem popísať celý distribučný plán, ktorý obsahuje 
zhruba stovku titulov na tento rok. Kopletný zoznam aj 
s predbežnými termínmi distribúcie spolu s recen- 
ziami niektorých pripravovaných titulov nájdete na 
www.dvdonline.sk 

Intersonic má neuveriteľnú smolu. Ešte stále sa 
nepodarilo vydať dlho očakávaný sci-fi titul Piaty 
Element. Ako nám potvrdilo vedenie spoločnosti 
zdržanie nie je spôsobené našou stranou a nie je 


možné ho nijako ovplyvniť Môže za to zahraničný part- 
ner, ktorý z nepochopiteľných dôvodou pozdržal celú 
dodávku. Ako malú náplasť nám ponúkli skvelú 
komédiu Môj sused zabiják, horor Dom Hrôzy a pri- 
pravujú pár akčných filmov s Jean Claude Van Dam- 
mom. Kedy bude nešťastný element nikto netuší. Údajne 
by už mal byť vylisovaný a je len otázkou dní, kedy sa 
ho konečne podarí dopraviť na Slovensko. Pripomínam, 
že naši čitatelia si recenziu tohto DVD mohli prečítať už 
v januári v čísle časopisu PC Space. 

Warner má pre nás prostredníctvom spoločnosti 
Gregor Multimedia tiež zopár vážnych trhákov. Tak pre- 
dovšetkým všetkých fanúšikov Matrixu určite potešil 
akčný film Romeo musí zomrieť od producentov 
Matrixu. Okrem skvelého filmu vyniká DVD disk aj boha- 
tou hodinovou bonusovou výbavou. Momentálne sa 
objavila séria filmov o neohrozenom detektívovi 70. ro- 
kov SHAFTovi (čierny Derrick), pár remasterovaných ti- 
tulov zo série filmov Alftréda Hitchkocka a akčné trháky 
ako sú Air Force One, Hurikán v Ringu, Skala, Hviezdna 
pechota, Face Off... 

V Bontone sa konečne objavil takmer oscarový titul 
Musíme si pomáhať (s Bolkom Polívkom v hlavnej roli). 
Ďalší skvelý český titul Samotári má mierne oneskorenie 
oproti pôvodnému plánu. A zahraničie? Favoritom sú 
Charlieho Andeli spolu s filmom Podfu(c)k. Pripravujú sa 


hororový triler Pod povrchom, kultový sci-fi Dune 
(pamätáte si na hru Dune?) a akčná komédia Pravdivé 
lži. Tešiť sa môžete aj na klasiku 80. rokov ako sú Modrá 
lagúna, 9 a 1/2 týždňa, či Kramerová vs Kramer... 

Viac informácií hľadajte na www.dvdonline.sk (jr) 


Súťaž o DVD 


Správna odpoveď z minulého čísla: 

Myšiak Stuart Little 

Výherca: R. Pena z, Levoča 

Cenu do súťaže venovala spoločnosť XXL-Multimedia. 

Nová súťažná otázka: 

Napíšte nám, čo znamená skratka DVD a koľko zák- 
ladných regiónov v rámci DVD existuje. 

Svoje odpovede zasielajte na adresu redakcie, alebo 
prostredníctvom www.dvdonline.sk 

PREdsTAVUjE 


DiqÍTÁlNy Fotoaparát Canon PowerSIiot Pro90 IS 



Kompaktný digitálny fotoaparát, ktorý zaujme na 
prvý pohľad. Má rozlíšenie typické pre dnešnú dobu - 
disponuje snímacím prvkom s 3,34 mega pixelmi, 
10-násobným optickým zoomom, má diaľkový ovládač, 
LCD display, blesk a zaujímavý dizajn. 

To všetko sú dnes bežné veci. Čím je prístroj výni- 
močný? Myslím, že to bude STABILIZÁTOR OBRAZU. 
Áno, funkcia, ktorá je výsadou lepších videokamier bola 
použitá v digitálnom fotoaparáte! Aký to má praktický 
význam? K čomu to je dobré? 

Pri snímaní videa je to jasné. Zabraňuje „traseniu" 
obrazu (dôsledok trasúcich sa rúk, roztrasenej kamery 
- snímanie za pohybu). Pri fotoaparáte je dôležité 
pri stlačení spúšte netriasť prístrojom. Hned, ako sa 
otvorí uzávierka, nesmie sa s aparátom hýbať. Prudký 
pohyb v tomto okamihu môže spôsobiť nevhodné roz- 
mazanie obrazu. To je logické, lebo vlastne snímate 
„pohybujúci" sa objekt voči objektívu fotoaparátu. Preto, 
ak chcete dobré fotografie, je vhodné umiestniť prístroj 
na stabilný statív a použiť diaľkové ovládanie spúšte. 
V krajnom prípade vám dobre poslúži aj oneskorená 
spúšť Pri stlačení spúšte totiž môžete nechtiac svoj- 
voľne ešte prudko pohnúť rukou, čo spôsobí rozma- 
zanie záberu. 

Všetko, samozrejme, závisí od rýchlosti pohybu 
(trhnutia) a rýchlosti uzávierky. Tá závisí hlavne od 
osvetlenia scény, ktorú snímate. Pri slabšom osvetlení 
je potrebné otvoriť uzávierku na dlhší čas, a tým sa 


výrazne zvyšuje riziko „nepodarenej" fotografie. Toto je 
problém hlavne klasických fotoaparátov, lebo digitálne 
zväčša neumožňujú precíznejšie manuálne nastavo- 
vanie. Jednoduchý, rýchly CVAK, pri ktorom sa rýchlo 
nasníma obraz. 

Preto je veľmi ťažké s digitálnym fotoaparátom uro- 
biť pekné „umelecké" fotografie a ešte ťažšie je foto- 
grafovať „nočné" scény, kde treba otvoriť uzávierku na 
extrémne dlhý čas... 

PowerShot umožňuje viac nastavení ako bežný 
digitálny fotoaparát. Má výborné možnosti manuálneho 
fotografovania. Rýchlosť uzávierky sa dá napríklad voliť 
v rozpätí od 1/1000 sekundy až do 8 sekúnd. Pri zaos- 
trovaní sa dá, samozrejme, vypnúť automatika. 
Ohnisková vzdialenosť objektívu je ekvivalentom 37 až 
370 mm vzhľadom na kinofilm. Môžete si zapnúť digi- 
tálny Zoom (2x a 4x), čiže sa dá dosiahnuť „digitálne" 
až 40x ZOOM. Citlivosť je možné voliť v rozsahu od ISO 
50 do ISO 400 a clona má rozsah od F2,8 až po F8,0. 

Disk je dodávaný s 16 MB pamäťovým modulom, 
vzhľadom na maximálne ponúkané rozlíšenie 1856 x 
1392 nie je až tak veľa. Snímať môžete obrázky bez 
kompresie (RAW), s kompresiou JPEG (progresívny 
scan - zmenšuje kapacitu pri zachovaní kvality), ale aj 
zvuk (WAV audio - mono) a aj video (AVI s JPEG kom- 
presiou). Sníma síce len malé rozlíšenie s rýchlosťou asi 
15 obrázkov za sekundu (čo je asi polovica klasického 
záznamu - PAL/NTSC), no pre účel, na ktorý je určený 
to vyhovuje. 

Zo zmenšujúcim sa rozlíšením rastie počet 
získaných záberov. Okrem spomínaného vysokého 
máte k dispozícii stredné (1024 x 768), malé (640 x 
480) a filmové (320 x 240). Ak vám dodávaná pamäť 
nestačí, môžete si dodávaný 16 MB modul vymeniť za 
iný Compact Flash typu I a II. Dá sa, samozrejme, použiť 
aj MicroDrive zabudovaný do CF mo-dulu typu II. 

Za samozrejmosť považujem zabudovaný blesk. Ten 
je ukrytý nad objektívom, ale v prípade potreby auto- 
maticky vyskočí. Ak chcete viac, k prístroju sa dá 
dokúpiť aj externý blesk. 

Zaujímavé je napríklad aj diaľkové ovládanie (infra). 
Prístroj má dve zobrazovacie jednotky - elektronický 
hladáčik s korekciou (optika - napríklad pri očnej chybe 
dokáže nahradiť okuliare) a odklopný 1,8" LCD displej. 
Ten je navyše aj otočný. Dá sa preklopiť okolo svojej osi, 
a pritom sa preklopí aj obraz, takže nevidíte svet „hore 
nohami". Túto funkciu možno doceníte pri „autofo- 
tografovaní" so spomínaným diaľkovým ovládaním. 


Atramentová tIačíareň Canon $600 



K digitálnemu fotoaparátu sa hodí dobrá farebná 
tlačiareň - na test sme dostali aj pozoruhodný model 
atramentovej tlačiarne. 

Na prvý pohľad nič extra výnimočné. Tlačiareň 
možno pripojiť pomocou USB, alebo paralelného 
portu k počítaču. Canon nevyužíva technológie, ktorý- 
mi sa hrdí HP (známe PhotoRET) a na dosiahnutie 
najvernejšej PFIOTO tlače využíva technológiu 
BubleJet plus Microfine Dropie! Maximálne dosiah- 
nuté rozlíšenie je takto 2400 x 1200 DPI. 

Automatický podávač má zásobník na 100 listov 
papiera, pričom použiť sa dá všetko od obálok, cez 
transparentné a nažehlovacie fólie až po hrubší 
a Photo papier. Skrátka všetko od 54 po 105 g/m 2 cez 
automatický podávač a ručne ešte o kúsok viac. 

V najvyššej kvalite v režime Photo sa dajú urobiť 
pomerne kvalitné fotografie, no pri detailnejšom skú- 
maní je ešte vidieť malý raster. Našťastie, na fotky sa 
nepo-zeráte lupou. 

Tlač je pritom veľmi tichá a hlavne rýchla! Za minú- 
tu vytlačí 15 čiernobielych a 10 farebných nor- 
novaných strán. Náš test išiel do hĺby, skúšali sme 
tlačiť náročné testovacie stránky. Tlač začala prakticky 
ihneď po odoslaní dá! Náročnejší ČB textový doku- 
ment (tabuľka) vytlačil za necelých 7 sekúnd a veľmi 


M E 

Fotoaparát urobí dobrú fotografiu pri akomkoľvek 
osvetlení - aj pri 100-percentnej tme! Spúšť funguje na 
dve stlačenia (ako býva zvykom). Prvé (50 %) spustí 
zaostrovanie. Pri slabom, alebo nulovom osvetlení sa 
zapne malé osvetlenie pre lepšie zaostrenie. Ihneď po 
stlačení spúšte „nadoraz" sa aktivuje blesk. A výsledok? 
Takmer perfektný záber aj bez osvetlenej scény. 

Nie všetko sa mi však páčilo. Prekážalo mi 
približovanie (zväčšovanie). Optika napríklad ne- 
dokázala urobiť ostrý záber z malej vzdiale- 
nosti. Nefungovalo tu čosi ako MACRO režim. 
Ako jeho náhrada zaň tu je 10-násobný optický 
ZOOM. Vďaka nemu sa dá urobiť mikrodetail 
aj z väčšej vzdialenosti. Nedoriešene na mňa pô- 
sobí aj obsluha priblíženia. Tá je niekde na polceste 
medzi digitálnym (obsluha pomocou tlačidla - obvyk- 
le hore pri spúšti) a klasickým prístrojom („stredové" 
koliesko na objektíve). Krútite totiž kolieskom, ktoré 
je vlastne prepínačom (JOG ovládač), umiestne- 
ným na špičke objektívu. Trochu netypické riešenie, 
hlavne pre digitálny fotoaparát Chvíľu som si na 
to musel zvykať, čo ma spočiatku zdržovalo. Nebolo 
to prirodzené (aspoň pre mňa). 

A potom tu ešte máme problém s transferom dát do 
počítača. Ide to cez USB, takže prebehne pomerne rých- 
lo, lenže na presun sa používa vlastný CANON pro- 
gram. Tento je prehľadný, má vstavaný jednoduchý 
bitmapový editor, no nie je to ono. Osobne mi je prí- 
jemnejšie riešenie využívané napríklad pri čítačkách 
pamäťových kariet. Mám rád riešenie, kde sa vytvorí vir- 
tuálny drive a cez neho obsluhujete pamäťovú kartu 
rovnako ako disketu. V našom prípade sa na CANON 
nedajú nahrať nejaké „cudzie" dáta a použiť fotoaparát 
ako prenosný disk. 

Záver: Canon PowerShot Pro90 IS má zaují- 
mavé vlastnosti, zaujímavé funkcie, výborné vysoké 
rozlíšenie a atraktívny dizajn, ale všetko to je 
vyvážené vyššou cenou. Pokiaľ však na to máte, 
získate dobrý digitálny fotoaparát s výbornou opti- 
kou, na ktorý sa dá spoľahnúť takmer v každej 
situácii. Profesionál ocení možnosť dokú- 
penia bohatého príslušenstva, ako sú rôzne filtre, 
blesk, objektívy, čítačku pamäťových kariet a po- 
dobne. Mimochodom, toto je jeden z ocenených 
exponátov na tohtoročnej výstave Cofax 2001 v súťaži 
počítadlo. 

Juraj Redeky 


Zapožičal: European Peripherals s.r.o., 
tel.: 07 / 444 50 425, www.europeri.sk, 

Cena: 60.503,- Sk bez DPH, Záruka: 6 mesiacov 


náročný farebný wordový dokument s jednoduchou 
grafikou asi za minútu. Fotografiu v tej najlepšej 
kvalite (vyše 100 M B testovací obrázok) dokázal z 
programu Photoshop vytlačiť za rovné tri minúty, 
pričom z toho asi 30 sekúnd trvalo spracovanie v PC 
(príprava na tlač). 

Tlač je pritom ekonomická, nakoľko využína štyri 
samostatné atramentové zásobníky. Znamená to, že 
ak sa vám minie žltá, nemusíte meniť celú kazetu. 
Každý zásobník možno meniť samostatne a má život- 
nosť cca 390 strán pri normovanom 5-pecentnom 
pokrytí. 

Záver: Tlačiareň pre všetkých. Uspokojí hádam aj 
tých najnáročnejších používateľov. Ekonomická, 
kvalitná a hlavne rýchla tlač sú jej hlavné pred- 
nosti. Tlačí rovnako dobre textové dokumenty, ako 
kvalitné digitálne fotografie. Rýchle USB rozhranie, 
tichá tlač, pekný dizajn, nízka spotreba, široká škála 
použiteľných médií - skrátka pre každého niečo. 
A nielen pre PC. Okrem podpory všetkých verzií 
Windows (3.x až 2000) sú dodávané ovládače aj pre 
MacOS (v spolupráci s USB). 

Juraj Redeky 


Zapožičal: European Peripherals s.r.o., 
tel.: 07 / 444 50 425, www.europeri.sk, 

Cena: 9.980,- Sk bez DPH, Záruka: 12 mesiacov 
zásobník - farebný: 266,- Sk bez DPH (každá farba) 
zásobník - čierny: 291,- Sk bez DPH (veľký) 

SAMSUNG SV-DVD1 E = DVD+VHSH! 



O tomto prístroji som sa dozvedel úpl- 
nou náhodou. Musím povedal; že môj prvý 
dojem bol viac ako dobrý. Predný panel 
obsahuje šuplíček pre DVD a otvor pre VHS 
kazetu. Dostatočne veľký displej zobra- 
zuje všetky potrebné základné informácie 
o stave prístroja. K samotnému nastavova- 
niu sa využíva SETUP, ktorý sa nastavuje na 
TV obrazovke. 

Menu je prehľadné, čiastočne grafické. 
Zvoliť si môžete niektorý zo siedmich sve- 
tových jazykov. Bohužiaľ, chýba tu SK/CZ. 
Rovnako šikovne sa dajú po prepnutí do 
DVD módu nastavovať funkcie DVD prehrá- 
vača (predvoľby pre MENU, titulky, audio, 
obrazový výstup, audio výstup a podob- 
ne). Režim obrazu ponúka klasické mož- 
nosti - 4:3, 16:9 a Pan and Scan. Špeciálnu 
funkciu má klávesa ZOOM, ktorou je 
možné až štvornásobne zväčšiť obraz. 
Ten pritom nie je pixelatý, len mierne 
rozmazaný. 

Celý prístroj je určený pre európsky trh. 
Z toho dôvodu je v prevedení PAL B/G - 
D/K. Skúšal som prehrávať DVD nahrané 
v norme NTSG Nepostrehol som najmenšie 
problémy, až na to, že prístroj je pre región 
2 (Európa, Japonsko), čiže R-l disky v ňom 
neprehráte. Neviem o možnosti „odbloko- 
vať" prehrávač, ale to neznamená, že ne- 
existuje. Možno je len otázkou času, kedy 
sa čosi také objaví na internete. Prístroj 
zvládol aj napaľované CD-R (aj RW) a DVD- 
R médiá. Vzhľadom na použitú optiku sa 
dajú očakávať dobré výsledky aj v prípade 
použitia DVD-RW médií. 

Zaujímavé je pripojenie k TV prístroju. 
Klasické DVD totiž nemá vlastný RF mod- 
ulátor, takže sa k TV pripája pomocou VHS, 
S-VHS, alebo SCART (EURO-AV). Tu je situá- 
cia trochu iná, nakoľko DVD obsahuje aj 
VHS rekordér, takže môžete použiť úplne 
klasickú anténnu zásuvku. Nechýbajú ani 
spomínané „klasické" možnosti výstupu. 
Pre úplnosť len dodávam, že vzadu sa 
nachádzajú až dva Euro-AV konektory (s 
plným výstupom aj pre RGB). 

Pokiaľ si myslíte, že môžete kopírovať 
(nahrávať) DVD na videokazetu, tak sa 
mýlite. Pokiaľ prístroj detekuje ochranu, 
odmietne disk skopírovať a miesto toho 
vám ponúkne iba chybové hlásenie. Disky 
bez ochrany a Video CD skopírujete hravo. 
Stačí vám jediné tlačidlo - COPY. 

Samsung dokáže nahrávať vo veľmi 
slušnej kvalite (aj s indexovaním) na všetky 
bežné VHS kazety. Vie dokonca prehrávať 
aj S-VHS nahrávky. Za samozrejmosť pri 
šesťhlavovom videu považujem možnosť 
stereo záznamu v SP / LP móde. Nahrávať 
môžete aj z externého zdroja (videokamera, 
satelit). Konektory by mohli byť vyvedené 
na čelný panel, kvôli lepšiemu prístupu, no 
nepovažujem to za vážnu chybu. 

Čo sa týka audio možností DVD, tak 
prehrávač nemá zabudovaný DD 5.1 
dekóder. Výstup je možný v STEREO cez 2x 
cinch (tu ponúka virtuálny 3D sound), 


alebo digitálne na 5.1 kanálový dekodér. 
Na výber máte optický aj koaxiálny kábel. 
Prístroj má možnosť zapnúť výstup i v DTS 
móde, čo dnes ešte príliš nevyužijete, 
vzhľadom na nedostatok titulov v DTS. 

Hoci to nikde v manuáli nie je spomí- 
nané, prístroj dokáže prehrávať i MP3 
disky. Po vložení CD si načíta jeho štruk- 
túru. Dokáže prehľadávať i podadresáre. 
Škoda len, že skracuje názvy na 8 znakov. 
Prehrávať možno iba základné dátové toky 
ako 48, 44, 32 kHz Stereo pri toku 
64-168 kb/s. 

Čelný panel obsahuje len základné 
klávesy určené skôr na obsluhu VHS. Pre 
plnohodnotnú obsluhu je určené masívne 
diaľkové ovládanie. Špeciálne pre pohyb 
v menu a obsluhu DVD sa v jeho spod- 
nej časti nachádza miniatúrny joystick, 
ktorý po stlačení v nulovej polohe na- 
hrádza aj tlačidlo ENTER. Toto riešenie 
neobľubujem, no musím uznať, že funguje 
spoľahlivo. Číselné klávesy sú fosforové, 
aby bola jednoduchšia obsluha aj v tme 
- svetielkujú. 



Záver: Spočiatku som k Samsungu pris- 
tupoval veľmi skepticky, no môj názor na 
túto značku som po teste výrazne zmenil. 
Prekvapili ma možnosti, kvalita a aj rozum- 
ná cena. Je to skutočne solídny prehrávač 
zrovnateľný zo špičkou v tejto oblasti. 
V ovládaní trochu cítiť vplyv firmy Philips. 
Každopádne špičkový prehrávač pre všetky 
formáty od Audio CD, cez Video a SVideo 
CD až po najrôznejšie DVD formáty. 
Prehráva rovnako dobre veľké 12 cm CD, 
ako malé 8 cm single. Ako VHS rekordér 
môžem tiež iba odporúčať Iste, že COMBO 
riešenie má jednu veľkú nevýhodu. Ak sa 
vám pokazí jeden prístroj, musí ísť do servi- 
su kompletne, no v prípade dvoch je rov- 
naká situácia prijateľnejšia. Na druhej 
strane zaberá iba polovinu miesta. Skvelý 
obraz, skvelý zvuk a jednoduchá obsluha. 
Som zvedaný, kto bude nasledovať žiarivý 
príklad Samsungu... 

Juraj Redeky 


Zapožičal: TPD - Tovar Pre Domácnosť, 

tel.: 07/6224 7944 

AKCIOVÁ CENA: 22.999,- Sk s DPH!!! 

Záruka: 

ZÁkUdNé dosky Canyon CIN-6SP2AS a CN 65KM2 


Nedávno sme mali možnosť zoznámiť sa 
s dvoma doskami od firmy Canyon - základnou 
doskou CN-65KE a CN-65KM2. Prvá je osadená 
čipsetom Intel 815EP a druhá 815E. Sú určené pre 
procesory platformy Socket370 a obsahujú inte- 
grovaný radič IDE pre štyri zariadenia. Pozrime sa 
na ne podrobnejšie. 

Technické vlastnosti 

Čipset Intel 815EP a 815E predstavujú riešenia 
v rade 815, sú teda určené pre pamäte SDRAM. 
Keďže sú pre platformu Socket370, sú určené pre 
procesory Intel Pentium III a Intel Celeron FC-PGA 
370, Celeron PPGA 370 do 900 M Hz, alebo VIA 
Cyrix III s frekvenciou do 733 MHz. 



Základom prvej dosky CN-6SP2AS je čipset Intel 
815EP, teda obvody FW82815EP a FW82801BA. 
Podporuje 66 až 133 MHz FSB, dva kanály IDE 
s podporou Ultra DMA-100 a má zabudovaný 
zvukový kodek AC97. Na doske je zabezpečená 
podpora pamäte SDRAM s kapacitou 32MB - 
512MB, ktorá je riešená tromi slotmi DIMM. Tie 
majú, na rozdiel od zvyklostí, prehodené poradie 
(DIMM2, DIMM1, DIMM3). Doska obsluhuje jeden 
slot AGP 4x/2x/lx Pro, päť slotov PCI (Master) 
normy PCI 2.2 a jeden slot CNR (Communication 
Network Riser). Čipset je vybavený chladičom. 

Doska má tradičné rozmery ATX a nachádzajú 
sa na nej bežné konektory pre paralelný port, dva 
sériové (jeden ako externý), štyri USB porty (z toho 
dva ako externé), dva konektory pre IDE, jeden 
FDD a bežné konektory na pripojenie audia. Doska 
tiež obsahuje tri konektory na pripojenie ventilá- 
torov (procesor, čipset, zdroj), jumper na vyma- 
zanie pamäte CMOS, konektory na pripojenie kari- 
et podporujúcich funkciu Wake On Ľan, uzamknu- 
tie programovania oblasti Boot Block systému 
Bios. Ďalej je možné pripojiť externý snímač teplo- 
ty, napríklad pre grafickú kartu, ktorý je dodaný v 
balení. Na doske sa nachádza aj prepínač na pov- 
olenie funkcie zapnutia počítača klávesnicou 
alebo myšou typu PS/2 a prepínač na nastavenie 
frekvencie FSB (Auto, 100 MHz, 133 MHz). 

Award Bios dovoľuje priame nastavenie časo- 
vania pamätí, zmeny frekvencie FSB i napájania 
procesora, hoci sa štandardne používa automat- 
ické nastavenie. 

Druhá základná doska CN-65KM2 predstavuje 
integrované riešenie, vhodné najmä pre kance- 
lárie. Je osadená čipsetom 815E, teda obvodmi 
Intel 82815 a 82801BA. Je prakticky totožný 
s predchádzajúcim typom, až na to, že obsahuje 
integrovanú grafickú kartu. 

Doska je vyhotovená v rozmeroch Micro ATX. 
Integrovaná grafická kartu je typu AGP s akcel- 
eráciou 2D a používa 4 MB zdieľanej pamäte 

s operačnou. Obsluhuje jeden slot AGP 4x/2x/lx, 
tri sloty PCI (Master) normy PCI 2.2 a jeden slot 
CNR (Communication Network Riser). Na doske je 
zabezpečená podpora pamäte SDRAM s kapacitou 
32MB - 512MB, ktorá je riešená tiež tromi slotmi 
DIMM, tentoraz v obvyklom poradí. Doska obsaho- 
vala aj integrovanú zvukovú kartu s procesorom 
Creative (ekvivalent karty PCI 128). Ostatné vlast- 
nosti boli prakticky identické s predchádzajúcim 
modelom. 

Dodávka a inštalácia 

Dosky boli dodané v tradičnej papierovej škatuli 
s príslušenstvom, ktoré zahŕňalo 80-žilový kábel 
pre HDD kategórie Ultra DMA - 66/100 MHz, FDD 
kábel, inštalačné CD, návod, čidlo termistora pre 
externé meranie teploty a externý kábel COM2. 

Inštalácia prebehla tradične jednoducho. Ako 
pamäť sme použili SDRAM PC133 1 x 128 MB, 
ktorá pri tejto frekvencii dovoľuje nastaviť CL (CAS 
Latency) = 3. Ako procesor sme použili Intel Pen- 
tium III 667 MHz EB (5 x 133 MHz), ako grafickú 
kartu sme použili videoakcelerátor GeForce2 MX s 
32 MB RAM vo vyhotovení AGP 4x s tým, že sme 
integrovanú grafickú kartu v druhej doske zakáza- 
li. Nainštalovali sme pevný disk Western Digital 
Caviar 200BB so 7200 otáčkami, kapacitou 20 GB 
a podporou Ultra DMA - 100 MHz. Operačný sys- 
tém MS Windows 98 SE ENG bol doplnený naj- 
novšími ovládačmi pre čipset triedy Intel 815 
a radič IDE z internetu, ako aj drivermi Detonátor 
pre grafickú kartu a prostredím MS DirectX 8.0a. 

Ako sme testovali 

Obidve základné dosky sme testovali pri čo 
najrýchlejšom nastavení parametrov Setup systé- 
mu BIOS. Vzhľadom na použitú pamäť sme však 
museli nastaviť čo najpomalšie hodnoty časovania 
pamätí, okrem frekvencie. Vyskúšali sme aj novú 
verziu softvéru 3DMark 2001 (pri nastavení T&L 
Software). Testy sme vykonali viackrát a použili 
sme priemernú hodnotu. Pre všetky testy sme 
použili grafický režim 1024 x 768 x 32 bit, iba pre 
Quake3 sme použili 1280 x 1024 x 32 bit 

Výsledky a záver 

Dosky predstavujú jednoduché a kvalitné rieše- 
nie, vhodné ako alternatíva rozšírených, no často 
problémových čipsetov VIA. Pri testovaní sme 
nezaznamenali nijaký problém a obidve dosky 
pracovali spoľahlivo. Výhodou sú aj základné 
možnosti na pretaktovanie. Výkon majú približne 
rovnaký, rozdiely sú spôsobené viac-menej štati- 
stickou odchýlkou a presnosťou použitých metód. 


Výsledky ukázali veľmi miernu prevahu výkonu 
dosky CN-6SP2AS nad doskou CN-65KM2 v gra- 
fickej časti, čo je prirodzený následok väčšiny 
dosiek s integrovanou grafikou. 


VÝSLEDKY TESTOV 


WinBench 99 



CN-6SP2AS 

CN-65KM2 

CPU Mark 

62,2 

62,6 

FPU Mark 

3 540 

3 540 

Business Disk 



WinMark (kB/s) 

7 440 

7 425 

High End Disk 



WinMark (kB/s) 

19 400 

18 900 

Business Graphics 



WinMark 

298 

296 

High End Graphics 



WinMark 

811 

807 

3D WinBench 2000 



CN-6SP2AS 

CN-65KM2 

FPS 

59,8 

59,8 

WinStone 99 



CN-6SP2AS 

CN-65KM2 

Body 

30,8 

31,2 

SiSoft Sandra 2001 



CN-6SP2AS 

CN-65KM2 

CPU Dhiystone (MIPS) 

1752 

1866 

FPU Whetstone (MFLOPS) 

898 

895 

Multimedia Integer SSE (it/s) 

3619 

3623 

Multimedia Integer FPU (it/s) 

4428 

4433 

Memory CPU (MB/s) 

324 

326 

Memory FPU (MB/s) 

375 

370 


Quake 3 Aréna 


CN-6SP2AS CN-65KM2 


FPS 

14,4 

14,4 


3DMark 2001 



CN-6SP2AS CN-65KM2 

Body 

1196 

1187 


WinTune 98 



CN-6SP2AS 

CN-65KM2 

CPU Integer 

1973,494 MIPS 

1973,078 MIPS 

CPU Floating Point 

771,1964 MFLOPS 

771,0834 MFLOPS 

Video(2D) 

99,81194 MPixels/s 

99,50558 Mpixels/s 

Direct3D 

104,3775 MPixels/s 

104,3421 Mpixels/s 

OpenGL 

34,64165 MPixels/s 

34,64527 Mpixels/s 

Memory 

1379,613 MB/s 

1370,568 MB/s 

Cached Disk 

134,8394 MB/s 

132,13 MB/s 

Uncached Disk 

13,02428 MB/s 

11,83464 MB/s 


Stanislav J. Manca 


Zapožičal: ASBIS SK, s.r.o., Icl.: 07/4487 1589 

www.asbis.sk, Cena bez DPH: CN-6SP2AS: 
4012 Sk, 65KM2: 3900 Sk, Záruka: 2 roky 

Zaujímavé 17 " MONÍTOny 


17 palcové monitory sa postupne svojou cenou 
a ponúkanými parametrami stávajú štandardnou 
súčasťou novo kupovaných počítačov do domácností 
a do kancelárií. Aj vzhľadom na možnosti súčasných 
grafických adaptérov, kúpa 15" alebo 14" monitora je 
v dnešnej dobe iba nerozumný kompromis. V dolnom 
cenovom spektre sa nachádzajú 17 palcové monitory 
s menej výkonnou elektronikou alebo obrazovkou 
poskytujúce maximálne ergonomické rozlíšenie 1024 
x 768 @ 85 Hz (maximálne 1280 x 1024 @ 60 Hz). 
Fajn na písanie vo Worde, alebo na prácu v Exceli, ale 
na 17 palcovej obrazovke je možné „vtesnať" pod- 
stane viacej údajov, čo oceníte pri práci s grafikou, 
DTP alebo pri hraní. 

Testovanie prebehlo s grafickou kartou ATI Radeon 
VE, pri rozlíšeniach 1024 x 768 x 32 bpp, 1280 x 1024 
x 32 bpp a 1600 x 1200 x 32 bpp. Monitory sme pred 
testovaním nechali vždy 20 minút bežať z dôvodu 
zaručenia stabilizovaných parametrov obrazovky. 


Monitor AOC Spectrum 7Klr+ 



Ide o najvýkonnejší z ponuky monitorov AOC, preto 
sme boli zvedaví, aké možnosti bude poskytovať 
Monitor poskytuje maximálne rozlíšenie 1600 x 1200 
s obnovovacou frekvenciou 75 Hz a spĺňa normu TCO 
99. Vo verzii 7KlrA sú v stojane zabudované repro- 
duktory. 

Základné parametre: 

• uhlopriečka 17" (viditeľná 40,6 cm - 16") 

• rozostúp bodov 0,25 mm 

• maximálne rozlíšenie 1600 x 1200 bodov @ 75 Hz 

• optimálne pracovné rozlíšenie 1280 x 1024 @ 85 Hz 


• spĺňa vyžarovacie normy TCO 99, MPRII 

• podpora P&P VESA DDC 1/2B 

• obrazová frekvencia hor. 30 až 95 kHz, ver. 50 
- 160 Hz 

• šírka pásma bodu max. 200 MHz 

• maximálny príkon 120 W 

• 2 W stereo reproduktory zabudované v stojane 

• rozmery 41,0 x 44,0 x 42,0 cm 

• hmotnosť 17,8 kg 

• cena: 11 819 Sk 

Možnosti ovládacieho menu sú štandardné, nechý- 
ba nastavenie rozmerov, pozície a geometrie obrazu 
(súdkovitosť trapezoid, poduškovitosť, paralelogram 
a rotácia), farieb a redukcia moiré. Ovládanie je reali- 
zované pomocou kolečka, pri nastavovaní parametrov 
sa v celku osvedčilo. Monitor pri testovaní podporoval 
uvádzané frekvencie, pri rozlíšení 1024 x 768 dokon- 
ca dosiahol obnovaciu frekvenciu 100 Hz. Pri testova- 
com rozlíšení 1280 x 1024 @ 85 Hz monitor vykazo- 
val dobré farby a rozlíšenie, rovnako dobrá bola aj 
geometria a konvergencia, zaznamenané odchýlky 
boli zanedbateľné. Obraz nevykazoval žiadne moiré. 
Čitateľnosť textu bola v poriadku. Zmena rozmerov 
obrazu pri striedaní bielych a čiernych obrazcov bola 
mierne viditeľná. Dobrý dojem z obrazu kazilo mierne 
rozmazanie obrazu (najmä pri okrajoch obrazovky), 
toto sa dalo čiastočne eliminovať znížením obnovo- 
vacej frekvencie. Rovnakými vlastnosťami disponoval 
obraz aj pri rozlíšení 1600 x 1200 @ 75 Hz. Pri 1024 
x 768 @ mal obraz dobré vlastnosti, spomenutá 
zhoršená ostrosť sa nevyskytovala. Monitor poskytuje 
výborný pomer cena/výkon a prijateľné vlastnosti pre 
domáce i kancelárske použitie. 


Zapožičal: SOFOS s. r. o., 
teľ: 07/54773980, 

www.sofos.sk, 


Daewoo 720D 

Rovnako aj tento model poskytuje Monitor rovnako 
poskytuje maximálne rozlíšenie 1600 x 1200 s 
obnovovacou frekvenciou 75 Hz, za zmienku stojí 
jeho nízky príkon. 

Základné parametre: 

• uhlopriečka 17" (viditeľná 16") 

• rozostúp bodov 0,26 mm 


• maximálne rozlíšenie 1280 x 1024 bodov @ 85 Hz 

• optimálne pracovné rozlíšenie 1280 x 1024 @ 85 Hz 

• spĺňa normu MPRII 

• podpora P&P VESA DDC 1/2B/CI 

• obrazová frekvencia hor. 30 až 95 kHz, ver. 50 
- 160 Hz 

• maximálny príkon 80 W 

• rozmery 42,0 x 44,0 x 44,0 cm 

• hmotnosť 16,2 kg 

• cena: 9 899 Sk 



Možnosti ovládacieho menu sú bohaté, nechýba 
nastavenie rozmerov, pozície a geometrie obrazu 
(súdkovitosť, trapezoid, poduškovitosť, paralelogram, 
samostatné nastavenie ohnutia horných a dolných 
rohov a rotácia), farieb, iinearity, focus a redukcia 
moiré. Kontrolu správneho nastavenia farieb 
zabezpečí vyvolateľný testovací RGB obrazec. 

Po zapnutí monitora a jeho tepelnom stabilizovaní 
bolo nutné nastaviť geometriu obrazu a farby a to 
dosť pracným spôsobom - vďaka množstvu nastavo- 
vacích parametrov sa to však podarilo zvládnuť na 
slušnú úroveň. Farby, geometria, rozlíšenie, ostrosť 
a čitateľnosť textu dosahovali dobrú úroveň. Jediný 
parametrom, kaziaci dobrý dojem z monitora, bola 
zhoršená konvergencia obrazu - silná diskonvergen- 
cia modrej farby spôsobovala voľným okom 
pozorovateľnú „duchovitosť" obrazu. Zmena rozmerov 
obrazu pri striedaní bielych a čiernych obrazcov bola 
takmer nepozorovateľná. Rovnako, ako v predchádza- 
júcom prípade, monitor poskytuje výborný pomer 
cena/výkon. 

Rastislav Turanský 


Zapožičal: I.M.Computer a. s., 
tel.: 07/63810687, 

www.imc.sk 









PREdsTAVUjEME 


MS-StarForce 826 (CeForce2 MX 400) 



V minulom čísle sme priniesli test nových modelov 
kariet rodiny GeForce2 MX - MX 400 a MX 200. Bohužiaľ, 
testovaný model označený predajcom ako MX 400 vyka- 
zoval frekvenčné parametre zhodné so „starou" klasickou 
MX-kou. Aj preto sme sa rozhodli otestovať jeden zo 
značkových modelov - grafickú kartu MS-StarForce 826 
so 64 MB SDRAM pamäte a TV výstupom, ktorý 
zabezpečuje encoder Conexant Bt 869. 

Inštalácia prebehla relatívne hladko, na priloženom CD 
sa nachádzal príslušný softvér. Pri prezeraní obsahu CD 
som našiel aj novšie ovládače od Nvidie - Detonátory v. 
4.12.01.0672, ktoré som dodatočne doinštaloval. 
Zaujímavý je však fakt, že Nvidia na svojich stránkach 
uvádza ako poslednú oficiálnu verziu 4.12.01.0650. 
Nainštaloval som aj zaujímavo vyzerajúcu utilitu 3D! 
Turbo 2000. Samozrejme, ako prvú vec som spustil 
nástroj na pretaktovávanie. Uvedenými hodnotami som 
mierne rozladený - 3D! Turbo 2000 uvádzal 175/334 MHz 
(?!) a nástroj na pretaktovávanie v paneli Obrazovka uka- 
zoval 175/167 MFIz (jadro/pamäť). Vyskúšal som aj Per- 
formance Tuner - ukázal hodnoty 175/78 MFIz (?!) a pri 


akomkoľvek pokuse o pretaktovanie týmto programom sa 
výkon rapídne znížil. Keďže som si už čo to odtestoval, 
zmobilizoval som svojho „testerského" ducha a vybral 
som sa brázdiť stránky výrobcu. Moja snaha priniesla 
plody v podobe opravných patchov pre ovládač a aj pre 
program 3D! Turbo 2000 (http://www.msi.com.tw/sup- 
port/driver/driver/3d!turbo_patch.exe a http://www. 
msi.com.tw/support/driver/driver/driver_patch.exe). 
Po ich aplikácii sa hodnoty frekvencií upravili na korekt- 
ných 200/167 MFIz. V programe 3D! Turbo 2000 sa však 
stále zobrazovala hodnota 200/334 MFIz - položku over- 
clocking v tomto programe som preto ďalej ignoroval. 
Napriek tomuto nedostatku však ostatné funkcie progra- 
mu fungovali korektne, išlo vlastne o rýchlejšie dostupné 
funkcie ovládača: nastavenie obrazovky, farieb a multi- 
desktopu (ak využijete aj výstup S-video). K dispozícii sú 
aj podrobné informácie o monitore a podrobné nastave- 
nie AGP. Súčasťou príslušenstva bolo aj CD s DVD prehrá- 
vačom MSIDVD a IE 5, ďalej stručná príručka vo forme 
obalu na obe CD a kábel na S-video. 

Test 

Test prebehol na PC s procesorom Athlon 1 GFIz, 128 
MB 133 MFIz pamäťou KingMax a 20 GB 7200 rpm 
pevným diskom QuantummFireball Plus AS. Integrujúcim 
prvkom bola základná doska Asus A7V133 s čipsetom 
VIA KT133A. Ako operačný systém bol nainštalovaný 
Windows 98 SE a DirectX 8. 

Test bol vykonaný s pôvodným nastavením karty 
daným ovládačom a pri frekvencii 200/166. Výkonnostná 
hranica karty je približne 200/190 MFIz (jadro/pamäť) - 
pri nastavení 200/200 MFIz bol už systém nestabilný. 
Tesne pred uzávierkou sme dostali do redakcie aj kartu 
HIS GeForce2 MX 400 s TV výstupom od spoločnosti So- 


fos, preto na porovnanie sme s touto kartou vykonali 
aspoň čiastkové testy (1280 x 1024 x 32 @ 85). 


Záver 

Výsledky testov sú uvedené v tabuľke. Nevyhutnosť 
použitia opravných programov poukazuje na predbehnu- 
tie pripravenosti výrobcov marketingovým zámerom 
a dokazuje aj to, že za označením MX 400 sa skôr skrý- 
va úprava softvéru a ovládačov, ako samotného čipu. 
Testovaný model MS-StarForce 826 vykázal v teste prime- 
raný výkon a disponuje dostatočným množstvom pamäte 
- 64MB SDRAM značky Flyundai (6 ns). Vzhľadom na 
množstvo pamäte a na predajnú cenu karty by bolo vhod- 
né použitie výkonnejších pamätí. 

Inštalácia grafickej karty HIS GeForce2 MX 400 bola 
bezproblémová, frekvencia bola po nainštalovaní ihneď 
na hodnote 200/166 MFIz. 


DirectX testy: 3D WinBench/WinMark 2000 (fps) 


1024 x 768 / 85 Hz 

1280 x 1024 / 85 Hz 


16 bit 

32 bit 

16 bit 

32 bit 

MSI MX 400 
64MB SDR: 

98,8 

71,3 

63,5 

42,0/48,2* 

HIS MX 400 
32MB SDR: 

- 

- 

- 

41,8 

OpenGL testy: Quake III Aréna Time Demo 1 (fps) 


800 x 600 / 85 Hz 

1280 x 1024 / 85 Hz 


16 bit 

32 bit 

16 bit 

32 bit 

MSI MX 400 
64MB SDR: 

108,3 

88,9 

53,1 

32,5/37,6* 

HIS MX 400 
32MB SDR: 

- 

» 


32,3 



3D IWark 2001 



1024 x 768 / 85 Hz 

1280 x 1024 / 85 Hz 


16 bit 

32 bit 

16 bit 

32 bit 

MSI MX 400 
64MB SDR: 

2696 

2100 

2070 

1392/1571* 

HIS MX 400 
32MB SDR: 

- 

- 

s 

1382 

*výsledok získaný pri pretaktovaní karty na 

200/190 (jadro/pamäť) 


Rastislav Turanský 


Zapožičal: Matsonic s. r. o., tel.: 07/49 234 703 
Cena bez DPH: približne 6589 Sk (podľa predajcu) 
Záruka: 3 roky 


ATI RADEON VE 
J2 MB DDR 



Ďalšou z rady kariet ATI Radeon je verzia VE s 32 MB 
DDR. Na rozdiel od jej ostatných súrodencov disponuje 
vďaka 64-bitovej pamäťovej zbernici a absencii TCL nižším 
výkonom. Benefitom tohto modelu je DVI výstup (digitálny 
výstup pre LCD panely) a podpora pripojenia viacerých 
zobrazovacích zariadení súčasne. DVI výstup možno vďaka 
redukcii, ktorá je súčasťou príslušenstva, zmeniť na klasic- 
ký analógový výstup. Okrem toho možno použiť aj video- 
výstup na pripojenie TV prijímača, alebo videa. Pomocou 
softvéru FlydraVision 98 je možné napríklad používať sú- 
časne kombináciu monitor-monitor alebo monitor-TV. 
Vzhľadom na cenu okolo 4500 Sk bez DPH a ponúkané 
možnosti multi-výstupu je Radeon VE priamym konkuren- 
tom grafického adaptéru Matrox Millenium G450 32MB 
DDR. Testovaný model Radeonu VE disponoval dvoma 
RAMDAC prevodníkmi pracujúcimi na frekvencii 300 MFIz. 
Výkon karty určuje procesor a pamäť v testovanom modeli 
pracovali na frekvencii 183/183 MFIz. Niektoré zdroje 
uvádzajú aj iné hodnoty, tieto sa pohybujú od 150/150 až 
po nami nameraných 183/183 MFIz. 

Karta bola vo verzii OEM, teda zabalená v antistatickom 
vrecúšku a príslušenstvo tvorilo 1 CD s ovládačmi a softvé- 
rom (FlydraVision 98, prehrávače DVD, Video CD a pod.). 
Ďalej bol pribalený konektor DVI - VGA a konvertor S-VHS 
- CINCH. FlydraVision 98 ponúkal množstvo nastavení, v 
porovnaní so softvérom Matroxu sa mi však zdal menej 
prehľadný a intuitívny. Neubralo to však funkčnosti, pod- 
pora viacerých zobrazovacích adaptérov pracovala bez 
problémov v kombináciách monitor-monitor a monitor-TV. 


Tip pre majiteľov Radeonov: použite utilitu Radeon 
Tweaker 1.0.3, ktorá poskytuje všetky v registroch dostupné 
nastavenia pre D3D, OpenGL, TCL&DVD a aj možnosť pre- 
taktovania. K dispozícií je aj množstvo profilov pre súčasné 
hry a benchmarky, ktoré zabezpečia optimálne nastavenie. 
Utilitu nájdete na stránke www.3dfiles.com. 

Uvedená tabuľka je prevzatá z firemnej stránky ATI 
a poskytuje prehľad o základných vlastnostiach grafických 
kariet rady Radeon: 


Porovnanie produktov rady 

RADEON 

Čip 

RADEON™ 64MB DDR 

RADEON™ VE 

RADEON™ 

RADEON™ VE 

Pamäť 

64MB Double Data Rate 

32MB Double Data Rate 


(DDR) 

(DDR) 

Dátová šírka 

pamäte 

128-bit 

64-bit 

Zbernica 

AGP 4X/2X 

AGP 4X/2X 

Rozšírené 

-Transform, Clipping 


3D funkcie 

& Lighting (TCL) 



-PIXEL TAPESTRY™ 
-CHARISMA ENGINE™ 

-PIXEL TAPESTRY™ 


-VIDEO IMMERSION™ 

-VIDEO IMMERSION™ 


-HyperZ™ Technológia* 

-HyperZ™ Technológia* 

Video-in 

áno 

nie 

Video-out 

áno 

áno 

Prehrávanie DVD 

áno - hardvérové 

áno - hardvérové 

Interface pre 
digitálne LCD (DVI) 

nie 

áno 

Multi-Monitor 

nie 

áno 

DirectX® 8.0 podpora 

áno 

áno 


* HyperZ™ Technológia - zvyšuje účinnosť prenosu dát pamäťou o 20-30% 
frame rate. 

Test 

Zostava, podmienky a testy sú identické, ako pri karte 
MS-StarForce 826. Nainštalovaný bol posledný oficiálny 
ovládač ATI v. 4.13.7075. Test prebehol so základným nas- 
tavením frekvencie 183/183 MFIz. Pomocou vyššie 
spomenutej utility sa Radeon VE podarilo pretaktovať na 
hraničnú hodnotu 220/210 MFIz. Pri vyšších frekvenciách 
bol už systém nestabilný. V OpenGL nastaveniach ovládača 
bola prenastavená hodnota Performance. 

Záver 

Výsledky testu preukázali výkonový náskok pred naj- 
väčším konkurentom - Matrox Millenium G450 32MB DDR. 
Pri 32-bitovej hĺbke a vyššom rozlíšení sa Radeon VE dý- 
chal na chrbát i klasickej Geforce2 MX, samozrejme pri 16 
bitoch zaostával. Kvalita obrazu bola na vysokej úrovni, 
poskytuje lepší obraz ako Geforce2 MX. Výrobca zlepšil aj 
podporu - posledná verzia ovládača je aktuálnejšia (marec 
2001), ako napr. oficiálny ovládač od Nvidie. Celkovo je 
karta vhodným a kvalitným doplnkom pre domáce (nie 
však pre náročných hráčov) a kancelárske zostavy, ale aj 


DirectX testy: 3D WinBench/WinMark 2000 (fps) 


1024 x 768 / 85 Hz 

1280 x 1024 / 85 Hz 


16 bit 

32 bit 

16 bit 

32 bit 

Matrox Milí. 
G450 32MB*: 

38,9 

25,6 

25,6 

16,1 

Radeon VE 
32MB DDR: 

69,0 

66,0 

44,3 

40,7/48,0+ 

OpenGL testy: Quake III Aréna Time Demo 1 (fps), HQ 


800 x 600 / 85 Hz 

1280 x 1024 / 85 Hz 


16 bit 

32 bit 

16 bit 

32 bit 

Matrox Milí. 
G450 32MB*: 

50,4 

38,6 

20,8 

14,3 

Radeon VE 
32MB DDR: 

69,5 

62,9 

29,4 

24,2/28,0+ 



3D Mark 2001 



1024 x 768 / 85 Hz 

1280 x 1024 / 85 Hz 


16 bit 

32 bit 

16 bit 

32 bit 

Radeon VE 
32MB DDR: 

1954 

1852 

1640 

1453/1623+ 

*uvedené na 

porovnanie/testované na PC Pili 667 MHz, Asus CusI 2, 128 

MB 100MHz 





+hodnota získaná pri nastavení karty na 

220/210 MHz (jadro/pamäť) 


napr. pre DTP štúdiá - poskytuje dostatočný 2D a 3D výkon, 
široké možnosti konektivity a zobrazovania výstupu. Oproti 
Matrox Millenium G450 32MB DDR sa predáva aj o prib- 
ližne 500 Sk nižšiu cenu. 


Zapožičal: BGS Distribution a.s., tel.: 07/49101525, 

www.bgsdistribution.sk, Cena: približne 4999 Sk 
(podľa predajcu), Záruka: 2 roky 


Doplňujúce informácie k článku GeForce2 MX 
200 a MX 400 = obchodný trik? 


V minulom čísle sme testovali grafickú kartu Super Ge- 
Force2, ktorá bola a je v cenníku firmy IMC uvádzaná ako 
model MX 400. Flodnota frekvencií jadro/pamäť však vyka- 
zovala hodnotu 175/166 MFIz, teda ako pri klasickej GF2 
MX a rovnako aj výkonovo zodpovedala klasickej GF2 MX. 
Podľa obchodníka spoločnosti IMC je táto grafická karta 
dodávaná priamo od výrobcu pod označením MX 400, aj 
keď tomu výkonovo nezodpovedá a bude aj naďalej v cen- 
níku uvádzaná pod týmto označením. V podstate nejde 
o nič nové, iba sa začína opakovať situácia, keď nez- 
načkoví výrobcovia budú predávať staršie, či výkonovo 
nižšie grafické karty pod novým označením. Išlo najmä o 
adaptéry rady TNT2, kedy sa vám ľahko mohlo stať žeTNT2 
Ultra mala nižší výkon ako TNT2 Pro. Preto odporúčame - 
ak nechcete byť dodatočne prekvapení nižším výkonom 
v grafických aplikáciách - informujte sa o taktovacích 
frekvenciách a ostatných parametroch výrobku skôr, ako si 
ho kúpite, prípadne požiadajte o jeho preskúšanie!!! (rt) 

PROjEkTOR Panasoníc PT-LC50E 



Videoprojektor môže byť malý, ľahký, ešte ľahší, 
prenosný, ultraprenosný, alebo Panasonic... Asi 
takto by sa dalo stupňoval Nedávno sme vám 
predstavili jeden ultraľahký projektor a dnes sa 
k nám do redakcie zatúlal jeho o niečo menší 
a ešte ľahší brat.. 

Na prvý pohľad ide o mobilné zariadenie. Veď 
uznajte sami - 267 x 208 x 74 mm - to je rozmer 
skoro ako balík kancelárskeho papiera. Hmotnosť 
projektora je okolo 2,5 kg, čo je viac ako slušné. 
Pritom disponuje širokou škálou možností zobra- 
zovania. O samotné zobrazovanie sa stará 0,7-pal- 
cový SVGA LCD panel s 480 000 pixelmi (rozlíše- 
nie 800x600 bodov). Obraz z neho sa premieta 
pomocou vysoko výkonnej výbojky (výkon 700 
ANSI lumen). Vďaka kvalitnej optike môžete naťa- 
hovať obraz v rozpätí 30" až 300" (uhlopriečka), 


čo zodpovedá približne rozmeru 76 až 760 cm. 
Samozrejme, k tomu potrebujete priestor (vzdia- 
lenosť od plátna). 

Výkon lampy je postačujúci na zobrazenie aj 
v horšie zatemnenej miestnosti, čo je bežný jav pri 
prezentáciách, takže aj ak idete na opačný koniec 
republiky, nemusíte si robiť ťažkú hlavu. Samozrej- 
me, kvalita premietaného obrazu závisí nielen od 
množstva svetla v miestnosti, ale aj od vzdialenos- 
ti, pretože potreba väčšieho zatemnenia rastie zo 
zvyšujúcou sa veľkosťou obrazu. 

S rozlíšením 800 x 600 bodov väčšinou vys- 
tačíte, aj keď dnešný štandard je 1024 x 768, čiže 
XGA. Projektor ho nedokáže zobraziť, no vie ho 
celkom dobre emulovaí Tomuto rozlíšeniu sa dnes 
prispôsobujú aplikácie a dokonca aj webové 
stránky. Avšak na video aj v tej naj kvalite fyzické 
rozlíšenie projektoru ešte chvíľu postačí... 

K prístroju môžete pripojiť prakticky akékoľvek 
štandardné videozariadenie. Disponuje všetkými 
klasickými AV vstupmi (VHS, S-VHS, VGA, RGB). 
K PC sa môžete pripojiť pomocou dostatočne 
dlhého dobre tieneného dátového kábla. Pripojiť 
sa dá pohodlne aj DVD. Môžete si takto vyrobiť 
skutočné domáce kino. Toto riešenie by som však 
neodporúčal, pretože ventilátor na chladenie 
lampy vydáva pomerne veľký hluk (nie však väčší 
ako pri iných modeloch). Obraz má formát 4:3 
s voliteľným zobrazovaním aj 16:9. Pri zobrazení 
sa dá zapnúť zrkadlovo preklopený obraz, čiže 
môžete pohodlne premietať na plátno aj zozadu 
a obraz sledovať ako na veľkom televízore. 


Samozrejmosťou je zabudovaný pár reproduk- 
torov, no nespoliehajte sa na to. Zvuk a výkon sú 
skôr symbolické. Nie sú určené na reprodukciu 
(ozvučenie), ale skôr ako „pípajúci" doplnok. 

Menu prístroja môžete obsluhovať pomocou 
tlačidiel na hornom paneli, alebo cez diaľkové 
ovládanie. To je šikovne ukryté v prístroji, takže ho 
máte vždy poruke. Menu sa nastavuje priamo na 
„obrazovke". Projektor má okrem štandardných 
funkcií aj zopár zaujímavých možností. Môžete 
napríklad zväčšiť časť obrazu (funkcia ZOOM). 
Zväčšenie je možné až päťnásobné a je len na 
vás, ktorú časť si vyberiete (obládanie výberu kur- 
zorovými šípkami). Obraz pritom nie je štvorče- 
kový. Je tu korekčný obvod, ktorý sa stará o vyhla- 
dzovanie obrazu. Pri pohyblivom videu sa dá pou- 
žiť funkcia Freeze na zastavenie premietaného 
obrazu (video pause). 

Oproti posledne testovanému modelu Panasonic 
mi trochu chýbala možnosť automatickej korekcie 
lichobežníkového skreslenia. Na druhej strane treba 
povedať že prístroj mal výborný otočný podstavec, 
ktorý umožňuje jednoduché nastavovanie polohy. 
Vyzerá to podobne, ako stojan pod monitor. Jedno- 
duchý, ale vysoko praktický nápad. 

Záver: Prístroj môže zaujať aj cenou. Neviem, či 
má v tomto smere vôbec konkurenciu (vzhľadom 
na ponúkané možnosti). Kvalita a výkon na 
úrovni, obsluha jednoduchá. Menu minimálne, ale 
postačujúce. Obraz je dobrý z každého zdroja. 
Skrátka prístroj, ktorý možno len odporúčal. 

Juraj Redeky 


Zapožičal: VIDEONICS, tel.: 0905 922 041, 
www.videonics.sk, 

Cena: 129900 Sk, Záruka: 1 rok 








N T E R N E T 


I 


EUkTRONÍcký podpis 


0 otázke elektronického podpisu, prijatí zákona 
o elektronickom podpise a jeho možnom dosahu 
na rozvoj obchodu sa u nás diskutuje už dlhší čas. 
Je nesporné, že prijatie zákonnej normy, ktorá by 
jednoznačne definovala právne postavenie elek- 
tronického podpisu v obchodnom styku, ale rov- 
nako aj v ďalších právnych vzťahoch vznikajúcich 
v rámci digitálnej komunikácie, je potrebné. 

Súčasne platné právo síce nevylučuje výkon 
právnych úkonov v elektronickej forme, ale 
tie bez použitia a akceptovateľnosti elektronick- 
ého podpisu sú považované len za úkony 
vykonané ústnou formou. Pre aktívny rozvoj 
elektronického obchodu je však nevyhnutné 
vyriešiť rad otázok právnej i technickej povahy, 
ktoré zrovnoprávnia elektronický a manuálny 
podpis. Občiansky zákonník č. 40/1964 Zb. 
vo svojom §40 pojednáva o probléme písomného 
právneho úkonu: 

1. Ak právny úkon nebol urobený vo forme, ktorú 
vyžaduje zákon alebo dohoda účastníkov, je 
neplatný. 

2. Písomná forma je zachovaná, ak je právny úkon 
urobený telegraficky, ďalekopisom alebo elek- 
tronickými prostriedkami, ktoré umožňujú 
zachytenie obsahu právneho úkonu a určenie 
osoby, ktorá právny úkon urobila. 

Použitie elektronického podpisu pri aplikovaní 
zmluvnými stranami musí zaručiť určité základné 
atribúty: 

• musí zaručovať, že pôvodcom podpisovaného 
dokumentu je skutočne predpokladaná oso- 
ba a poskytovať tiež preukázateľnosť tejto 
skutočnosti, 

• musí zaručovať, že počas prenosu nedošlo 
k modifikácií podpísaného dokumentu. 

Princíp elektronického podpisu 

Pre jednoduchšie pochopenie si vysvetlime zák- 
ladný princíp elektronického podpisu. Je potrebné 
si uvedomiť na čo vlastne elektronický podpis slúži 
-jeho úlohou je preukázateľnosť, že dokument bol 
skutočne podpísaný osobou, o ktorej predpokla- 
dáme, že tento dokument podpísala a zároveň 
poskytnúť možnosť overenia, či počas prenosu ne- 
došlo k modifikácii tohto dokumentu (predpokla- 
dateľne cielenej modifikácii). 

Použitím šifrovania pomocou asymetrického 
šifrovacieho algoritmu je možné vyriešiť problém 
elektronického podpisu podľa nasledujúcej 
schémy. Aplikovaním hashovacieho algoritmu 
(napr. MD5) vyriešime otázku overiteľnosti integri- 
ty dokumentu - výsledkom je digitálny odtlačok 
dokumentu, ktorého hodnota za zmení v prípade 
akejkoľvek modifikácie obsahu dokumentu. 
Šifrovaním tohto odtlačku tajnou časťou asymet- 
rického šifrovacieho kľúča odosielateľa je zase 
zabezpečená identifikovateľnosť a nepopier- 
ateľnosí Uvedené prvky tvoria základ tzv. elek- 
tronického podpisu. 



V uvedenom príklade je dokument prenášaný 
v otvorenej forme (t j. čitateľnej), čo je, samozrej- 
me, v prípade potreby zachovania dôvernosti tohto 
dokumentu neprípustné. Vtedy je vhodné tento 
dokument pred jeho prenosom šifrovať vhodným 
symetrickým šifrovacím algoritmom, čo, samozrej- 
me, prináša opäť ďalší problém spoľahlivého doru- 
čenia použitého šifrovacieho hesla pre zašifrova- 
nie dokumentu. 

Zárukou originality a pôvodu dokumentu je 
potreba, aby prijímateľ elektronického dokumentu 
mohol získať verejnú časť šifrovacieho kľúča 
dôveryhodným spôsobom, t j. spôsobom zaruču- 
júcim, že táto časť kľúča patrí skutočne odosiela- 
júcej strane. Na tento účel môžu komunikujúce 
strany využiť dve alternatívy: 

1. zabezpečiť dodanie verejného kľúča spo- 
ľahlivou cestou (osobné stretnutie, spoľahlivý 
kuriér...) 

2. využiť tzv. certifikačnú autoritu t j. inštitúciu, 
ktorá potvrdí (zaručí), že daný verejný kľúč sku- 
točne prináleží príslušnej strane. Keby sme 
hľadali podobnosť v bežnom živote, mohli by 
sme certifikačnú autoritu prirovnať v určitom 
ponímaní k notárskemu úradu. Táto alternatíva 
pritom rieši aj prípadné ďalšie riziko - možnosť, 
že došlo k odcudzeniu privátnej (tajnej) časti 
kľúča partnera, a tak sa za osobu považovanú 
za pôvodného majiteľa kľúča vydáva niekto 
cudzí. 

Je témou na diskusiu, či pojem certifikačná 
autorita je úplne slovensky správny, možno by sa 
hodil skôr pojem poskytovateľ certifikačných 
služieb. Napriek tomu v rámci tohto článku budem 
používať pojem certifikačná autorita. 

Certifikačná autorita - digitálny certifikát 

Ako som už uviedol, jedným zo zásadných 
problémov bezpečného využitia elektronického 
podpisu, a teda masového rozšírenia jeho využitia 
je zaručiteľnosť, že verejná časť kľúča použitá pri 
podpisovaní (šifrovaní) skutočne prináleží osobe o 
ktorej túto skutočnosť predpokladáme, t j. druhej 
strane elektronickej komunikácie. 


Na vyriešenie tohto problému sú zriaďo- 
vané tzv. certifikačné autority, čo sú vlastne 
komerčné subjekty zaoberajúce sa vydávaním 
a správou akýchsi osvedčení. Tieto osvedčenia 
sú zárukou, že príslušná dvojica šifrovacích 
kľúčov (presnejšie verejná a privátna časť šif- 
rovacieho kľúča) patrí skutočne deklarova- 
nému vlastníkovi. Základom tohto osvedčenia 
je vlastne elektronicky podpísaný verejný kľúč 
žiadateľa (je podpisovaný elektronickým pod- 
pisom certifikačnej autority), čo spolu s ďalším 
podpisom potvrdzuje, že daný žiadateľ o vydanie 
certifikátu je skutočným vlastníkom daného 
kľúča. Toto osvedčenie nazývame digitálnym 
certifikátom. 

Certifikát okrem už uvedeného verejného kľúča 
žiadateľa a jeho mena môže obsahovať ešte rad 
ďalších informácií ako napr.: 

• e-mail adresu žiadateľa o certifikát 

• dátum vydania certifikátu (začatie platnosti) 

• doba platnosti certifikátu 

• meno certifikačnej autority vydávajúcej daný 
certifikát 

• poradové číslo certifikátu 

Napriek tomu, že u nás ešte nie je platný zákon 
o elektronickom podpise, môže používateľ získať 
digitálny certifikát od niektorej zo zahraničných 
certifikačných autorít alebo od Prvej certifikačnej 
autority na Slovensku. Aký je vlastne postup pri 
získavaní certifikátu? 

• žiadateľ si pripraví žiadosť o vystavenie digitál- 
neho certifikátu vyplnením elektronického for- 
mulára na www-stránke certifikačnej autority 
a takto vygenerovanú žiadosť si uloží na 
disketu 

• spolu s uvedenou disketou, kópiami identi- 
fikačných údajov a písomnou žiadosťou navštívi 
registračné miesto 

• tam overia deklarovanú identitu žiadateľa 
a zhodnosť elektronickej a písomnej žiadosti 
a odovzdajú jeho žiadosť certifikačnej autorite 

• certifikačná autorita po overení podpíše danú 
žiadosť a takto získaný certifikát odošle žia- 
dateľovi a zabezpečí zverejnenie podpísaného 
certifikátu na www 

Vydávanie a správa digitálnych certifikátov je 
obvykle platená činnosť, väčšina komerčných cer- 
tifikačných autorít však poskytuje aj testovacie 
digitálne certifikáty, ktoré sú nadobudnuteľné bez- 
platne a slúžia najmä na testovanie. 

Okrem uvádzaného vydávania digitálnych certi- 
fikátov zabezpečujú certifikačné autority ešte rad 
ďalších úloh: 

• zverejňovanie zoznamu vydaných certifikátov 
- vzhľadom k tomu, že problematika elektro- 
nického podpisu je záležitosťou komunikácie 
v elektronickej forme, malo by byť aj toto zverej- 
nenie vykonané v elektronickej forme 

• zneplatňovanie certifikátov (v prípade straty, pri 
vypršaní platnosti certifikátu) vrátane infor- 
movania držiteľa certifikátu o zneplatnení jeho 
certifikátu 

• správa vydávaných a rušených certifikátov 

• zverejňovanie zoznamu zneplatnených certi- 
fikátov 


Variant #J Z- základ": 

* ZADARMO registrácia a zriadenie domény 

* až 100 MB priestoru na disku 

* až 10 schránok elektronickej posty 


CHCETE 


www.lnShop.sk 


DOMÉNU O OBCHOD 


* neobmedzený prenos dát ... 1 90,-/me S . INTERNETE ^ 


www.SbvakNET.SK 


Zoner InShop 

Na ijnaseidio vernejšia komerčné 
riešenie pre Intemetový obchod. 


... o nqvicc získate ZADARMO Zoner Callisto 3, príručku 1 a CD k WWW sluchám 








Interne 


Je predpokladateľné, že zákon o elektronickom 
podpise bude jednoznačne vyžadovať, aby zverej- 
ňovanie vydaných a zneplatnených certifikátov 
bola povinná certifikačná autorita vykonávať 
v elektronickej forme. 

Prostriedky na vytvorenie a kontrolu správnos- 
ti elektronického podpisu 

Elektronický podpis ako taký je nevyhnutné 
vytvoril Na tento účel sa využívajú softvérové 
alebo hardvérové prostriedky, príp. ich kombinácia. 
Prostriedky na využívanie elektronického podpisu 
implementované ako: 

1. interné funkcie systémov v ktorých sa počíta 
s využitím elektronického podpisu, 

2 . externé (nadstavbové) systémy, ktoré síce môžu 
rozšíriť základné funkcie systému, ale zároveň 
môžu poskytovať aj ďalšie bezpečnostné 
funkcie použiteľné všeobecne. 

O možnostiach využitia elektronického podpisu 
pri podpisovaní e-mailovej pošty v poštovom klien- 
tovi MS Outlook Express sme písali v PC Space 
9/2000 a o možnostiach externého systému Pretty 
Good Privacy sme písali v čísle 10/2000. 

Dôležitou otázkou je tiež problém bezpečného 
uchovávania digitálneho certifikátu a privátnej 
časti šifrovacieho kľúča. V praxi dnes možno stret- 
núť dve základné možnosti: 

a) uchovávanie týchto dát na pevnom disku počí- 
tača - čo môže predstavovať riziko zničenia, 
poškodenia alebo odcudzenia, 

b) uchovávanie v externých prvkoch - tzv. bezpeč- 
nostných predmetoch (tokenoch), ktoré okrem 
tejto úlohy môže plniť aj ďalšie funkcie (napr. pri 
autentizácii v operačnom systéme). O podobnom 
prvku pripojiteľnom na USB port - autentizačnom 
tokene iKey sme písali v PC Space 6/2000. 

Legislatívna stránka problému 

V čase písania článku bol návrh legislatívnych 
noriem upravujúcich právne postavenie a ďalšie 
náväznosti jeho praktického využitia stále v proce- 
se príprav. Základným ideovým námetom pri prí- 
prave zákona (nie len u nás) sa stala Direktíva 
1999/93/EC Európskej únie schválená Európskou 
komisiou. Uvádzaná direktíva sa stala určujúcim 
dokumentom, ktorého základné princípy by mali 
vlády jednotlivých členských krajín Európskej únie 
aplikovať do svojich zákonov do polovice tohto 
kalendárneho roka. 

Doplňujúcimi vzormi pri tvorbe návrhu boli 
podľa autorov aj rakúsky zákon o elektronickom 
podpise a vzorový zákon OSN pre elektronický 
obchod (Uncitral). Rovnako pri návrhu zohľadnili 
aj skúsenosti českého zákona o elektronickom 
podpise, ako aj skúsenosti z praktickej aplikácie 
nemeckého zákona. Návrh zákona do doby jeho 
prijatia môže ešte zmeniť svoju podobu, ale aspoň 
v bodoch, čo by mal zákon riešiť (definovať): 

• základné pojmy 

• právne postavenie, t j. platnosť/neplatnosť podpi- 
su a podmienky používania elektronického pod- 
pisu v obchodnom a administratívnom styku 

• práva a povinnosti podpisujúceho, poskyto- 
vateľa certifikačných služieb (certifikačnej 
autority) a poskytovateľa registračných služieb, 
a tiež ich zodpovednosti 

• spôsob overovania elektronického podpisu 

• certifikát kľúča - účel, obsah certifikátu, pod- 
mienky platnosti a zániku platnosti, podmienky 
a náležitosti zrušenia platnosti certifikátu 

• uznávanie zahraničných elektronických pod- 
pisov a certifikátov 

• zodpovednostné vzťahy pri akreditácii a kon- 
trole poskytovateľov registračných služieb a cer- 
tifikačných autorít 

• sankcie za porušenie zákona 


Tu treba podotknúť, že spomínaná Direktíva, 
ako aj návrh zákona rozlišuje dva základné 
typy podpisov - elektronický podpis a zaručený 
elektronický podpis. Aký je medzi nimi roz- 
diel? Pri zaručenom elektronickom podpise 
musí byť na verejnú časť prináležiacu k privát- 
nej časti šifrovacieho kľúča použitého na vytvore- 
nie podpisu vydaný zaručený digitálny certifi- 
kát t. j. certifikát bol vydaný akreditovanou certi- 
fikačnou autoritou. A práve zaručený elektron- 
ický podpis môže mať právnu váhu vlast- 
noručného podpisu. 



Záujemcom o detailný návrh zákona odporú- 
čam stránku www.saec.sk, kde je možné nájsť 
kompletné návrhy a s radom doplňujúcich 
informácií. 

Zákon o elektronickom podpise v zahraničí 

Prijatie zákona o elektronickom podpise má 
význam nielen vo vnútroštátnom styku, ale naj- 
mä pre ďalší rozvoj elektronického obchodovania 
v medzinárodnom rozmere. Pre aktívny rozvoj 
medzinárodného elektronického obchodu je 
predpokladateľné a potrebné, že podobné právne 
normy budú mať prijaté aj iné krajiny. Aký je reál- 
ny stav? Aspoň niekoľko krajín: USA - zákon 
o elektronickom podpise schválený prezidentom 
USA 30. 6. 2000, Česká republika - zákon plat- 
ný od 1.10. 2000, Maďarská republika - v pro- 
cese prípravy, Slovinsko - zákon schválený 20. 6. 
2000, Švédsko - zákon schválený v máji 2000 

Tu je zaujímavá najmä skúsenosť z Českej 
republiky. Návrh zákona, pripomienkovanie a pri- 
jatie prebiehali v značne hektickom tempe. 
Zákon začal platiť tesne pred začatím veľtrhu 
Invex Computer 2000, čo bolo zjavne cítiť aj na 
zameraní veľtrhu. Počiatočná eufória však 
pravdepodobne opadla, nakoľko v čase písania 
článku, t. j. začiatkom marca 2001 ešte stále 
nemali v ČR schválené vykonávacie predpisy, 
a teda mnohé otázky dôležité pre zavádzanie 
elektronického podpisu do praxe ostávajú nezod- 
povedané. 

A čo my? Vláda v priebehu mája schválila návrh 
zákona o elektronickom podpise. Verme, že vládou 
navrhovaná účinnosť zákona od 1. 1. 2002 bude 
naozaj reálnym termínom. Avšak už teraz sa vy- 
nára množstvo reakcií, napríklad Slovenská infor- 
mačná spoločnosť je presvedčená, že vládny návrh 
zákona o elektronickom podpise je v praxi 
nepoužiteľný. Vyčíta sa mu, že na jeho základe 
nemožno vybudovať funkčnú a bezpečnú infra- 
štruktúru verejných kľúčov. Je teda nevyhnutné 
brať do úvahy skutočnosť, že prijatím zákona 
o elektronickom podpise zďaleka nie je proces 
skončený - zavádzanie technológií elektronickej 
komunikácie a elektronického obchodovania do 
reálneho života bude vyžadovať zásah do systému 
právnych i technic-kých noriem. Pravdepodobne 
jedným z najdôležitejších bude zákon o elektro- 
nickom obchode, ktorý má byť pripravený v druhej 
polovici tohto roka. 

Jaroslav Oster 

V snahe čo najviac priblížiť čitateľom praktické využi- 
tie internetu vo všetkých oblastiach činnosti, pokračujeme 
v testovaní moderných foriem elektronického bankovníc- 
tva, ktoré umožňuje klientovi interaktívnu komunikáciu 
s bankou prostredníctvom internetu. Pôvodne sme si 
chceli založiť testovacie účty vo všetkých bankách, ktoré 
internetbanking podporujú, ale zistili sme, že je to trochu 
nad sily a časové možnosti redakcie. Dôvod azda najvýs- 
tižnejšie vysvetlil Bruce Willis jednou vetou v známom fil- 
me. Táto veta by sa dala slušne preložiť asi takto: „Tých 
bánk je naozaj veľa." Preto sme si založili testovacie účty 
len v niektorých bankách, v ostatných prípadoch sme si 
túto službu prakticky vyskúšali priamo v bankách. Neza- 
oberali sme sa porovnávaním poplatkov za jednotlivé 
služby v rámci internetbanking u, s výnimkou virtuálnej 
banky Eliot, kde je väčšina poplatkov nulová. 


DEVÍN BANKA 


(www.devinbanka.sk) 

Službu internetbanking je možné zriadiť k bežnému 
účtu klienta uzatvorením zmluvy s trocha krkolomným 
názvom, ktorý však presne vystihuje charakter poskyto- 
vanej služby. Ide konkrétne o „Zmluvu o poskytovaní 
bankových služieb na základe elektronickej výmeny dát 
prostredníctvom služieb elektronického bankovníctva". 
Služba bude zriadená do troch pracovných dní a klientovi 
bude zapožičaný autentizačný kalkulátor, ktorý slúži na 
preukázanie jeho totožnosti a potvrdzovanie transakcií. 
Klient môže používať prehliadače Microsoft Internet 
Explorer alebo Netscape Navigátor vo verzii 4.0 a vyššej, 
pričom uvedené prehliadače musia mať navyše nainštalo- 
vanú podporu JAVY a povolené prijímanie cookies. 

Devín banka poskytuje prostredníctvom tejto služby 
pasívne služby hlavne informácie o: 

• aktuálnom zostatku na klientskom účte, aktuálnych 

obratoch na klientskom účte, 


• aktuálnych úrokových sadzbách na termínovaných 
vkladoch, 

• aktuálnom kurzovom lístku Devín banky. 

Klient môže prostredníctvom internetbanking u vyko- 
návať aj aktívne operácie: 

• zadávanie platobných príkazov na úhradu v sloven- 
ských korunách, 

• zadávanie niektorých platieb v cudzej mene do 
zahraničia, 

• realizáciu bezhotovostnej konverzie, nákupu a predaja 
devíz, 

• realizáciu bezhotovostného nákupu a predaja devíz, 

• založenie termínovaných vkladov v tuzemskej a zahra- 
ničnej mene bez možnosti automatickej prolongácie, 

• správu inkasných príkazov. 

Služba internetbanking sa aktivuje pomocou položky 
„Prihlásenie klienta". Klient sa môže prihlásiť dvoma rôz- 
nymi spôsobmi. Prvý spôsob, pri ktorom sa vypĺňa len 
„Klientské číslo" a „Heslo" sprístupní pasívne služby, na- 
príklad prezeranie zostatkov na účtoch. Položky menu na 
aktívne operácie zostanú pre klienta nedostupné. Druhý 
spôsob prihlásenia, ktorý umožňuje pracovať bez 
akýchkoľvek obmedzení vyžaduje navyše vyplnenie poľa 
„Identifikačný kód". Identifikačný kód je šesťmiestne číslo, 
vygenerované autentizačným kalkulátorom, ktoré je 
možné použiť iba na jedno prihlásenie. Pre každé ďalšie 
prihlásenie musí klient vygenerovať vždy nový identi- 
fikačný kód. Ak má klient aktivovanú aj službu GSMban- 
king, môže si nastaviť na webovej stránke banky niektoré 
upozornenia, napríklad „Upozornenie pri poklese 
zostatku", „Upozornenie pri prekročení zostatku" a „Upo- 
zornenie pri zmene zostatku". V prípade, že niektorá zo 
spomínaných udalostí nastane, klient je o tom okamžite 
informovaný formou SMS správy na svoj mobilný telefón. 

Pre klienta, ktorý hodlá využiť výhodu termínovaného 
vkladu je tu zaujímavá možnosť s názvom „Modelovanie 


termínovaného vkladu", ktorá umožňuje klientovi 
nasimulovať akýkoľvek termínovaný vklad, nachádzajúci 
sa v aktuálnej ponuke produktov Devín banky. Po vyplne- 
ní všetkých potrebných údajov príslušného formulára: 

Suma: 1 000 000 

Kód meny: SKK 

Dĺžka trvania vkladu: 6 mesiacov (1 týždeň - 24 
mesiacov) 

Použiť pondelkovú sadzbu zvýhodnenú o 2 %: NIE 

sú klientovi k vybranému termínovanému vkladu vrátené 
podrobné údaje: 

Úroková sadzba: 8,8 % 

Hrubý výnos vkladu: 43 879,45 SKK 

Čistý výnos vkladu: 37 297,53 SKK 

Posledný deň viazanosti vkladu je 6. 4. 2001 

Praktické skúsenosti 

V prípade Devín banky sa pri využívaní internetban- 
kingu nevyskytli nijaké problémy. Preto sme problém len si- 
mulovali (presnejšie chceli simulovať), konkrétne sme si vy- 
mysleli problém s autentifikáciou pomocou autentizačného 
kalkulátora. Kalkulátor totiž vygeneruje dve skupiny číslic 
oddelené pomlčkou. Prvá skupina číslic pred pomlč-kou je 
verifikácia a druhá skupina za pomlčkou je vlastný auten- 
tizačný kód. Do formulára na HTML stránke je potrebné 
zadať len kód a po jeho akceptovaní si klient skontroluje 
verifikačné štvorčíslie. V banke sme chceli predstierať prob- 
lém tak, že by sme zadali všetko, čo je na displeji kalkuláto- 
ra. V pobočke v Banskej Bystrici však nebolo možné pre- 
skúšať funkčnosť autentizačného kalkulátora, ani overiť 
správnosť postupu klienta. Dostali sme telefónne číslo na 
pracovníčku filiálky vo Zvolene, ktorá by nám vedela pora- 
diť Na krajské mesto to nie je práve ukážkový postup. Služ- 
by elektronického bankovníctva si klienti zriaďujú hlavne 
preto, aby nemuseli často chodiť do klasickej „kamennej" 
banky. V prípade problémov, sa vo väčšine prípadov musia 
obrátiť na filiálku vo väčšom meste. V tomto prípade však 
ani Banská Bystrica nebola „dostatočne veľké mesto". 

Bezpečnosť 

Šifrovacia vrstva služby internetbanking je implemen- 
tovaná ako JAVA applet, ktorý šifruje všetky údaje 
prenášané medzi prehliadačom klienta a serverom algo- 

Interne 


ritmom GOST 28147-89. K spusteniu JAVA appletu do- 
chádza na počítači klienta po zadaní požiadavky na 
prvotné prihlásenie. Šifrovací kľúč, ktorým sú šifrované 
všetky prenášané informácie sa generuje na základe 
hesla a autentizačného kódu zadaného klientom pri prih- 
lásení pomocou rozptyľovacej funkcie GOST 34.11-94. 
Aktívne operácie sa autentizujú a verifikujú pomocou 
autentizačného kalkulátora. 


ISTROBANKA 


(www.istrobanka.sk) 

V rámci elektronického bankovníctva poskytuje inter- 
netbanking, e-mail banking, homebanking, phonebank- 
ing, IstroLine a IstroLine GSM Internetbanking, ako najpo- 
hodlnejšia zo služieb elektronického bankovníctva, 
umožňuje realizovať pasívne aj aktívne operácie. 

Pasívne operácie: 

• aktuálny stav na účte, 

• všeobecné správy, 

• nastavenie upozornení e-mailom a ako SMS. 

Aktívne operácie: 

• výpis obratov s podrobnými informáciami za zvolené 
obdobie, 

• platobný príkaz. 

Dokumentáciu k internetbanking u (príručku k službe, 
návod na ovládanie autentizačného kalkulátora, obchod- 
né podmienky) si klient môže stiahnuť z www stránky. 

Praktické skúsenosti 

Službu nám predviedli priamo v banke vrátane potvr- 
dzovania aktívnej operácie (pracovník banky sa prihlásil 
do našej súťaže) pomocou autentizačného kalkulátora. 
Postup bol jednoduchý a žiadne problémy sa pri ňom 
nevyskytli. 

Bezpečnosť 

Všetky dáta prenášané medzi serverom a klientom sú 
na úrovni dátovej časti HTTP požiadaviek šifrované. Šifro- 
vacia vrstva je implementovaná ako Java applet Štan- 
dardné šifrovacie funkcie prehliadačov sa nepoužívajú 
vzhľadom k obmedzenej dĺžke kľúča používanej vo väč- 
šine dostupných verzií. Použitý šifrovací kľúč sa generuje 
na základe PIN-u a autentizačného kódu (MAC) zada- 
ného klientom pri prihlasovaní. Reláciu medzi bankou 
a klientom (v prípade, keď klient používa bežne dostupný 
prehliadač) je v princípe možné, aj keď ťažké, odpočúval 
Pri vykonávaní aktívnych operácií klient musí prenášanú 
správu podpísať autentizačným kódom (MAC). V takomto 
prípade musí byť klient vybavený autentizačným kalkulá- 
torom. Použitie autentizačného kalkulátora umožňuje 
banke jednoznačne identifikovať klienta. Pri použití MAC 
je zaistené, že správa zadaná klientom nebola počas 
prenosu do banky zmenená. 


Novinka služby internetbanking vám umožní vytvárať 
a upravovať svoje vlastné typy dopredu pripravených 
príkazov, ktoré vám uľahčia prácu s vytváraním a odosie- 
laním často používaných typov príkazov. V prípade, že 
posielate do banky naraz viac príkazov, napríklad príkaz 
na úhradu v prospech rovnakého účtu, môžete 
jednoduchým spôsobom vytvoriť kópiu už odoslaného 
príkazu, upraviť vybrané polia príkazu (napr. sumu, dátum 
a pod. ) a takto vytvorený príkaz odoslať 


TATRA BANKA 


(www.tatrabanka.sk) 

Tatra banka pripravila pre svojich klientov komplexný 
balík služieb eBanking. Obsahuje niekoľko produktov, 
ktoré sú navzájom od seba nezávislé a objednávajú sa na 


jednotnej Žiadosti o poskytovanie bankových služieb pro- 
stredníctvom elektronických komunikačných médií. Jed- 
notlivé produkty sú svojím charakterom určené rôznym 
druhom klientov s rozličnými potrebami. Produkty eBan- 
king u šetria čas aj peniaze, pretože každá transakcia 
uskutočnená prostredníctvom jedného z jej produktov je 
cenovo zvýhodnená (2,50 Sk) oproti klasickému spraco- 
vaniu (4,00 Sk). Balík eBanking je postupne rozširovaný 
o nové služby a produkty. V súčasnosti eBanking obsahu- 
je produkty: 

• Internetbanking, 

• B-mail, 

• Mobilbanking, 

• Výpisy z účtu cez e-mail, 

• Tatra Pay, 

• CardPay, 

• Telebanking. 

Praktické skúsenosti 

Žiadosť o poskytovanie bankových služieb prostred- 
níctvom elektronických komunikačných médií môžete 
vyplniť priamo v pobočke Tatra banky, kde máte vedené 
účty alebo prostredníctvom služby DIALÓG. Na základe 
výzvy z pobočky, ktorú si určíte v zmluve, si vyzdvihnete 
identifikačné číslo (PID) k vášmu účtu, prípadne GRID 
kartu alebo token a môžete okamžite začať s internet- 
bankingom. V službe B-mail je možné generovanie správ 
na základe klientom definovaných podmienok a ich 
následné zasielanie buď formou SMS správy na mobilný 
telefón, alebo formou e-mailu. 

Klient si môže zvoliť jednu z možností pre generovanie 
správy: 

• každý deň ranné zostatky na účte, 

• prekročenie/pokles hladiny disponibilného zostatku 
na účte, 

• kredity a debety (pohyby) na účte. 

Výpisy z vášho bežného účtu môžete dostávať aj 
e-mailom, ušetríte cestu do pobočky a navyše poplatok za 
túto službu je 0 Sk. Výpisy sú komprimované voliteľne vo 
formáte ARJ, ZIP (WinZIP) alebo RAR. TatraPay je produkt 
Tatra banky, vďaka ktorému majú klienti možnosť platiť 
prostredníctvom internetbankingu vo virtuálnych obchod- 
ných domoch. 

Bezpečnosť 

Klient si môže sám vybrať autorizačnú úroveň, t j. spô- 
sob prihlasovania sa do internetbankingu a spôsob 
potvrdzovania platieb: 

1. prihlasovanie: heslo, žiadna dodatočná autorizácia 
platieb. 

Limity na platobné príkazy: 100 tis. Sk/deň a 1 mil. Sk/ 
mesiac. 

2. prihlasovanie: heslo, autorizácia platieb pomocou 
karty GRID card. 

Limity na platobné príkazy: 100 tis. Sk/deň a 1 mil. Sk/ 
mesiac. 

3 . prihlasovanie: heslo, autorizácia platieb pomocou 
elektronického tokenu SecurID. 

Limity na platobné príkazy: 1 mil. Sk/deň a 10 mil. 
Sk/mesiac. Za používanie SecurID Tatra banka požaduje 
zálohu 500 Sk, ktorú vráti na účet klienta po vrátení 
tokenu SecurID. 


VIRTUÁLNA BANKA ELIOT 


(www.eliot.sk) 

Eliot je súčasťou Tatra banky. Pre osobitnú a samostat- 
nú povahu má označenie Eliot Je to internetová banka, 
ktorá vychádza z najnovšej koncepcie priameho bankov- 
níctva a ponúka pohodlie moderného využívania a jedno- 
duchého spravovania finančných prostriedkov na osob- 
nom bežnom účte. Umožňuje prístup k peniazom pro- 
stredníctvom internetu a telefónu. Táto internetová banka 
ponúka priame bankovníctvo, čo v praxi znamená, že 
klient Eliot-a využíva na disponovanie so svojím účtom 
virtuálnu aplikáciu Eliot služby telefónneho centra DIA- 
LÓG a má k dispozícii platobnú kartu Eliot Ak patríte 
medzi používateľov nakupujúcich v internetových 
obchodoch, využijete službu Eliotpay. 

Aké sú limity? 

Denný limit na bezhotovostnú operáciu, t j. prevodný 
príkaz cez internetbanking, respektíve cez DIALÓG je 
100 000 Sk. Mesačný limit na bezhotovostnú operáciu je 
1 000 000 Sk. Denný limit na operácie (bezhotovostný 
a hotovostný) kartou Eliot je 15 000 Sk. Denný limit na 

ISDN zariadenia od firmy 



miniVigor 128 

• Najmenší externý ISDN „modem" 

• 64/1 28 kbit/s 

• USB port 

• Pre Win 9x, Me, 2000 a Apple Mac 

• Emulácia modemu a faxu 

• Telefonovanie s náhlavnou súpravou 

• On-line analyzátor ISDN linky 

od 2.499,- Sk 



IsdnVigor 204 

• ISDN „modem" 

• 64/1 28 kbit/s 

• USB port 

• Pre Win 9x, Me a 2000 a Apple Mac 

• 4 - portová PbU 

• Identifikácia čísla a mena volajúceho 

• Zálohovanie napájania 


od 9.980,- Sk 



Vigor 2000, 2200, 2200X, 2200E 

• ISDN/LAN router + Back up 

• 2xLAN rozhranie + 4xSwitch/6x HUB 

• Pripojenie siete k Internetu, Dial-Up a Dial-in 
server, prepojenie až 1 ó LAN 

• Podpora káblových modemov a ADSL 

• Konfigurácia cez Web browser 

• NAT, DHCP, IPSec, PPPoE 

• PPTP, DNS proxy, TFTP, CAPÍ server 

od 9.320,- Sk 

www.attel.sk 

attel@attel.sk 

Bratislava, Hattalova 12, tel.: 07-444 577 58 
Košice, Trieda SNP 104, tel.: 095-789 90 21-22 

Ceny sú uvedené bez 23% DPH 







Internet 


bezhotovostné operácie prostredníctvom Eliot-a v prípade 
autorizácie platieb pomocou tokenu SecurID je 1 000 000 
Sk. Mesačný limit na bezhotovostné operácie prostred- 
níctvom Eliot-a v prípade autorizácie platieb pomocou 
tokenu SecurID je 10 000 000 Sk. 

Pre posúdenie výhodnosti využitia služieb tejto virtuál- 
nej banky je tu uvedená časť zo sadzobníka poplatkov 
pre fyzické osoby pre tuzemský platobný styk: 

• Povinný minimálny zostatok SKK 0 

• Kreditná úroková sadzba 0 % 

• Debetná úroková sadzba (nepovolené prečerpanie) 
20 % ** 

• Vedenie účtu SKK 0 

• Zrušenie účtu SKK 0 

• Výpis z účtu zasielaný v ročnom cykle SKK 0 

• Zaúčtovanie pohybu na účte SKK 0 

• Spracovanie platobného príkazu SKK 0 

• Platby na základe trvalých príkazov a inkás SKK 0 

• Prijaté platby SKK 0 

• Zavedenie vykonávania platieb k inkasu SKK 0 

• Zavedenie trvalého príkazu na úhradu v tuzemsku 
SKK 0 

Ako používať Eliot? 

Cez internet si otvoríte stránku www.elioLsk Na 
úvodnej stránke si nájdete okienko pre aktiváciu. Všetko 
potrebné sa dozviete na tejto stránke. Okrem iného si tu 
vyberiete spôsob overovania aktívnych operácií GRID kar- 
tou alebo pomocou špeciálneho elektronického tokenu 
SecurID. Grid kartu, PIN a heslo dostanete doporučenou 
zásielkou bezplatne. Elektronický token bude doručený 
kuriérskou službou do vlastných rúk na adresu, ktorú 
uvediete v žiadosti o SecurID. Poplatok, ktorý kuriérska 
služba požaduje za bezpečné doručenie zásielky je v 
rámci Bratislavy 221,40 Sk, doručenie do ostatných miest 
v SR 356,70 Sk. Všetky ďalšie činnosti cez internet 
vykonávate cez www.elioLsk. 

Bezpečnosť 

Eliot ponúka okrem GRID karty zvýšenie ochrany 
autorizácie platieb pomocou elektronického tokenu 
SecurID. Za jeho požaduje Eliot zálohu 500 SKK, do 
depozitu. Túto sumu Eliot klientovi vráti po navrátení 
tokenu SecurID. SecurID karta, inak nazývaná token, 
generuje každých 60 sekúnd nový prístupový kód. Na to, 
aby bol tento kód platný, treba zadať 4-až 6-miestny PIN. 
Kód na karte bez zadaného PIN sa nazýva token kód, po 
zadaní PIN je to pass kód. Pass kód sa používa na au- 
tentifikáciu v bankových aplikáciách. 

Praktické skúsenosti 

V rámci cofaxu sa nám podarilo v stánku eliotu otvoriť 
si účty aj s odovzdaním obálok s PIN kódom a GRID kar- 
tou. Celé to netrvalo viac ako 25 minút Okrem toho sme 
poštou dostali platobné karty, všetko bezplatne. Vytvo- 
renie účtu a práca s nim je veľmi jednoduchá a pohodlná 
Na obrázku je výpis z účtu, na ktorý sme z testovacieho 
účtu sporiteľne poslali 1 Sk dňa 30. 4. 2001. 



Ako vidieť z výpisu, suma sa na účte eliotu objavila 
3. 5. 2001, čo je v limite troch dní pre medzibankové 
operácie. 


POĽNOBAINKA 


(www.polnobanka.sk) 

Banka umožňuje klientom prístup k informáciám 
dvoma formami, a to: 

Pasívnu formu, v rámci ktorej banka poskytuje klien- 
tom tieto služby: 

• informácie o disponibilnom zostatku a zostatku na účte, 

• informácie o pohyboch na účte, 

• avízo o zaúčtovanej došlej zahraničnej platbe, 


• informácie o aktuálnom kurzovom lístku, 

• informácie o aktuálnych úrokových sadzbách prostred- 
níctvom správ z banky, 

• meniť nastavenie zasielania správ prostredníctvom 
GSMbankingu, 

• informácie o aktuálnych číselníkoch banky. 

Aktívnu formu, v rámci ktorej banka rozširuje pasívnu 
formu o nasledujúce služby: 

• príkazy na úhradu, 

• príkazy na inkaso, 

• príkazy na úhradu do zahraničia, 

• príkazy na úhradu do zahraničia - šekové platby. 

Na využívanie aktívnej služby internetbankingu je 
nevyhnutný autentizačný kalkulátor, ktorý zabezpečí 
banka. 

Bezpečnosť 

Pre zabezpečenie služby internetbankingu boli 
zvolené najmodernejšie dostupné prostriedky používané 
vo svete, ako sú špeciálne šifrovacie metódy a identifiká- 
cia klienta pomocou plávajúceho kódu (hesla). Plávajúci 
kód (pri každej identifikácii je vždy iný a dopredu sa jeho 
hodnota nedá určiť, pretože sa vypočíta prostredníctvom 
tzv. autentizačného kalkulátora synchronizovaného so 
serverom internetbankingu. Klient pri prihlasovaní do 
internetbankingu uvádza nasledujúce údaje: 

• klientské číslo alebo tiež číselný identifikátor klienta, 
ktorý jednoznačne určuje daného klienta v rámci IB, 

• šifrovací kľúč, pomocou ktorého sa na strane klienta 
sa šifrujú java programom do nečitateľnej formy 
prenášané údaje, pričom sa šifrovací kľúč s údajmi 
neprenáša, 

• pomocou tohto údaja sa prihlasuje používateľ na 
strane klienta, L j. z hľadiska klienta môže používať 
internetbanking aj niekoľko používateľov, 

• identifikačný kód, pomocou neho sa jednoznačne 
identifikuje daný používateľ a zároveň si klient overu- 
je identitu servra banky. 

Zriadenie služby IB 

Pre využívanie služby IB je potrebné mať zriadený 
bežný účet v Poľnobanke, a. s., podanú Žiadosť o posky- 
tovanie bankových služieb prostredníctvom elektronick- 
ých komunikačných médií a uzavretú Zmluvu o poskyto- 
vaní služieb spojených s vedením bežného účtu elektro- 
nickou výmenou dát Zriadenie služby je bezplatné, využí- 
vanie služby, realizovanie prevodných príkazov prostred- 
níctvom IB a používanie autentizačného kalkulátora sú 
spoplatňované poplatkami podľa platného sadzobníka 
poplatkov Poľnobanky, a. s. 

Na základe žiadosti a podpísanej zmluvy, budete zave- 
dený do systému IB. Následne vám budú vygenerované 
príslušné prístupové kódy, ktoré vám budú doporučene 
zaslané poštou ako Identifikačné údaje klienta. V prípade 
aktívneho prístupu vás obchodné zastúpenie banky vyzve 
k prevzatiu Autentizačného kalkulátora. 

Služba IB poskytuje klientovi rôzne možnosti prihláse- 
nia. Rozlišujú sa dva prístupy prihlásenia: 

Úplne zabezpečený prístup, prístup do IB je možný len 
s použitím autentizačného kalkulátora. 

Kombinovaný prístup, prístup do IB je možný aj bez pou- 
žitia autentizačného kalkulátora. Ak sa nepoužije auten- 
tizačný kalkulátor, sú dostupné len pasívne informácie. 
V prípade, že klient pri kombinovanom prístupe nezadá 
Používateľa, budú mu dostupné len základné informácie 
(zostatky na účtoch, rôzne všeobecné správy a číselníky). 


POŠTOVÁ BANKA 


(www.pabk.sk) 

Poštová banka, a. s., ponúka svojim klientom pro- 
gresívnu formu komunikácie klienta s bankou v oblasti 
elektronického bankovníctva prostredníctvom služby in- 
ternetbanking. Služba umožňuje klientom s účtom vede- 
ným v Sk a v cudzej mene využívať doplnkové služby pro- 
stredníctvom internetu. Klient Poštovej banky môže pro- 
stredníctvom internetu zisťovať informácie o stave účtu 
(zostatok, výpis transakcií) alebo zadávať platobné príkazy 
(prevodné príkazy, výzvy na inkasá, trvalé príkazy...). 

Pre prihlásenie sa k službe musí klient najskôr vyplniť 
štandardný prihlasovací dialóg na základe parametrov 
dodaných bankou. Dialóg obsahuje prihlasovacie meno a 
heslo. Po akceptovaní zadaných údajov sa klient dostane 
do zabezpečenej zóny a môže pracovať so svojím účtom. 
Na to, aby mal prístup k účtom, musí si zmeniť pri prvom 
prístupe svoje iniciálne prístupové heslo a iniciálny TAN 




(prístupový kód k transakciám). Dátum v ľavej hornej časti 
úvodnej stránky internetbankingu informuje používateľa 
o dátume exspirácie jeho prístupového hesla do internet- 
bankingu. 

Praktické skúsenosti 

Informácia banky o tom, že: „Službu upravujú obchod- 
né podmienky, ktoré sú klientom k dispozícii na všetkých 
hlavných pobočkách, pobočkách a expozitúrach banky" je 
pravdivá, ale čo je horšie aj úplná. Klient sa totiž vo 
väčšine filiálok a na poštách už nedozvie nič viac. 
Pracovníčke filiálky Poštovej banky v okresnom meste 
sme položili otázku, ako postupovať pri autentizácii 
transakcie pomocou vygenerovaného zoznamu hesiel. 
Pracovníčka nevedela o internetbankingu vôbec nič a 
odkázala nás na krajskú pobočku. Navštívili sme teda inú 
pobočku v krajskom meste Banskej Bystrici, kde už vedeli 
vysvetliť postup autentifikácie pomocou zoznamu hesiel, 
konkrétne že treba každé použité heslo vyčiarknúť a pri 
ďalšom prihlásení je potrebné použiť nasledujúce heslo. 
Po vyčerpaní polovice zo xxx hesiel príde klientovi obálka 
s ďalším zoznamom nových hesiel. 

Zabezpečenie 

Zabezpečenie prístupu klienta k pasívnym operáciám 
prostredníctvom internetu je dvojúrovňové, zabezpečenie 
prístupu k aktívnym operáciám až trojúrovňové. Prvé dve 
úrovne tvoria prístupové heslá do „demilitarizovanej zóny" 
Poštovej banky a prístupového kódu k transakciám (TAN). 
Tieto heslá sa zadávajú prostredníctvom štandardného 
dialógu prehliadača. Ak klient trikrát za sebou zadá 
nesprávne prihlasovacie heslo, jeho prístup do internet- 
bankingu bude počas nasledujúcich 30 minút zabloko- 
vaný. Tretia úroveň zabezpečenia je využívaná pri 
aktívnych operáciách a využíva jednorazové heslá (OTP), 
ktoré sú klientovi doručované poštou alebo kľúč vyge- 
nerovaný autentizačným kalkulátorom. Každé heslo je 
teda platné len pre jednu aktívnu operáciu. Lehota 
exspirácie prístupových hesiel do internetbankingu je 
stanovená na 3 mesiace a heslo musí byť kombináciou 
malých a veľkých písmen a číslic. 


BANK AUSTRIA CREDITANSTALT SLOVAKIA 


(www.baca.sk) 

Už svojím zahraničné znejúcim názvom môže táto 
banka bežnému používateľovi pripadať trochu vzdialená. 
Nie je to však vôbec pravda. Jednak názov www stránky 
tejto banky znie slovenskému uchu tak trochu povedome, 
ale čo je oveľa dôležitejšie, internetbanking tejto banky je 
prístupný doslova každému, aj keď tam nemáte účet Na 
stránke tejto banky si môžete totiž internetbanking prak- 
ticky vyskúšať na fiktívnom testovacom účte. Preto všet- 
kým záujemcom o internetbanking, ktorí zatiaľ s touto 
modernou formou bankovníctva nemajú skúsenosti od- 
porúčame, aby si to na stránke tejto banky vyskúšali. 

Online Bank Austria Creditanstalt Slovakia, a. s., ktorá 
umožňuje klientom: 

• zisťovať stavy a obraty na účtoch, 

• uskutočňovať tuzemské platobné príkazy, 

• spravovať trvalé príkazy na úhradu a povolenia na 
inkaso, 

• zriaďovať termínované vklady. 

Technické vybavenie klienta 

Klient potrebuje operačný systém Ms Windows 95, 98, 
NT, 2000 alebo Millennium, s prehliadačom Internet Ex- 
plorer verzia 4.01 alebo vyššia (odporúčaná je verzia 5.5), 
prípadne Netscape Navigátor verzia 4.07 alebo vyššia. 
Verzia podpory MS Java Virtual Machine musí byť vyššia 
alebo rovná 3194. 

Praktické skúsenosti 

Službu nám predvedviedli vo filiálke banky v Banskej 
Bystrici. Podobne ako v Istrobanke, aj v tomto prípade sa 
pracovník banky prihlásil do našej súťaže. Pred identi- 
fikáciou bolo potrebné vykonať náhodný pohyb myšou 
a autentifikácia sa vykonáva výhradne pomocou autenti- 
začného kalkulátora. Celý postup pri vykonávaní pasív- 
nych aj aktívnych operácií bol predvedený profesionálne 
a žiadne problémy sa pri ňom nevyskytli. 

Bezpečnosť 

Z bezpečnostných dôvodov sa na komunikáciu medzi 
počítačom klienta a bankovým serverom používa 128- 
bitové šifrovanie údajov. Zaujímavosťou je, že parametre 
šifrovania sú náhodne vygenerované v závislosti od pohy- 
bu myši pri každom prihlasovaní do Online Banking. 
Preto je nutné, pri každom prihlasovaní hýbať niekoľko 
sekúnd myšou. Až potom sa objaví motív na stránke, ktorý 
umožní pokračovať v zabezpečenej zóne. Vďaka tomuto 
pohybu myšou je zabezpečená vysoká úroveň bezpečnos- 
ti prenosu dát Na každé prihlásenie potrebujete uviesť 
kód vygenerovaný tzv. bezpečnostnou kartou, (autentiza- 
čným kalkulátorom). Taktiež aj všetky vykonávané 
transakcie je potrebné potvrdiť kódom z bezpečnostnej 
karty. 


KOMERČNÍ BANKA BRATISLAVA 


(www.koba.sk ) 

Komerční banka Bratislava ponúka svojim klientom, 
ktorí majú osobný alebo podnikateľský účet službu inter- 
netbanking, ktorý umožňuje interaktívne pracovať so svo- 
jím účtom prostredníctvom internetu. Klient musí s ban- 
kou uzatvoriť „Zmluvu o poskytovaní bankových služieb 
na základe elektronickej výmeny dát prostredníctvom 
služieb Elektronického bankovníctva KBB". Služba inter- 
netbanking Komerční banky umožňuje: 

• zadávať jednoduché a trvalé platobné príkazy na 
úhradu, 

• realizovať zahraničný platobný styk, 

• za dávať jed n o razové alebo trvalé príkazy na inkaso, 

• stornovať platobné príkazy a príkazy na inkaso pred 
spracovaním v banke, 

• poskytovať informácie o obratoch a zostatkoch na 
účte, 

• poskytovať výpisy z účtov, 

• poskytovať kurzový lístok a zadávať textové správy pre 
banku, 

• zadávať žiadosť o vydanie platobnej karty, zmenu jej 
nastavenia jej zablokovanie. 

Čo sa týka technického vybavenia, postačí prehliadač 
internetových stránok, napríklad MS Internet Explorer 4.xx 
alebo Netscape Navigátor verzie 4.xx a autentizačný 
kalkulátor na generovanie prístupových kódov a digitál- 
nych podpisov, ktorý klientovi zapožičia banka. Záloha 
1500 Sk klientovi vrátia pri odovzdaní nepoškodeného 
autentizačného kalkulátora. 


Zásady bezpečného používania internetbankingu 

Väčšina bánk upozorňuje svojich klientov na 
bezpečnostné riziká určitých postupov. Tieto upozornenia 
a odporúčania sa navzájom dopĺňajú, takže sme na ich 
základe zostavili všeobecné pravidlá pre bezpečné použí- 
vanie internetbankingu, pretože každý informačný systém 
by mal byť chránený ako celok. 

Odporúčania pre prácu s internetovým prehliadačom 

Niektoré internetovské prehliadače obsahujú v prih- 
lasovacom dialógu aj voľbu na uloženie hesla pre jeho 
budúce pred nastavení e. V komunikácii s akoukoľvek 
bankovou aplikáciou sa z bezpečnostných dôvodov 
odporúča túto voľbu nepoužívať Rovnako sa odporúča po 
odchode zo stránok internetbankingu zavrieť interne- 
tovský prehliadač, pretože väčšina prehliadačov si prihla- 
sovacie údaje dočasne ukladá v pamäti do skončenia 
browsovacieho programu, a preto od vás pri opätovnom 
presmerovaní do internetbankingu pri browsovaní inter- 
netom nepožaduje prihlásenie. Banky vo väčšine prí- 
padov neodporúčajú svojim klientom používať internet- 
banking v internetových kaviarňach a iných cudzích 
neautorizovaných počítačoch. 

Všeobecné zásady na výber a utajenie PIN-u 

PIN kód sa používa pre inicializáciu autentizačného 
kalkulátora. Tie isté zásady platia vo všeobecnosti pre 
akýkoľvek PIN alebo heslo. 

• Nikomu nikdy nehovorte svoj PIN. Ak máte podozrenie, 
že niekto mohol váš PIN zistiť okamžite ho zmeňte. 

• Nepoužívajte také kombinácie číslic pre PIN kód, ktorý 
možno ľahko uhádnuť Čísla ako dátum narodenia, 
ŠPZ auta a podobne, sú nevhodné. Tie „najhoršie" čísla 
typu 11111, 12345 našťastie autentizačný kalkulátor 
ani neakceptuje. 

• PIN si nikde nezapisujte. Obvyklé miesta, na ktorých je 
možné nájsť ceruzkou napísané heslá je plastový rám 
obrazovky monitora. Mylný je aj názor, že sa PIN 
„stratí" medzi telefónnymi číslami v diári alebo načar- 
baný na papieriku. 

• Ak sa pri zadávaní PIN-u pomýlite, kalkulátor požia- 
davku na zadanie PIN-u zopakuje. Ak zadáte trikrát za 
sebou nesprávny PIN, kalkulátor sa zablokuje. 

• Zablokovaný kalkulátor môžu znova uviesť do činnos- 
ti iba pracovníci banky. To isté platí v prípade, že za- 
budnete PIN. 

Prvky bezpečnosti 

Prístup do systému EB pozostáva z identifikácie, 
autentifikácie a autorizácie. Na overenie totožnosti klien- 
ta a banky sa využíva niekoľko metód: 

Statické heslo - Je historicky najstaršia, avšak naj- 
menej bezpečná metóda. V niektorých systémoch si klient 
môže toto heslo meniť, resp. používa sadu statických he- 
siel z tzv. grid karty (Slovenská sporiteľňa, Tatra banka..). 
Takýto systém sady statických hesiel však stačí len klien- 
tovi s minimálnou frekvenciou transakcií. Niekedy (Vše- 
obecná úverová banka) sa autentifikácia statickým hes- 
lom dopĺňa o tzv. záložné otázky. 


OTP (One-Time Password - jednorázové heslá) - Pri 

každom prístupe klienta k službe je použitý iný auten- 
tifikačný údaj, ktorý sa generuje na základe určitého algo- 
ritmu alebo banka dodá klientovi zásobu jednorazových 
hesiel. Typickým príkladom je Poštová banka, ktorá klien- 
tovi doručuje tieto údaje poštou. 

Autentizačný kalkulátor - je určený na preukázanie 
sa totožnosti klienta a potvrdenie peňažných transakcií, 
uskutočnených prostredníctvom služby elektronického 
bankovníctva. Kalkulátor je pred zneužitím neoprávnenou 
osobou chránený statickým heslom (PIN). Pre účely aut- 
entifikácie a autorizácie generuje jednorazový dynamický 
transakčný kód 

Zaujímavé je aj právne hľadisko zmluvného vzťahu 
medzi klientom a bankou. Nakoľko ich pripravujú právni- 
ci banky, je zrejmé, že banka sa nimi snaží chrániť voči 
stratám v prípade zneužitia systému elektronického 
bankovníctva. Presúvanie zodpovednosti za škodu v dô- 
sledku nedostatočnej obozretnosti klienta je zo strany 
bánk pochopiteľné. Ak je však prenášaná zodpovednosť 
na klienta aj v prípadoch, ktoré nemá možnosť ovplyvniť 
je na zváženie základná povinnosť banky - vykonávať 
bankové obchody obozretne a tak, aby neboli poškodené 
záujmy jej vkladateľov. Príkladom môžu byť rozpačité 
reakcie zodpovedných pracovníkov VÚB, pri poukázaní na 
skutočnosť, že ich systém statických hesiel v kombinácii 
so záložnou otázkou je nedostatočný. 

Poznámka redakcie: Internetbanking je veľmi 
dynamicky sa rozvíjajúce odvetvie. Preto sa aktuálne pro- 
dukty niektorých bánk v dobe vyjdenia časopisu môžu 
líšiť od testovaných. 

Ľuboslav Lacko 


VYHODNOTENIE SUTAZE 


Výhercovia: 

Z prihlásených súťažiacich bolo vyžrebovaných 6 
nasledovných: 

I. az computer@nextra.sk 

II. pt78@post.sk 

III. Schlosser Vladimír 

IV. R. Marci, Sp.Nová Ves 

V. semmich@hotmail.com 

VI. Ing. Velikov Anton 

Výhercovia si môžu svoje výhry vyzdvihnúť v redakcii 
PC SPACE osobne, alebo nám telefonicky, písomne, 
prípadne e-mailom poskytnúť adresu, na ktorú Vám 
môžeme výhru zaslať Adresa redakcie je uvedená 
v tiráži časopisu PC SPACE na tretej strane. Kontrola 
totožnosti bude overená znalosťou čísla účtu 
z ktorého bolo uskutočnené prihlásenie do súťaže. 

Aby sme mohli mať každý deň na stole svoj peceň 
chleba, treba naň zarobiť no a tak sa dnes budeme baviť 
výhradne o peniazoch a všetkom čo s tým súvisí. 



Na úvod by sme sa mohli pozrieť na stránku 
http://www.openiazoch.sk, ktorá je zameraná ako infor- 
mačno- finančné centrum slovenského internetu. Tento 
server zároveň funguje ako diskusný kanál a myslím, že 
táto stránka si zaslúži miesto aj vo vašich bookmarkoch. 
Na stránke nájdete asi všetko čo sa peňazí týka - od 
porovnania bankových služieb až po úvery, stavebné 
sporenie, kalkulačky a, samozrejme, nechýbajú rebríčky. 
Skrátka táto stránka vám poskytne tak komplexný pohľad, 
že viac by som už ani písať nemusel a mohol by som sa 
venovať úplne inej kategórii. Pre objektívnosť údajov sa 
však poďme pozrieť aj na iné stránky. 




Veľmi dobre spracovaný a naozaj komplexný prehľad 
o bankách ponúka aj stránka http://www.banky.sk Na 
tejto stránke nájdete kurzy v jednotlivých bankách, úroky, 
úvery a všetko, čo potrebujete vedieť až po poradenstvo. 
Samozrejmosťou takýchto stránok je menová kalkulačka, 
grafy kurzov a hodnotenie TOP 10. Keď budete už na 
návšteve tejto stránky nevynechajte svet financií, kde 
nájdete vo veľmi prehľadných tabuľkách zoradené všetky 
dôležité, ale aj doplnkové informácie, ako napríklad linky 
na banky v zahraničí, audítorské, alebo ratingové 
spoločnosti. Ak pracujete s peniazmi, táto stránka tiež 
nesmie chýbať medzi vašimi obľúbenými stránkami. To 
isté platí aj pre všetkých, ktorí chcú mať o svoje peniaze 
dobre postarané. 

Veľmi zaujímavou oblasťou sa dnes stáva e-banking, 
ktorý je zvlášť zaujímavý práve pre vás, internetových 
používateľov. Prehľad o e-banking u ponúkanom jed- 
notlivými bankami môžete získať na adrese http://www. 
banky.sk/svet_financii/e-banking.html. Zo stránky 
banky.sk určite nevynechajte ani terminologický slov- 
ník ekonomiky http://www.banky.sk/slovnik/slov- 
nik_.html, Zaujímavé budú určite aj kurzové lístky http:/ 
/ www.banky.sk/svet_financii/kurz_listky_bank.html, 
alebo úrokové sadzby v slovenských bankách http:// 
www.banky.sk/svet_financii/urokove_sadzby.html. 

Medzi pekné a obsažné stránky môžeme zaradiť aj 
http://www.aktualny.sk Táto stránka sa nevenuje len 
financiám, ale opisuje viacero kategórií od možností 
zamestnania, až po mobilné telefóny. Z finančnej sekcie 
ponúkajú nasledujúce možnosti: Banky a sporiteľne, 
Poisťovne, Cenné papiere, Investície, Leasing, Poradenstvo 
a Poskytovatelia úverov. Táto stránka je skôr informačný 
rázcestník ako informačný portál, ale aj napriek tomu, 
alebo práve pre to vám ju tiež odporúčam vidieť 



Program Technológie informačnej spoločnosti (Infor- 
mation Society Technologies - IST Programme) v kontexte 
integrácie v Piatom rámcovom programe EÚ pre výskum, 
vývoj technológií a demonštračné aktivity (1999 - 2002) 
koncentruje aktivity v oblasti technológií informačnej spo- 
ločnosti môžete nájsť na adrese http://irc-slovakia.sk/ 
fp5/ist Okrem iného sa dozviete, že strategickým cieľom 
programu IST urýchliť rozvoj IS, a tým zabezpečiť uspoko- 
jenie potrieb jednotlivcov aj celej spoločnosti. IST program 
pozostáva zo štyroch kľúčových akcií, ktoré pokrývajú 
základné oblasti výskumu, vývoja technológií a aplikácií 
v oblasti technológií informačnej spoločnosti, dvoch 
generických aktivít a podpory výskumnej infraštruk- 
túry, ale viac už naozaj na spomínanej adrese. Pokiaľ 
sa zaujímate o túto oblasť (IST), táto stránka bude pre vás 
tým pravým. 

Pre investovanie svojich financií môžete využiť naprík- 
lad služby BMG investu. Ich stránku nájdete na 
http://www.bmginvest.sk. Stránka je vcelku pekne 
a prehľadne spracovaná. Vytknúť jej môžem asi iba to, že 
som tu nenašiel nikde mailový kontakt Možno stavili na 
to, že ak ponúknu bezplatnú telefónnu infolinku, už ne- 
treba komunikovať mailom, ale to asi netrafili. 

Možno sa vám bude na niečo hodiť aj eCapital, ktorú 
založila skupina úspešných podnikateľov a odborníkov 
s cieľom, vytvoriť platformu pre rozvoj a podieľanie sa na 
nových a mladých podnikoch v oblasti E-Businessu. 
ECapital sa rozumie ako sieť, ktorá potrebuje ľudí a ich 
nápady, aby ich prebudila k životu. Ich stránku nájdete na 
adrese http://www.ecapital.sk. 

V súvislosti s bankami vám tiež odporúčam vidieť časť 
projektu virtuálne Slovensko, konkrétne „bankové cen- 
trum", ktoré nájdete na adrese http://vsk.sk/bc Nájdete 
tu prehľadne zoradené profily jednotlivých bánk, kurzové 
lístky a mnoho iných zaujímavostí. 

K zaujímavým stránkam, ktoré by ste vynechať nemali 
patrí http://www.e-pohledavky.cz. Na týchto stránkach 
ktoré sú určené tak právnickým, ako aj fyzickým osobám, 
ktoré hľadajú spôsob ako maximálne eliminovať riziko 
nesplácaných pohľadávok od svojich dlžníkov. Tiež tu 
nájdete informácie, týkajúce sa platobnej morálky svojho 
obchodného partnera, rovnako ako aj možné východisko 
z neľahkej finančnej situácie vašej spoločnosti. Pokiaľ sa 
chcete dozvedieť viac, neváhajte a surfujte. 

Veľmi zaujímavý projekt nájdete aj na adrese 
http://www.finance.sk/home/index.phtml. Je to vlastne 
finančný portál, ktorý sleduje všetky oblasti ekonomickej 
oblasti. Tiež odporúčam túto stránku vidiel 

Medzi ostatné zaujímavé stránky týkajúcich sa financií 
patria napríklad: 



http://www.fini.sk 

http://www.ims.org 

http://www.cordis.lu/ist 

http://www.easist.sk 

http://irc-slovakia.sk/sme 

http://www.finport.sk 

http://www.peniaze.sk/home/index.phtml 

http://www.rms.sk/rms/uvod/uvod.asp 

http://www.tam.sk/tam/tamdata.nsf/intro 

http://www.oi.sk 

http://www.ingfn.sk 

http://www.ekonomika.sk 

Obchodný register 

Na adrese http://www.orsk.sk nájdete ďalšiu zaují- 
mavú stránku, ktorá by sa vám tiež mohla hodiť vzhľa- 
dom na dnešnú tému. Nájdete tu kompletný obchodný 
register, v ktorom môžete vyhľadávať podľa obchodného 
mena, identifikačného čísla, sídla alebo podľa spisovej 
značky či mena a priezviska osoby. Stránka síce neoplýva 
najlepším grafickým prostredím, ale zato je stránka veľmi 
prehľadná a relatívne rýchlo sa načítava. 

Lidovky 

Na adrese http://www.lidovky.sk nájdete informačný 
portál (alebo presnejšie ide o on-line verziu Lidových 
novin), kde sa okrem iných informácií dočítate aj správy 
z ekonomickej sekcie. Stránka je prehľadná a obsažná, 
pritom sa tiež načítava dostatočne rýchlo, aby ste ju 
nestihli počas načítania vypnúť 

Katarínka 

Možno ste už počuli niečo o obnove kláštora sv. 
Kataríny. Ak máte chuť prispieť rukou, alebo peňaženkou 
na tento unikátny projekt, navštívte stránku http://www. 
katarinka.sk. Katarínka sa nachádza na západnom 
Slovensku v Malých Karpatoch, asi tak 20 km od Trnavy. 
Kláštor patril františkánskemu rádu a podľa legendy sa tu 
zjavovala svätá Katarína grófovi a pustovníkovi Jánovi 
Apponyimu. Viac už však naozaj na stránke. 

Úrad pre národný rozvoj Slovenskej republiky 

Tento úrad nájdete na adrese http://www.unrsr.sk 
Občanov, ktorí sa združili v tomto úrade spája snaha o roz- 
voj humanistických, demokratických a národno-štátnych 
záujmov a tradície občanov Slovenska. Okrem iného sa 
zaoberá analýzami a diskutovaním o celospoločenských 
problémoch a otázkach dominujúcich v SR a zahraničí. 


Bilezbozi.cz 

Názov „bílé zboží" by mohol v niekom evokovať pojem 
biele mäso alebo niečo iné. Nebojte sa, nič také 
nepropagujeme. Ide o tzv. bielu techniku, čiže práčky, 
umývačky, sušičky a podobne. „Bílé zboží" nájdete na 
adrese http://www.bilezbozi.cz a pri návšteve odpo- 
rúčam mať pripravenú peňaženku, pretože ak si otvoríte 
túto stránku, navštívite nový a pritom veľmi kvalitný vir- 
tuálny obchodný dom. 


TOP Wallpapers 



Stránka, o ktorej vám dnes budem písať je síce už na 
stránkach slovenského internetu asi tak pol roka, možno 
o nejaký ten mesiac viac. Na tejto stránke síce ešte zďale- 
ka nenájdete toľko podkladových fotografií ako na iných 
zahraničných serveroch, ktoré sa tomu venujú už roky. 
Podľa mňa práve táto stránka má šancu prebojovať sa až 
medzi tie najnavštevovanejšie, keď už nie vo svete, tak 
aspoň u nás. Stačí k tomu len to, aby ste tento projekt 
trochu podporili svojimi návštevami a občas pridali 
nejakú peknú fotografiu, ktorú chcete ukázať svetu. Túto 
stránku nájdete na adrese http://www.topwall- 
papers.sk Ladislav Jediný 


Máte UŽ SVOÍU Stránku na INTERNETE? WB, e^aHow, vmMw.flnfla.sk, mesiac ZADARMO Od 200 ,- Sk 

Ponúkam? vám riešenia! Nájdete nás na : www.webprlestor.sk alebo na 0905 404151 










PoRAd Ň A 


Y rýchlo sa rozvíjajúcom sa svete počítačov 
som zistil, že mám slabé vedomosti v e-busi- 
ness. Takisto som zistil, že mnoho pojmov 
z počítačového sveta a osobitne v oblasti elek- 
tronického obchodu mi veľa nehovorí. Preto 
moja otázka znie, či neexistuje niečo ako slov- 
ník, kde sú vysvetlené pojmy spojené s touto 
problematikou, alebo nejaké www, kde by som 
si takýto slovník mohol nájsť Pozrite si české 
stránky Spravodajstvo zo sveta elektronického 
obchodu Ebiz, ktoré nájdete na http://www.ebiz. 
cz / a ktoré obsahujú aj EC (Electronic Commerce) 
slovník. +AHen 

Nemôžeme spúšťať DOS-ovské programy 
vyžadujúce FILES viac ako 60 vo WIN2000 
alebo WIN ME. 

Do súboru CONFIG.SYS v koreňovom adresári 
je potrebné zapísať riadok FILES=80 alebo podob- 
né vyššie číslo nad 60, podľa dokumentácie 
výrobcu programu. 

Stanley 

Stačí mi 200 W zdroj keď budem mať na- 
paľovačku? Približná zostava: 700 Duron, Ge- 
force2 MX, Soundblaster Live, CD ROM, napa- 
ľovačka Teac 32/4/4 . 

Už samotný Duron, grafika, CD-ROM + ostatné 
berie toľko prúdu, že je už teraz potrebný silnejší 
zdroj, ako máte doteraz. Po pripojení napaľovačky 
sa to ešte zhorší. Preto odporúčame nový zdroj 
250W. 

Stanley 

Ako sa dá spoľahlivo rozoznať EDO SIMM od 
EDO pamäte prípadne FP pamäte (vizuálne)? 

Pamäte EDO, FP a DRAM nie je možné jedno- 
duchým pohľadom spoľahlivo rozoznať Predpo- 
kladajme, že sú všetky 72-pinové. Ak na sebe 
nemajú bližšie identifikačné nápisy, je to možné 
pomocou nápisov na čipoch - presných údajov 
o použitých pamäťových obvodoch, napríklad na 
stránkach výrobcu. 

Stanley 

Nedávno som kúpil PC 486 /66 MHz. Je to 
značkový počítač UNISYS SG 4000. Raz mi 
však zamrzol, tak som ho natvrdo resetoval. Po 
opätovnom zapnutí nastal problém. Niečo sa 
stalo s BlOS-om. Po načítaní RAM sa zobrazí: 
EISA configuration storage is corrupt Invalid 
configuration - please run the System Configu- 


ration Utility (Na začiatku štartovania sa 
zobrazí: Unisys EISA BIOS 4 0029 R 2.02C 
Phoenix 80486 ROM BIOS PLUS Version 
1.00.02). Ako mám napraviť nastavenie 
v BlOS-e? Nemám k dispozícii žiadnu 
spúšťaciu disketu. Možno existuje nejaká www 
stránka, ale neviem adresu. 

Tento problém spôsobuje v zriedkavých prí- 
padoch umiestnenie kariet Treba použiť EISA 
Configuration Utility, ktorú stiahnete z adresy 
http://ic.doma.kiev.ua/inside/phoenix/eutili- 
ty.htm. Po použití tejto utility reštartujte počítač. 
Ak to nepomôže, skúste vymeniť batériu, znovu 
spustite setup a EISA Configuration Utility. 

+Alien 

Win. millenium nepodporuje apl. MSDOSU, 
a to napr. ak chcem spustiť účtovníctvo, je 
potrebné zadať parameter do „config.sys" 
FILES=80. Ak aj tento parameter zadám 
a uložím - reštartujem pc., aj tak config.sys 
s parametrom files prepíše na config.bak 
a config.sys je prázdny bez predošlej úpravy. 
Prosím, poraďte mi, ako mám tento problém 
vyriešiť alebo kde by som zohnal opravu na 
Win ME. 

Microsoft urobil chybu pri architektúre 
Windows ME a DOS je ukrytý - nefunguje ani 
autoexecbat a ani config.sys. Tento problém vy- 
riešime tzv. „patchom" - opravou, ktorá modifikuje 
súbory I0.SYS, COMMAND.COM a REGENV32.EXE, 
čím dosiahneme podobné správanie sa ako u 
Windows 9x. Tento patch bol testovaný na Win ME 
(build 4.90.3000) a stiahnuť si ho môžete z adresy 
http://www.geocities.com/mfd41ife_2000/, kde na 
konci stránky kliknete na odkaz Reál DOS-Mode 
Patch for Windows ME vl.3. Po aplikácii tohto 
súboru napíšte do config.sys F1LES=80 a po reštar- 
tovaní počítača spustíte váš účtovnícky program. 

+Alien 

Chcel by som vedieť aký je reálny (ľudským 
uchom počuteľný) rozdiel medzi Dolby Pro- 
Logic a Dolby Digital 5.1 

Pro-Logic je virtuálny priestorový zvuk. Zvuk sa 
dekóduje PCM kódovaním zo stereosignálu. Býva 
tiež označovaný ako DS 2.0 (Dolby Surround 2.0 = 
2 kanály). Nahrávka musí byť pripravená vopred 
na DS 2.0, v opačnom prípade nezískate 3D 
Sound. Predné repro (2x) hrajú stereo a zadné sú 
zapojené ako surround efekt Tento systém môže 
byť použitý aj v rámci VEIS, či audio CD, ale nie je 
to priestorový zvuk. 

DD 5.1 je zatiaľ čisto záležitosť KINO a DVD. 
Zvuk je uložený v digitálnej forme a obsahuje 
5+1 nezávislých kanálov (5 reproduktorov + lx 
subwoofer). Systém bol zdokonalený ma 6.1, či 7.1, 
ale tu potrebujete špeciálny hardvér a pripravený 


titul! Extra triedou je DTS. Ide o zapojenie 5.1, ale 
s kva-litnejším zvukom. Kvalita je dosiahnutá spô- 
sobom kompresie, kde je iný kompresný faktor. 
Problémom je opäť extra hardvér + softvér (DVD 
video). Film v DTS prehráte na zariadení bez DTS 
bez zvuku!!! Zatiaľ jediný oficiálny titul na našom 
trhu v DTS je GtADIATOR, ale ten obsahuje pre 
každý prípad aj DD5.1 audio stopu... 

Geo 

Vlastním minikomponentný systém SONY 
MHC NX3 A V, ktorý má zabudovaný dekodér 
Pro-Logic Snažím sa pomaly (podľa finančných 
možností) vybudovať domáce kino. Tento systém 
SONY chcem prepojiť s televízorom (SONY) 
a doplniť to celé DVD prehrávačom. No a tu je 
kameň úrazu: neviem či si mám kúpiť DVD 
s dekodérom DD 5.1 alebo mi stačí dekodér Pro- 
Logic zabudovaný vo veži - JE TO VELKY 
ROZDIEL? Určite ste si všimli, že sa snažím vyh- 
núť kúpe recieveru a ušetriť Bude sa to dať celé 
prepojiť (veža, televízor a DVD prehrávač) bez 
recievera - BUDE TO FUNGOVAŤ? 

Rozdiel to je a fungovať to bude, ale dosť slabo. 
DVD bez recieveru či bez dekóderu 5.1 je len lep- 
šia náhrada videa. Až s DD 5.1 a vyšší, sa stáva 
domácim kinom. 

Geo 

Včera som sa prvýkrát dostal k DVD u jed- 
ného známeho. Požičal si nejaké filmy DVD 
a chcel ich prehrať na PC (DVD mechaniku má) 
a nevedel jako, a priznám sa, že ani ja. Viete 
mi poradiť ako sa to spúšťa a prípadne aj 
nejaký dobrý soft na prehrávanie. 

K prehrávaniu DVD potrebujete softvér. Nedá sa 
použiť nič, čo je v balíku s Windows. Priznám sa, 
že nemám príliš dobrý prehľad o DVD softvérových 
prehrávačoch, ale pokiaľ viem, tak neexistuje žiad- 
ny freeware. Dostupné sú OEM alebo trial verzie. 
Opäť netuším, kto na Slovensku čosi také predáva. 

Budem rád za všetky zaujímavé informácie o 
distribútoroch na Slovensku! OEM verzie sa dajú 
získať spolu s vybraným hardvérom (mechaniky, 
grafické karty a podobne). Dobré skúsenosti mám 
s Xing DVD playerom. Najideálnejšie je použiť to, 
čo je dodávané k vášmu hardvéru. Často to 
ponúkne vyšší výkon, pretože je to napísané na 
mieru určitému HW... Osobne dávam prednosť HW 
prehrávačom, ktoré ponúkajú vyššiu kvalitu, 
menšie zaťaženie procesora a viac možností 
(priamy výstup na TV, digitálny výstup na audio 
a pod.). Rozumná karta je napríklad Reál Mágie 
Hollywood Plus, alebo Creative DVD Encore Dxr3. 
Cena: cca 3000 Sk. LINKY: DVDExpress - www. 
mediamatics.com, Xing - www.xingtech.com, 
Win DVD - www.canopus.co.jp/download/wind- 
vd.htm a podobne. Geo 

S E R V Í S 


Ako dosTAŤ MAXIMUM z počítača 

- Nastaveníe AMD K6-2 


Ak sme v poriadku nainštalovali procesor, skon- 
trolujeme si všetko potrebné. V prvom rade máme 
v pätici Socketľ, najčastejšie typu ZIF, teda pri montáži 
sme nemuseli použiť silu, nainštalovaný procesor. Ten 
sme správne orientovali, pomocou skoseného rohu. Na 
ňom je pripevnený dostatočne výkonný chladič. Pre 
zvýšenie tepelnej vodivosti sme použili kvalitnú 
tepelne vodivú pastu, teda bielu s oxidom hliníka, ale- 
bo s kúskami striebra. Použili sme kvalitný ventilátor 
s guľkovými ložiskami, taký, ktorý vydrží bez problémov 
v chode minimálne tri mesiace. Pamätajme si, že čím 
má väčšie lopatky a väčší príkon, tým viac vzduchu pre- 
sunie na chladič, a tým bude aj výkonnejší. Stabilizá- 
tory na základnej doske sme doplnili o lepšie chla- 
diče a prípadne sme do skrinky zabudovali i prídavný 
ventilátor. 

Skontrolovali sme prívodný kábel napájania základ- 
nej dosky. Na doskách typu AT je to dvojica konektorov, 
ktoré sa zapájajú, ako isto vieme, oranžovým vodičom 
ku kraju a čiernymi k sebe. Všimnime si, že čiernych, 
rovnako ako červených vodičov je niekoľko, konkrétne 
po štyri kusy. Je to kvôli menšiemu prúdovému namá- 
haniu, kedy na jeden vodič takto pripadne prúd ma- 
ximálne asi 5A. Po jednom je z ostatných vodičov 
- modrý, biely, žltý a oranžový, ktoré dodávajú napätia 
-12V, -5V, +12V a signál Power Good. Čierne vodiče sú 
zem a červené, ako inak, napätie +5V. V zdroji sú zapo- 
jené na jeden spoločný kontakt ale dobrá doska má 
urobené samostatné okruhy napájania. Je zvykom, že 
napríklad pamäte sú napájané takýmto samostatným 
okruhom s jedným červeným vodičom. Preto prezrime 
dobre konektory, či ich pružiny nie sú už unavené. 
V takom prípade vhodným ostrým nástrojom rozober- 
me konektory a kontakty napružme. V prípade, že sú už 
staré, hrozí, že budú čiastočne alebo úplne prepálené. 
Vtedy hrozí nebezpečenstvo, že v prípade pripojenia 
výkonného procesora so značným prúdovým odberom 
sa začnú „páliť". Aby sa tak nestalo, musíme konektory 
alebo aj celý zdroj vymeniť Akákoľvek iná oprava je 
zbytočná, pretože už raz prepálený bronzový kontakt 
už nikdy nemá tie správne elektroíýzikálne vlastnosti, 
aké má mať. 

Nezaškodí, ak zmenšíme prechodový odpor kontak- 
tov riadnym očistením a premazaním špeciálnym pro- 
striedkom na elektrické kontakty, napríklad Kontoxom. 
Kvalitná základná doska má vlastné napájacie rozvody 
dostatočne dimenzované, takže bez obáv znesú aj no- 
vý procesor (obyčajne sa používajú dve vnútorné vrstvy 
štvorvrstvového plošného spoja). 

Všeobecne napájaniu musíme venovať veľkú pozor- 
nosť, pretože prúdový odber procesora AMD K6-2 je 
približne dvojnásobný, ako v prípade procesora Intel 
MMX. 

Skontrolujeme prepojky napájania podľa typu pro- 
cesora, nastavenie multiplikátora (BF0-BF2) a FSB. 

Spúšťame počítač 

Po prekontrolovaní venujme pozornosť Biosu a soft- 
vérovému nastaveniu. 

Ako sme písali v minulej časti, napálenie najnovšej 
verzie Biosa robíme ešte so starým procesorom. Ak je 
všetko v poriadku, po zapojení by mal počítač bez 
problémov „nabehnúť". Bios musí vypísať úvodné infor- 
mácie v zmysle „AMD K6 - 3D", prípadne „AMD K6-2" 
a podobne. Oznámenie o frekvencii bude alebo presne 
zodpovedať nastaveniu, alebo bude odlišné, napríklad 
400 MFIz. Ide o to, že obyčajne pri úvodných POST 
testoch nemusíme dostať úplne presné vypísané hod- 
noty, na výkon to obyčajne nemá vplyv. Podstatné je, 
aby Bios poznal túto triedu procesorov, teda minimálne 
AMD K6. Nezabudnime nastaviť Bios podľa rád 
popísaných v predchádzajúcich častiach tohto seriálu. 

V operačnom systéme DOS by sme mali pracovať 
bez problémov, no s jednou výnimkou. Týka sa to pro- 
gramov skompilovaných v prostredí Borland Pascal 
verzie 7.0 a staršej. Vplyvom chybne naprogramovanej 
časovej slučke, ktorá v tom čase nepočítala s procesor- 


mi rýchlejšími ako Pentium 233 MFIz MMX, nastane 
pretečenie a program skončí s chybou „Runtime Error 
200". Našťastie, jednoducho pomocou príslušného 
patchu takéto programy môžeme opraviť samozrejme, 
nesmie ísť o softvér spakovaný on-line. Ten musíme 
vopred rozbaliť Ak si však program kontroluje svoje 
vlastné CRC, v prípade, že v ňom niečo zmeníme, 
prirodzene sa odmietne spustiť V takom prípade mu 
musíme uložiť novú hodnotu CRC, alebo sa s ním 
môžeme rozlúčiť 

Práca s novým procesorom v operačných systémoch 
Windows je obyčajne bezproblémová, iba v prípade 
systému Windows 95 musíme použiť opravný patch, 
pretože takisto v tom čase Microsoft nepočítal s ta- 
kýmito rýchlymi procesormi. Pre Windows 98 do- 
poručujeme tiež použiť patchy, najmä pre porty USB 
a pre tzv. chybu Shutdown, teda nemožnosti korekt- 
ného vypnutia počítača. 

Ak počítač bez problémov pracuje v systéme 
Windows i so všetkými programami, ktoré používame, 
môžeme pristúpiť k ďalšej časti upgrade počítača. 

AMD K6-2 je potrebné nastaviť 

Ako je to s výkonom týchto procesorov? Neverme 
rôznym „odborníkom", že je nízky! Je málo známe, že 
procesory AMD K6-2 vyžadujú špeciálne nastavenie, 
ktoré im bežné systémy Bios nevedia poskytnúť 
V opačnom prípade ich výkon bude nižší a s upgradom 
nebudeme spokojní. Je to spôsobené tým, že používajú 
pokrokové konštrukčné črty procesorov Pentium Pro 
- Pentium II, teda špekulatívne vykonávanie, vykoná- 
vanie mimo poradia, RISC architektúru, zápisovú 
alokáciu, Speculative Write Ordering (zápis mimo pora- 
dia), premenovávanie registrov a pre jadro CXT aj 
metódu Write Combining pre grafickú kartu a podob- 
ne. Venujme sa vysvetleniu dvoch dôležitých črt 

Je známe, že staršie čipsety používali pri čítaní 
z pamäte SDRAM iné časovanie, ako pre zápis. Čítanie 
sa vykonávalo rýchlejšie, obyčajne v cykle x-1-1-1, teda 
v rámci susedných adries pamäť pracovala synchrónne 
s jej frekvenciou. Pre zápis sa používali už pomalšie 
hodnoty, teda napríklad x-2-2-2, či x-3-3-3. To spôsobo- 
valo zníženie výkonu pamätí. Procesory AMD K6-2 
používajú metódu tzv. Write Allocation, teda pre 
zapisovanie do pamäte procesor alokuje zápisové 
buffery a tak sa prakticky rýchlosť zápisu vyrovná 
rýchlosti čítania. Na zvýšenie výkonu je to veľmi 
dôležité nastavenie. 

Druhé dôležité nastavenie sa dotýka grafických kari- 
et a použitia adresovania v tzv. Linear Frame Buffer. 
Netýka sa však všetkých procesorov AMD K6-2, iba 
s jadrom CXT, teda poslednej, dvanástej verzie (revízia 
C). Preto je dôležité, aby sme v prípade upgrade zohnali 
túto poslednú verziu. Rovnaké jadro používa aj proce- 
sor AMD K6-III a preto sa toto nastavenie týka aj jeho. 
Nastavenie tejto funkcie Write Combining spôsobí, že 
grafická karta na jeden cyklus môže vykonať niekoľko 
zápisov naraz, teda kombinovaný zápis, čo opäť spô- 
sobí zvýšenie výkonu najmä v 2D režime. Je však nutné 
použiť kompatibilnú kartu. Nastavenie sa v niektorých 
Biosoch objavuje až v tejto dobe pri najmodernejších 
procesoroch, no takto ho môžeme využiť aj v prípade 
procesorov AMD K6-2/CXT. 

Na využitie týchto rozširujúcich funkcií, našťastie, 
stačí iba príslušný program. Na adrese wwwJbluesky- 
innovations.com/k6pro.html nájdeme program K6- 
PRO. ZIP. Po jednoduchej inštalácii, kedy sa program 
inštaluje ako driver do súboru CONFIG.SYS, môžeme 
použiť funkcie Write Allocations a Write Order 
Optimizations (Speculative Write Ordering). Program je 
typu Shareware, a tak sa nevyhneme niekoľkým 
otravným ťuknutiam na klávesnicu. 

Druhý výborný program nájdeme na adrese počí- 
tačového časopisu c't - www.heise.de/ct/ftp/ctsi.shtml 
s názvom SETK6V3.ZIP. Nastavíme ním funkcie Write 
Combining a Write Allocation s podrobným nas- 
tavením parametrov. Softvér má jednoduchú inštaláciu 


a návod. Verziu pre DOS budeme musieť nastaviť podľa 
návodu. Základné nastavenie je veľkosť pamäte, pre 
ktorú požadujeme alokáciu. Obyčajne sa bude rovnať 
inštalovanej pamäti, teda 64 MB, 128 MB a podobne. 
Ďalšie nastavenie je to, že alokáciu môžeme prerušiť 
pre oblasť 15. - 16. megabajtu operačnej pamäte. Je to 
podobné s funkciou označenou MEMORY FIOLE AT 15 
- 16 MB alebo podobne, ktorá sa objavuje v systémoch 
Bios a o ktorej sme písali v predchádzajúcich častiach, 
preto iba stručne. Funkcia má význam iba pri použití 
kariet s vlastnou pamäťou ROM a Biosom, ktoré 
sa v procese bootovania kopírujú do operačnej 
pamäte. Najčastejšie sa s tým stretneme pri sieťových 
kartách alebo kartách SCSI. Ak takúto kartu v počítači 
nemáme, prerušenie alokácie nenastavujeme. 

Posledné nastavenie je funkcia Write Combining. 
Tu nám program vychádza v ústrety, pretože adresy 
tzv. Linear Frame Buffer (LFB) otestuje a nájde sám. 
Moderné grafické akcelerátory používajú dve takéto 
oblasti - jednu pre priamy zápis a jednu pre hard- 
vérovú akceleráciu. 

Obidva programy sa zásadne inštalujú ako prvé 
v systéme DOS (teda na prvý riadok v súboroch 
CONFIG.SYS a AUTOEXEC.BAU 

Na záver môžeme upgradovaný počítač otestovať 
s niektorým testovacím softvérom (WinBench, 3D- 
WinBench, 3DMark, WinTune, Quake3...). 

Čo nám upgrade priniesol? 

Mohlo by sa zdať, že takýto a podobný upgrade 
vlastne vôbec nemá cenu. Iste, do určitej miery je to 
pravda. Prečo to potom robiť? 

Seriál Ako dostať z počítača maximum nie je pre 
bežných používateľov, takých, ktorí si v niektorej firme 
kúpia hotový počítač, a ten jednoduchým spôsobom 
používajú. Nie je však ani pre takých, ktorí si sami 
dokážu poskladať počítač zo štandardných komponen- 
tov a nič viac. Je určený takým, ktorí sa s jeho výkonom 
neuspokoja a hľadajú tie najzložitejšie cesty, ako ho 
zvýšiť v rámci legálnych spôsobov. Platforma Superľ 
či Socketľ je síce už dávno prekonaná, no medzi 
obyčajným ľudom existuje dosť takýchto počítačov. 
Riešením by mohol byť nový počítač, ale - moderný pro- 
cesor pre platformu Socket370 či SocketA vyžaduje 
zodpovedajúcu základnú dosku. No tým sa to nekončí, 
sú potrebné primerané pamäte, skrinka, zdroj, pevný 
disk, grafická karta... Ak sme dovtedy používali rozličné 
karty ISA, môžeme sa s nimi rozlúčiť pretože ich pres- 
ný ekvivalent vo vyhotovení PCI neexistuje. Bude- 
me mať šťastie, ak v novej základnej doske nájde- 
me jeden slot ISA. Čiže oproti lacnému riešeniu s pro- 
cesorom tu máme vlastne nový počítač v primera- 
nej cene. 

A prečo AMD K6-2? Pre platformu Super7 - Socket7 
je najvýkonnejší procesor, aký môžeme osadiť, práve 
AMD K6-2 či K6-III. V niektorých typoch testov 
celočíselnej jednotky sa napríklad výkon AMD K6-2 
450 MHz vyrovná procesoru Intel Pentium III EB 500 
MFIz, a to je veru čo povedať Je to spôsobené jeho 
architektúrou, keďže okrem iného používa dve paralel- 
né celočíselné jednotky ALU, 32 KB inštrukčnej, 32 KB 
dátovej L1 cache + 20 KB prídavnej L1 cache pre pre- 
dekódovanie inštrukcií. Testy jednotky výpočtov v plá- 
vajúcej čiarke, teda FPU, sú závislé od naprogramova- 
nia. Traduje sa, že FPU je málo výkonná, no to je prav- 
da iba čiastočne. Niekedy, v závislosti od inštrukcií, 
testy ukazujú na vyšší výkon, niekedy na nižší, no 
nikdy napríklad pri 450 MFIz verzii tohto procesora nie 
je nižší ako ekvivalent Pentium II 300 MHz. Z ďalších 
vlastností môžeme spomenúť po dve paralelné jed- 
notky MMX a 3DNow!, ktoré nám zabezpečia riadne 
zvýšenie výkonu v celočíselných výpočtoch (MMX) i vo 
výpočtoch s plávajúcou čiarkou (3DNow!). Samozrejme, 
pri kompatibilnom softvér! 

Nech to teda berieme z akejkoľvek strany, v porov- 
naní s inými procesormi pre túto platformu si po- 
lepšíme. Podmienkou je však spomenuté špeciálne 
nastavenie. 

A napokon je tu ešte jeden jednoduchý dôvod - 
dobrý pocit z dobre vykonanej práce. 

Nabudúce: Pokračovanie - Keď BIOS nestačí 


Stanislav J. Manca 

State of War - úspešná sIovensUá reaL-tíivie Ura 


V súvislosti so Slovenskom a vývojovými tímami má 
väčšina z nás také malé vákuum. Avšak po chvíľke rozmý- 
šľania si nakoniec predsa na niečo spomenieme. Lenže, 
keď ešte k tomu pridáme pojmy ako „nedávno", „kvalitné" 
a podobne, tak to je už totálna pohroma. A preto som bol 
už dávnejšie prekvapený, keď som počul o slovenskom 
vývojovom tíme, ktorý celkom úspešne predáva v zahraničí 
(!) svoju prvú hru na PC. Samozrejme, PC SPACE pri tejto 
udalosti nemohol chýbať (síce trošku s oneskorením), 
a preto vám prinášame aspoň krátku recenziu. 



State of War je slovenská real-time stratégiu od tímu 
Cypron Studios, ktorá je zasadená do relatívnej blízkej 
budúcnosti. Dej sa začína odohrávať v momente, keď sa 
ľudia náhodou uprostred bojov trošku umúdria a rozhod- 
nú sa vybudovať alianciu, ktorá má zabrániť všetkým 
nepekným veciam ako sú vojny. Výsledkom ich snaženia 
je obrovská aliancia United Federation of Seven 
Continents - U.F.S.C. (Spojená federácia siedmich konti- 
nentov). Aby splnili svoj cieľ, tak sa rozhodli, že každý člen 
vybuduje jednu spoločnú vojenskú jednotku, ktorá bude 
podliehať veleniu U.F.S.C. 

To všetko im ešte stále nestačilo, a preto množstvo ved- 
cov pracovalo na celosvetovej samostatnej obrannej sieti 
s názvom Overmind. Túto sieť symbolicky riadi reprezen- 


tant čiže prezident, U.F.S.C., čo je však úplne zbytočné, 
pretože sieť pozostáva hlavne zo samostatného riadiace- 
ho počítača, ktorý je rozdelený na 22 častí. 

Lenže ako býva zvykom, tak túto krásnu idylku nám 
naruší niekto zlý. Charizmatický vodcovia Beho-Sunns 
majú totiž schopnosť získať počas meditácie myšlienky a 
informácie veriacich. A tak, po čase, nakoniec majú všetko 
čo potrebujú k zlikvidovaniu Overmindu a ovládnutiu už 
spomínaných 22 základní. Ľudia sú zhrození a vyhlasujú 
State of War. A práve v tomto momente sa zapájate do hry. 
Vašou úlohou je postupne ovládnuť resp. dobyť 22 zák- 
ladní a opäť nastoliť poriadok a hlavne pokoj a mier. 

Určitými prvkami mi hra pripomínala staručké Z, pre- 
tože aj State ofWar je hlavne založený na akcii. Nemusíte 
sa teda špecializovať na ťažbu nejakej superhmoty, ale 
jednoducho stačí mať obsadenú továreň a ono sa už 
všetko automaticky vyrába. V State ofWar tiež dostávate 
aj nejaké tie kredity a body výskumu. Výška týchto kredi- 
tov je priamo úmerná k vyspelosti vašich budov a, sa- 
mozrejme, aj ich počtom. Kredity môžete napríklad inves- 
tovať do výstavby obranných vežičiek a výskumné body do 
rôznych zlepšení. Takže o chvíľku z najhoršej továrne 
pokojne vychádzajú najvyspelejšie bojové jednotky a vy 
len drvíte nepriateľa. 

Keďže State ofWar je založený hlavne na akčnosti, tak 
sa bitky nerátajú na jednotky, ale na desiatky, prípadne 
stovky. Preto je celkom bežné, že sa pri útoku zmení 
polovica mapy na pohybujúce sa miš-maš:-). Jedna jed- 
notka je však úplne unikátna. Je to Advancer. Iba on 
dokáže obsadiť prázdnu budovu alebo prekonvertovať 
cudziu budovu na vašu stranu. Nedokáže však získať 
objekt ktorý má satelitnú ochranu. V tomto prípade treba 
zohnať pozemnú armádu s letectvom a jednoducho to 
zrovnať so zemou. Po zlikvidovaní však budova nie je 
zničená, ale prefarbí sa na vašu stranu. Taktiež iba Advan- 
cer môže opravovať objekty. Samozrejme, sa dá veľmi 
ľahko zostreliť ale to našťastie nie je veľká pohroma, pre- 
tože sa hneď nad základňou objaví nový. Ostáva ho iba 
presunúť na miesto kde treba a pokračovať v akcii. K dis- 
pozícii máte tak pozemné jednotky, ako aj letecké. 



Podstata však tkvie v armáde, a tá je celkom bohatá. 
Od klasických ľahkých a ťažkých tankov, po obrnené 
delostrelectvo, či ťažké mechy. Samozrejme, nesmieme 
zabudnúť na ich zlepšenia čo nám dodáva ešte viac 
možností taktizovať ale pravdu povediac pri taktike som 
sa veľmi nenadrel:-) Občas treba niečo obsadiť hneď na 
začiatku, či niekde použiť dostatočné množstvo určitej 
jednotky, ale taktické zaseknutie v State of War určite 
nehrozí. Lenže nejde o ťahovú stratégiu, ale o akčnú real- 
timeovku, takže to podľa mňa nie je mínus. 

Nesmieme zabudnúť na letecké sily, pretože ide o na- 
ozaj užitočnú časť armády. Stačí nájsť dostatočné zosku- 
penie nepriateľských síl a o chvíľu sa budeme pozerať na 
prázdny flek:-) Dokonca som v jednej misii skončil na 
takzvanom „mŕtvom bode", keď som sa ani ja a ani pro- 
tivník nemohol pohnúť a konečne zvíťaziť Vyriešil som to 
pomocou sústavného bombardovania továrne, a keď už 
bola moja, tak to bolo iba otázkou času kým vyhrám, 
nakoľko nepriateľ nemohol odolať presne načasovanému 
útoku zospodu a zboku. Čo sa týka grafiky, tak som bol 
celkom príjemne prekvapený. Rôzne grafické efekty 
a dobre vyvážené explózie tomuto dojmu iba pomohli. 
Zvuky som však rátal k štandardu, čo znamená, že som 
nimi nebol uchvátený, ale ani pohoršený. 

Myslím, že táto RTS stojí za našu pozornosť Slušná 
grafika, dobrá hrateľnosť, 22 misií... to sú atribúty State of 
War. O kvalite svedčí aj to, že táto hra bola lokalizovaná 
do niekoľkých jazykov, dokonca aj do čínštiny. 

Edmond Kmeť 


Slovenský distribútor zatiaľ nieje. 
Cena: 19.99$ 

Z Á b A V A 


BUck & WhÍTE 


Čierny a biely. Jing a Jang. Dobrý a zlý. Odveký 
zápas dobra so zlom prebieha v každej sekunde 
všade na svete. Prebieha v našich dušiach každý 
moment, ktorý žijeme. Peter Molyneaux z Lion- 
head Studios Ltd. sa rozhodol tento boj zobraziť na 
našich monitoroch. Práve v hre Black & White totiž 
zistíme, či dokážeme byť mierumilovný, alebo sme 
skryté neobjavené zlo. 



Hra začína až príjemne rozprávkovo, zachytáva- 
júc bozkávajúcu sa dvojicu na brehu oceánu 
a chlapčeka evidentne nudiaceho sa popri svojich 
zamilovaných rodičoch. Rozhodne sa teda zaplá- 
vať si. Chybou je však plávať v jednej zátoke s dvo- 
jicou žralokov. Rodičia to zbadajú a bežia na 
pomoc svojmu synčekovi. Ten nič netušiac vyvá- 
dza vo vode a rodičia môžu len sledovať, ako sa 
žraloky nebezpečne rýchlo približujú k ich ra- 
tolesti. Pokľaknú na kolená a zvolajú srdcervúcu 
žiadosť smerom k nebesám o záchranu ich syna. 
V tomto momente kamera zachytáva prekrásne 
posolstvo putujúce k oblakom, od oblakov k ves- 
míru až na koniec slnečnej sústavy a asi ešte 
ďalej. Niekam tam, kde dávajú bohovia dobrú noc. 
Zobrazenie putovania tejto prosby je výborne 
stvárneným mixom animácie vytvorenej v prostredí 
hry a klasicky renderovanej animácie. V momente 
ako prosba doletí na „božský Olymp", sa prebúdza 
jeden z Bohov a v ďalšom okamžiku už nazerá na 
dvojicu žralokov, ktorých od chlapca delí naozaj 
už len pár mililitrov oceánu. Božská ruka v posled- 
nom momente vytiahne chlapca na breh a rodičia 
sa začnú bohovi klaňal Uverili totiž, že existujú 
nadprirodzené sily, ktoré im môžu pomôcť alebo aj 
uškodil Samozrejme, Peter Molyneaux je známy 
tým, že tvorí „božské stratégie". To sú de facto hry, 
v ktorých hráč zastupuje akúsi vyššiu bytosť 
a stará sa o obyčajný ľud. V hre Black & White nie 
ste teda ničím menším než bohom. 



Ako Boh prichádzate na ostrov pohanov a neve- 
riacich. Tu vo vás neverí takmer nikto, a preto je na 
čase ukázať svoju silu a presvedčiť jednoduchých 
sedliakov tam dole, že tam hore predsa len niečo 




existuje. Nie je nič 
jednoduchšie ako 
uchopiť svojou 
božskou rukou 
strom a prehodiť 
ho ponad dedinu. 

V tej chvíli väčšina 
ľudí užasne, a tak 
trochu už uverí, 
nie však úpl- 
ne. Symbol vášho 
božstva sa objaví 
nad centrom de- 
diny. Ak váš sym- 
bol klesne až 
k najvyššej veži, 
presvedčili ste 
obyvateľstvo de- 
diny. To sa dá 
dosiahnuť spomí- 
naným hádzaním 
stromov, kame- 
ňov, zvierat, ľudí 
a množstvom ďalších aktivít V momente, ako 
vo vás dedina uverí, sa dedinčania stávajú vašimi 
poddanými. To znamená, že vám slúžia celou svo- 
jou dušou a všetkými svojimi silami. Vy sa o nich 
konečne môžete začať naplno staral V prvom rade 
im postavíte nejaké domy, dielňu a sklad, v ktorom 
sa zhromažďujú dve najdôležitejšie suroviny 
- jedlo a drevo. Vo všetkom, čo dedinčania robia, 
im môžete pomáhal Môžete im pomôcť pozbierať 
úrodu, môžete im vyrúbať les behom piatich minút, 
pričom im by to trvalo pol hodinu. Môžete ich však 
zlostiť a hádzať im pod nohy prekážky v nasledu- 
júcom štýle: dedinčan sa valí domov pri západe 
slnka s úrodou na pleciach a jeho rodina ho víta 
na verande ich domčeka. Veľmi romantické však? 
No nezhodili by ste na nich trojtonové skalisko? 
Samozrejme, že áno. V tej chvíli môžete pozerať 
ako sa začne dedinčan trápil A keďže je v nás aj 
kúsok dobra, tak sa dedinčana nenecháme trápil 
Milosrdne ho zapálime a pošleme za jeho prí- 
buznými. Je to veľmi efektívne, pretože sa tým 
zmenší počet hladných krkov v dedine. Ako som 
už povedal, pri každej akcii sa môžete prejaviť ako 
dobrý boh, no môžete sa pokojne zachovať ako 
gestapo. Každého dedinčana je možné priradiť 
k istej činnosti, ktorú bude vykonávať až po deň 
jeho smrti. Tak sa naskytuje možnosť dedinčanov 
priradiť na pole, do lesa, jednoducho podľa potre- 
by potravy či dreva. Činností je však k dispozícii 
oveľa viac, ak máte málo obyvateľstva, nieje nič 
jednoduchšie ako zobrať muža do ruky a priradiť 
ho k žene so symbolom srdiečka. Od tej chvíle sa 
dotyčný dedinčan premení na Dona Juana. 

Celou hrou vás sprevádzajú zvitky dvoch 
druhov. Strieborné a zlaté. Strieborné sú vždy len 
bočnou úlohou, ktorou si spríjemníte hranie a za 
úspešne splnenie guestu vyfasujete nové kúzlo, či 
podobnú vec. Úlohy bývajú typu zachraňovania 
stratených detí v lesíku či zachraňovania v rôznych 
katastrofických situáciách. K tým sa opäť môžete 
postaviť monochromaticky. Príklad: Žena vás prosí 
o pomoc, nájdite jej chorého manžela vo veľkej 
búrke, ona vám za to dá veľmi potrebný kameň, 
má ho totiž vo svojej chalupe. „Po Á", nájdeme jej 
chlapa a doručíme do jej náručia. „Po Bé", vezme- 
me najbližšiu skalu a rozbijeme dom na márne 
triesky za účelom vyzdvihnutia potrebnej skaly. 
Zlaté svitky sú tie, ktoré hráča posúvajú ďalej 
v dejovej línii. To je veľmi rozumne vyriešené, keď- 
že sám hráč si rozhoduje, kedy sa posunie ďalej. 
Ak sa mu však niekde zapáči, nič ho nenúti ísť 
ďalej, a tak sa môže stať, že napríklad v druhej 
úrovni zostane aj týždeň, pretože je tam sexy 
dedinčanka. Po tomto momente mi hra pripadala 
celkom ako sofistikované tamagotchi. Staranie sa 


o dedinčanov a objavovanie efektov vášho sprá- 
vania. No už na konci prvého sveta zo šiestich sa 
stretnete s dvoma výraznými elementmi, bez 
ktorých sa neobídete do konca hry. Sú to kúzla 
(plus zázraky) a vaša príšera. Začneme, samozrej- 
me, príšerou. Ako správny boh musíte mať určite 
nejakého maskota, spojenie so svetom, niečo čo 
vás bude reprezentoval V hre Black & White je 
tým niečím príšera. Tá má podobu zvieraťa. 
Spočiatku si môžete vybrať z troch: krava, opica, 
tiger. Samozrejme, tieto podoby nie sú len tak 
o ničom. Ak si vyberiete opicu, bude sa rada hrať, 
bude dobrácka, jednoducho kamarátska. No 
opačným prípadom je tiger. Ten pri malom prob- 
léme bude zúriť, bude vašich dedinčanov žrať ako 
jednohubky, a tak podobne. Zvieratá majú spoči- 
atku veľkosť mláďata a dosahujú výšky jednej 
urastlej palmy. No ku koncu hry po vykŕmení 
a správnom vycvičení sa bude môcť vaša príšera 
zrovnávať s horskými masívmi. No, aby ste sa 
dostali do tohto štádia, potrebujete prekonať 
mnoho detských problémov vašej príšery. V tomto 
štádiu som sa už začínal cítiť ako v maximálnom 
tamagotchi. Vašou úlohou je totiž postarať sa 
o príšeru, údermi a mazlením jej ukázať správne 
a nesprávne činy. Jednoducho, ovplyvňovať ju tak, 
aby vyrastala vo vami požadovanom obraze. Má 
tiež tendenciu učiť sa a ak budete pred ňou použí- 
vať kúzla, po niekoľkých pokusoch sa to od vás 
naučí. 

Kúzla sú totiž kapitolou samou o sebe. Dedin- 
čania tancovaním okolo vášho symbolu poskytujú 
manu (energiu) pre vaše kúzla a vy ich tak môžete 
kúzlil To sa odohráva tak, že na obrazovku kur- 
zorom myši nakreslíte symbol daného kúzla, a to 
sa vám automaticky aktivuje. Tak Black & White 
rozumne vyriešilo absenciu ikoniek. Kúzla sú rôz- 
neho druhu, od ničivých fireballov, až po príjemný 
a životodarný dážď. Po krajine sa tiež povaľuje 
množstvo zázrakov, čo sú vlastne jednorazové 
kúzla, na ktoré nepotrebujete žiadnu manu. 

Black & White je rozhodne „bomba" a básniť 
o nej by sa dalo na mnohých stranách, ktoré však 
nie sú k dispozícii. Peter Molyneax po rokoch 
konečne opäť stvoril niečo, čo tvorí medzník 
v oblasti PC hier. Prekrásna grafika, výborné zvuky, 
hrateľnosť, jednoducho nádhera. Dôvod nekúpiť si 
túto hru neexistuje. Ak nie túto, tak potom žiadnu. 

Zo/o Radnóti 


Zapožičal: XXL Mu Iti média, 

www.xxl-multimedia.sk, tel.: 07/5464 0683 
Cena: 1799 Sk 

TLačové spRÁvy 


FOMEI OTVÁRA 

Spoločnosť FOMEI otvorila svoju prvú maloobchodnú 
predajňu v Bratislave na Obchodnej ulici. Sortiment 
predajne tvorí fototechnika, fotoaparáty (aj digitálne), fil- 
my, ďalekohľady, objektívy a foto príslušenstvo. A, samo- 
zrejme, si môžete nechať urobiť aj fotky. 

(jr) 


Od 1. júla zaplatia podnikatelia za zriadenie telefónnej 
prípojky o 2000 Sk menej, zo súčasných 2999 Sk bez DPH 
bude táto služba poskytovaná za poplatok 999 Sk bez 
DPH. Mesačný paušál pre právnické osoby sa nezmení, 
paušál pre fyzické osoby sa zvýši na 199 Sk bez DPH. ST, 
a. s. nahradzujú program 11 voľných impulzov novým uží- 
vateľským programom pre zákazníkov viac prijímajúcich 
ako volajúcich s mesačným poplatkom 169 Sk bez DPH 
a 12 impulzmi zdarma a cenou tarifu po prečerpaní 
voľných minút 3 Sk bez DPH. 

(zr) 

PREHĽAD NOVÝCH CIEN MIESTNYCH A 


demického charakteru, ako napr. rekonštrukcia povrchu 
kremíka (001) pri veľmi nízkych teplotách, až po projekty 
štúdia komerčných katalytických reakcií, napr. katalytická 
reakcia metanolu na syntetický benzín v zeolitoch. Infra- 
štruktúra počítačového laboratória CCMS predstavuje na 
Slovensku špičku, ktorá je porovnateľná s európskym 
štandardom. Pre riešenie numericky náročných aplikácií 
slúži 9-procesorový cluster na báze v súčasnosti najrých- 
lejších procesorov Alpha. Predstavuje tak jeden z najvý- 
konnejších numerických serverov na Slovensku. V tomto 
roku sa plánuje ďalšie rozšírenie počtu procesorov. 

MEDZIMESTSKÝCH HOVOROV OD 1. JÚLA 


Prevádzka 
Miestne volania 

Silná 

Slabá 

Víkendová 

Medzimestské volania 

Silná 

Slabá 

Víkendová 


Interval vysielania taríf, impulzov 

60 sekúnd 
120 sekúnd 
180 sekúnd 

20 sekúnd 
40 sekúnd 
60 sekúnd 


Cena hovoru za 1 min. 

1,20 Sk 
0,60 Sk 
0,40 Sk 

3,60 Sk 
1,80 Sk 
1,20 Sk 


Pozor!: Ceny sú bez DPH a za každé úspešné spojenie je účtovaný poplatok vo výške 1,20 Sk. 


NEKUPUJTE SOFTVÉR - PRENAJÍMAJTE HO! 

V Bratislavskom Holiday Inn sa uskutočnila tlačová 
konferencia spoločností Gratex a Microsoft Spoločne 
nám na príkladoch zo života ukázali možnosti a úsporu, 
ktorú vám prinesie „prenájom softvéru". Táto nová aktivi- 
ta spoločnosti Microsoft je rozhodne zaujímavá. Počas 
„prenájmu" nielen že šetríte svoje peniaze, ale máte 
možnosť používať vždy najnovšiu verziu programov. Po 
skončení zmluvy máte na výber - odkúpiť softvér za 
zvyškovú zvýhodnenú cenu, pokračovať v zmluve, alebo 
vymyslieť niečo nové. Minimálny počet počítačov pre pod- 
pis zmluvy je 10, čo uspokojí aj menšie firmy. Už nepotre- 
bujete milióny a pritom môžete legálne používať softvér 
Microsoft 

(jr) 

SLK A MICROSOFT PODPÍSALI 
M U LTI LICENČNÚ ZMLUVU 

Slovenská lekárska komora a spoločnosť Microsoft 
Slovakia, s. r. o., podpísali multilicenčnú zmluvu Microsoft 
Select Cieľom podpisu zmluvy je podporiť rozvoj využíva- 
nia moderných informačných technológií a umožniť 
používanie legálneho softvéru Microsoft v slovenskom 
zdravotníctve. 

Prostredníctvom zmluvy budú mať členovia Slovenskej 
lekárskej komory možnosť využívať program hromadnej 
licencie. Tento licenčný program bol vypracovaný 
a ponúknutý spoločnosťou Microsoft a jeho hlavným prí- 
nosom je zabezpečenie najmodernejších verzií legálneho 
softvéru firmy Microsoft pre veľké podniky a organizácie. 
Na základe podpisu zmluvy Microsoft Select sa program 
vzťahuje na všetkých členov Slovenskej lekárskej komory, 
nemocnice a polikliniky Slovenskej republiky. 

V rámci podpísania zmluvy budú mať spomenuté 
inštitúcie a ich členovia a členské organizácie možnosť 
nakupovať softvér Microsoft za zvýhodnených cenových 
podmienok počas dvoch rokov. 

(zr) 

LETNÉ PREKVAPENIE OD ST 

Slovenské telekomunikácie, a. s. (ST, a. s.) pripravili pre 
svojich klientov od 1. júla 2001 zmenu cien viacerých re- 
gulovaných služieb. Najvýraznejšou zmenou je skrátenie 
trvania impulzu na 60 sekúnd pre miestne hovory 
a súčasné zníženie ceny tarifného impulzu zo súčasných 
2,033 Sk (2,50 s DPH) na 1,20 Sk (1,476 s DPH). Ďalej 
nahradenie pôvodných 82 uzlových obvodov (tzv. UTO) 25 
novými primárnymi oblasťami bude znamenať, že šestina 
medzimestských volaní sa zmení na miestne, a teda lac- 
nejšie hovory. Zároveň dôjde k uplatneniu novej štruktúry 
taríf a zjednoteniu I. a II. medzimestského pásma. Prie- 
merný medzimestský hovor tak bude lacnejší až o 40 % 
(pri volaniach do 60 sekúnd počas víkendov a sviatkov). 
V novej štruktúre s lacnejšími tarifami bude od 1. júla jed- 
notne uplatňovaný impulz za spojenie aj pre miestne 
volania a pripojenie do internetu. Príklad: Zákazník, pri 
ukončení hovoru presne v 60 sekunde v silnej prevádzke 
v miestnom styku zaplatí jeden impulz za spojenie 1,20 
Sk a ďalej jeden impulz podľa jeho dĺžky trvania v tomto 
prípade 60 sekúnd, t j. ďalších 1,20 Sk bez DPH. Cena 
takého volania je teda 2,40 Sk bez DPH. Tým teda platíme 
za prvých 60 sekúnd 2,40Sk. Ďalší impulz je za ďalších 
l,20Sk. Pri pripojení na internet je najvýznamnejším 
prínosom nových taríf posun nočnej (slabej) tarify na 
19.00 hodinu oproti pôvodnej 21.00 hodine, taktiež sa 
však mení tarifikácia: 


COMPAQ PODPORUJE PROJEKT INFOVEK 

Spoločnosť Compaq Computer Slovakia s. r. o. odovz- 
dala predstaviteľom asociácie projektu INFOVEK server 
Compaq Proliant ML 350, ktorý bude slúžiť na simuláciu 
virtuálneho podnikateľského prostredia pod názvom 
Investland. Server zvládne obslúžiť 100 súčasne pripo- 
jených používateľov a bol dodaný na základe špecifikácie 
tvorcov virtuálneho prostredia. Tento projekt má mladým 
ľuďom priblížiť princípy trhovej ekonomiky a kapitálového 
trhu a prispieť tak ku skvalitneniu podnikateľského pove- 
domia u mladej generácie. Compaq sa týmto krokom pri- 
dal k podpore myšlienok projektu INFOVEK - internetizá- 
cie školstva, jej význam pre novú gramotnosť mla- 
dej generácie a jej vstup do informačnej spoločnosti 
21. storočia. 

Sprievodnou akciou spoločnosti k projektu Infovek je 
vyhlásenie a sponzorovanie celoslovenskej súťaže pre 
školy o najlepšiu školskú webovú stránku a súťaže pre 
jednotlivcov o najkrajšiu tematickú webovú stránku 
„Miesto v mojom okolí, ktoré by som rád ukázal celému 
svetu". Cieľom súťaže je prebudiť v mladých ľuďoch 
aktívny záujem o svoj región. Compaq poskytol pre víťa- 
zov jednotlivých nasledovné ceny - osobný počítač, note- 
book alebo iPaq Pocket PC. Na odmenách pre najlepších 
sa okrem spoločnosti Compaq podieľajú aj ostatné dve 
participujúce spoločnosti Telenor a Nextra. 

Compaq spolu s vyššie spomenutými spoločnosťami 
a za priamej účasti osobností z INFOVEKU pripravili 11- 
dielny televízny seriál Okná internetu (www.oknainterne- 
tu.sk) pre mladých a širšiu verejnosť, ktorý má za cieľ 
napomôcť šíreniu informácií o nových spôsoboch vyučo- 
vania cez PC a internet, ale aj šíreniu osvety o možno- 
stiach využívania internetu v bežnom živote. Seriál odš- 
tartoval na STV v polovici apríla a predstavia sa v ňom 
najlepšie školy z celého Slovenska, ktoré už počítačové 
vybavenie používajú ako integrálnu súčasť vzdelávania. 

Na projekt Infovek je v tomto roku vyčlenená čiastka 
210 mil. korún, v ČR je to 1,7 miliardy. Podľa slov pred- 
staviteľov Infoveku je pre optimálne napredovanie pro- 
jektu potrebná suma 1 až 2 miliardy korún. 

SUPERPOČÍTAČOVÉ MODELOVANIE 

Na Fakulte elektrotechniky a informatiky STU sa 
v Bratislave otvára Centrum počítačových a materiálových 
vied, ktoré sa zaoberá výskumom materiálov na atom- 
árnej úrovni metódami superpočítačového modelovania. 
V porovnaní s reálnym laboratórnym výskumom nan- 
otechnológií je výhodou takéhoto prístupu nezaned- 
bateľne väčšia variabilita a najmä podstatne nižšie 
náklady. 

Prostriedky na zriadenie laboratória CCMS, vo výške 
rádovo 7 miliónov SK, získala fakulta prostredníctvom 
priamej spolupráce so zahraničným partnerom z Ja- 
ponska, Atóm Technology Partnership (ATP). V rámci 
spolupráce, ktorá existuje už štvrtý rok, sa realizovali via- 
ceré spoločné projekty. Od problémov prevažne aka- 


Podľa slov predstaviteľov fakulty je spoločnosť otvo- 
rená podobným projektom do budúcnosti a vzhľadom na 
na situáciu vo vysokom školstve je vítaná akákoľvek 
spolupráca. 

RAD IBM ESERVER JE ZÁCHRANOU 
PRE STREDNE VEĽKÝCH ZÁKAZNÍKOV 
V CHLADNÚCOM HOSPODÁRSTVE 

Spoločnosť IBM predstavila nové výkonné riešenia 
na konsolidáciu serverov, ktoré umožnia stredne veľkým 
zákazníkom ovládnuť komplikovanú infraštruktúru 
a znížiť náklady na prevádzku elektronického podniku 
odhadom o 20 až 25 percent Progresívne riešenia na 
správu serverov sú súčasťou modelov IBM eServer iSeries 
a dokážu už aj najmenším podnikom pomôcť zvládať 
riziko a kontrolovať náklady na internetové funkcie bez 
podstatnejšieho obmedzenia výdavkov. Nové riešenia sú 
orientované priamo na zákazníkov platformy „Wintel", 
ktorí čelia vysokým nákladom a komplikovanému systé- 
mu riadenia rozsiahlych serverových polí pod systémom 
Windows. 

Nové modely IBM s technológiou SStar sú i270, i820 
a i840. Vlajkovou loďou radu iSeries je server i840. 
Spoločnosť IBM zároveň predstavila nový softvér, ktorý 
umožní zákazníkom systému iSeries riadiť výstupy elek- 
tronického podniku od zrodu po distribúciu. Súčasťou 
produktov sú kvôli úplnosti elektronického výstupu 
a celopodnikového riadenia tlače aj Infoprint Server pre 
iSeries, Infoprint Designer pre iSeries a dôležitá nová 
funkcia v OS/400, ako aj Print Services Facility/400 
(PSF/400). 

PLATFORMA MICROSOFT XP 

Spoločnosť Microsoft Corp. informovala, že systém 
Microsoft® Windows® XP uvedie v USA vo štvrtok, 25. 
októbra 2001. Anglická verzia Windows XP bude v preda- 
jných miestach k dispozícii na nových PC, ako plná verzia 
alebo ako upgrade. Operačný systém bude pri uvedení 
k dispozícii v dvoch verziách: Windows XP Home Edition 
a Windows XP Professional Edition pre podniky každej 
veľkosti. Koncom roku 2001, teda krátko po uvedení ori- 
ginálnej anglickej verzie v USA budú mať slovenskí použí- 
vatelia možnosť vyskúšať si Windows XP (skratka XP 
je z anglického experience - zážitok) aj v lokalizovanej 
verzii. 

Spoločnosť Microsoft Corp. uviedla v USA vo štvrtok, 
31. mája 2001 ďalšiu verziu sady kancelárskych aplikácií, 
Microsoft® Office® XP. Anglická verzia Office XP bude 
v predajných miestach k dispozícii na nových PC, ako 
plná verzia alebo ako upgrade. V rýchlom tempe finišujú 
práce aj na slovenskej verzii Office XP. Zážitok z použí- 
vania lokalizovanej verzie si budú môcť slovenskí 
používatelia vyskúšať už 1. júla 2001. Nový Office XP 
bude na trhu dostupný v štyroch základných edíciách. 
Office XP Professional s aplikáciou FrontPage obsahuje 
aplikácie Word, Excel, PowerPoint, Outlook, Access, 
FrontPage a nástroj pre tímovú spoluprácu Sharepoint 
Team Services. Office XP Professional obsahuje aplikácie 
Word, Excel, PowerPoint Outlook a Access a je plne 
lokalizovaný do slovenského jazyka. Office XP Standard 
obsahuje Word, Excel, PowerPoint a Outlook. Office XP 
Developer obsahuje rovnaké aplikácie ako Office XP 
Professional s aplikáciou FrontPage a navyše nástroje a 
dokumentáciu pre vývojárov. Táto verzia bude dostupná 
len v angličtine. 


Tabuľka porovnania ISDN vs. telefónna prípojka od l.júla 2001 
Prevádzka telef. prípojka ISDN Úspora 



Vysielanie impulzov (s) 

Sk za hodinu* 

Vysielanie impulzov (s) 

Sk za hodinu* 

% 

07.00 - 19.00 

90 

49,20 

150 

30 

39% 

19.00 - 07.00 
Víkendová 

240 

19,20 

540 

9,20 

54% 

prevádzka 

240 

19,20 

540 

9,20 

54% 

*Cena bez DPH, vrátane poplatku 1,20 Sk (bez DPH) za spojenie (1 tarifný impulz) 

POZOR SUTAZ STOP VÍRUS! 

Odpovedzte správne no otázku o staňte sa jedným z troch výhercov ekonomického systému MONEY 2000 SE, 


Otázka: 


Ktoré virtuálne obchodné domy podporuje ekonomický systém Money2000SE? 
T - www.mojohchod.sk a www.inshop.sk 

2 - iha www.mojohchod.sk 

3 - iha www.inshop.sk 


Odpoveď: 

Vaša adresa (paličkovým písmom ): 


Odpovede s adresou môžete posielať e-mailom , faxom alebo poštou na adresu redakcie. 

Produkty do súťaže venovala spoločnosť CIGLER SOFTWARE Slovakia , a. s. ( tel .: 0707/7801 04 1 , www.ciplersw.sk ), 
Správna odpoveď z čísla S/2001 holá: Áno , pomocou ekonomického systému Money 2000 SE môžete obchodovať cez internet. 


š>r~ 


VYHRAJTE PRODUKTY OD SPOLOČNOSTI SYMANTEC: 

Stačí správne odpovedať na otázku a traja z Vás sa stanú majiteľmi týchto atraktívnych cien 


Norton System Works 2001 SE, WinFax 10.0, Norton Internet Security 2001 FE 


Otázka: 


Skratka SARC znamená: 
a - Centrum na výskum liekov na vírusy 
h - Hlavné sídlo Symantec v Afrike 
c - Meno škodlivého vírusu 


Odpoveď: 

Vaša adresa (paličkovým písmom ): 


Odpovede s adresou môžete posielať e-mailom , faxom alebo poštou na adresu redakcie. 
Produkty do súťaže venovala spoločnosť Symantec GmbH (Czech Republic & Slovák Republic), 

tel.: 0042 02 4402 6112, www.symantec.cz 



Test skenerov, notebook Acer - nový rozmer bezpečnosti, nové ISDN modemy Microcom, dokončenie 
Internetbankingu (GSM a WAP banking), Adobe Photoshop 6.0 CE, Trendy z oblasti grafických kariet 


Predplatné časopisu PC SPACE 


Objednávam si ročné predplatné z;a 300 Sftc (25 SK/1 výtlačok) 


Platbu za predplatné vykonám týmto spôsobom: 

poštovou poukážkou typu „C" Predplatením vystavenej faktúiy 

L K. Permanent, spol. s r. o., pôšt prieč. 4 IČO/DIČ: 

834 14 Bratislava 34 


tel.: 07/4445 3711 fax: 07/4437 3311 

e-mail: lkperm@lkpermanentsk, www.lkpermanent.sk 

Meno/Firma: 

Ulica/Číslo: 

Mesto/PSČ: 





